كتێبی هونه‌ری سه‌ده‌ی بیست: ئانتۆنین ئارتۆ » DidiMn\nسەرەتا / ئاڕت و دیزاین / كتێبی هونه‌ری سه‌ده‌ی بیست: ئانتۆنین ئارتۆ\nحه‌وته‌م: ئانتۆنین ئارتۆ – تۆتەم\nفیگەرێکی سەیر کە لەوە دەچێت بە گوریسێکەوە هەڵواسرابێت، پەلەکانی درێژ بوونەتەوە و دەستەکانیشی توند بە چەند ئۆبجێکتێکەوە گیر کردووە کە بە شێوەیەک لە دوورییەکی ناوەندیدان و بە جۆرێک بە فەزاوەن. لاقی چەپی بڕدراوەتەوە و خوێنی لێ دادەچۆڕێت. دەموچاویشی بۆ چەند هێڵێكی سادە و ساکار کورت کراوەتەوە.\nیەکێک لە ئارەزووە لە پێشینەیی و دڵخوازەکانی ئارتۆ وێنەکێشان بوو. لەبەر ئەوەی بە درێژایی ژیانی بەدەست ناجێگیریی زەینییەوە دەیناڵاند، بۆیە نزیکبوونەوەی لە هونەر وەک جۆرێک لە چارەسەر دەبینی. زۆر جار کارەکانی لە نەخۆشخانە دەروونییەکاندا بەرهەم دەهێنا.\nکەلله‌سەر و کفن و پەلی بڕدراوە بیرۆکەی دووبارەئاسا بوون لە لای هونەرمەند، کە ڕەنگدانەوەی ئەو وێنانە بوون، لە سەردانێکیدا بۆ مەکسیک سەرگەرمیان بوو، هاوشان دەرەنجامی چارەسەرە کارەباییە تاقەتپڕوکێنەکانیش بوو. ترسان لە نەزانراو و مەرگ بیرۆکەی ناوەندی کارەکانی ئارتۆن.\nسەرگەرمبوونی بەم بیرۆکانەوە دەیبەستەوە بە بوونگەراکانەوە کە باوەڕیان وا بوو، کۆمەڵگە خۆی نامۆ و پەراوێزخەر و شێتە. ئارتۆ داهێنەرێکی شانۆیی و ئەکتین و دیزاین بوو، هاوکات دەرهێنەرێکی گرنگیش بوو کە ئامانجی بوو شانۆ دوور بخاتەوە لە عەقڵانییەت و دەیویست بەرەو جەستەییبوونی بەرێت و هەروەها بەرهەمە دراماتیکییەکانی بە وێنە سەمەرەکانیانەوە لێکچوونی زۆریان لەگەڵ ئیشی سوریالیستەکانی وەک (دالی)دا هەبوو.


كۆشكی سپی چی لە گرێكوێرەی رەققە دەكات؟\nتێكشكاندنی داعش و دەركردنیان لە شارەكان یەكێك لە ئەولەوییەتە باڵاكانی دۆناڵد ترەمپ، سەرۆكی ئەمریكایە\nپلانی گرتنەوەی رەققە، بەهۆی مشتومڕی توندی نێوان بەرپرسانی ئەمریكییەوە كێشەی تێكەوتووە. ئەو مشتومڕە دەتوانێ بڕیارە گرنگەكانی پەیوەندیدار بە ئۆپەراسیۆنی رەققە بۆ ماوەیەكی نادیار دوابخات. بەشی سەرەكیی مشتومڕەكەیش پەیوەندیی بە بەشداریی هێزە كوردییەكان و نیگەرانییەكانی ئەنقەرەوە هەیە.\nرۆژنامەی (وۆڵ ستریت جورناڵ)ی ئەمریكی لە راپۆرتێكیدا لەوبارەیەوە دەڵێت، ئیدارەی كۆشكی سپی سەبارەت بە ستراتیژی كۆنترۆڵكردنەوەی رەققە تووشی دووبەرەكی بوون، بەشێك لە بەرپرسانی ئەمریكی نایانەوێت لەم ئۆپەراسیۆنەدا توركیا، هاوپەیمانی ئەمریكا لە ناتۆ، پشتگوێ بخرێت، لە كاتێكدا ئەنقەرە دژی هاوكارییەكانی ئەمریكایە بۆ هێزە كوردییەكانی رۆژئاوای كوردستان.\nبەگوێرەی راپۆرتەكەی (جورناڵ)ی ئەمریكی، رەنگە ئەم ناكۆكییە وابكات پەسەندكردنی پلانی ئیدارەی نوێی ئەمریكا بۆ دوای گشتپرسییەكەی توركیا لە 16ی نیسانی داهاتوو دوابخرێ كە دەنگ لەسەر زیادكردنی دەسەڵاتەكانی سەرۆك كۆماری توركیا دەدرێت.\nلە كاتێكدا لە كۆشكی سپی ناكۆكیی قووڵ لە نێوان بەرپرسانی ئەمریكیدا هەیە، لە مەیدانەكانی شەڕ لە باكووری سووریاش رەوشەكە تاوەكوو دێت ئاڵۆزتر دەبێت. ئەم ئاڵۆزییانە بە تایبەتی لە ناوچەكانی دەوروبەری منبج بەرچاو دەكەون كە لە چەند رۆژی رابردوودا بەشێكی لەلایەن هێزەكانی سووریای دیموكراتەوە رادەستی سوپای سووریا و رووسیا كرانەوە. جگە لەوەش لەو ناوچانە هێزەكانی ئەمریكا و رووسیا لە یەك نزیكن.\nتێكشكاندنی داعش و دەركردنیان لە شارەكان یەكێك لە ئەولەوییەتە باڵاكانی دۆناڵد ترەمپ، سەرۆكی ئەمریكایە تا ئەو راددەیەی ئامادەیە هێزەكانی ئەمریكا بنێرێتە مەیدانی شەڕ، بەڵام كێشەی ئیدارەی ترەمپ لەوەدایە كە ئامانجەكانی لەگەڵ ئامانجی ستراتیژیی توركیا و هێزە كوردییەكانی رۆژئاوادا یەكناگرێتەوە. نە توركیا و نە هێزە كوردییەكان تەنیا بەوە رازی نابن كە داعش لەو ناوچانە دەربكرێ، بەڵكو خاڵی یەكلاكەرەوە بەلای ئەوانەوە ئەوەیە كام هێز لەم ئۆپەراسیۆنەدا بەشدار دەبێ و ئاكامەكانی چی دەبن.\nبۆیە یەكێك لە گرێكوێرەكانی پلانی ئیدارەی نوێ بۆ گرتنەوەی رەققە بریتییە لەوەی ئەمریكا بە هاوكاریی كام هێز ئۆپەراسیۆنەكە جێبەجێ بكات. بەپێی راپۆرتی رۆژنامە ئەمریكییەكە، ژمارەیەك لە بەرپرسانی ئەمریكی سوورن لەسەر ئەوەی واشنتن دەبێت بە هاوپەیمانێتی خۆی لەگەڵ هێزە كوردییەكانی رۆژئاوادا بچێتەوە. ژمارەیەك لە بەرپرسانی دیكەش نیگەرانن لەوەی ئەگەر هاوكاریی هێزە كوردییەكان بكرێ، ئەوە رەنگە دوای تەواوبوونی پلانەكە، ئیدارەی ناوچەكان بدرێتەوە بەو ئەنجوومەنانەی كە لە حكومەتی سووریا و رووسیاوە نزیكن.\nبەرپرسێكی سەربازیی ئەمریكی بە رۆژنامە ئەمریكییەكەی راگەیاندووە "ئێستا بەهیچ شێوەیەك لە رێككەوتن یان دانانی پلان نزیك نین. هەموو شتەكان كەوتوونەتە دەست كۆشكی سپی". حكومەتی توركیا چاوەڕێی بڕیاری كۆتایی كۆشكی سپی دەكات، بەڵام وەك بینالی یڵدرم، سەرۆكوەزیرانی توركیا رایگەیاندووە، ئەگەر ئەمریكا بڕیاری هاوكاریكردنی هێزە كوردییەكانی رۆژئاوا بدات، ئەوە پەیوەندییەكانی واشنتن و ئەنقەرە كێشەیان تێدەكەوێت.\nبەگوێرەی راپۆرتێكی (واشنتن پۆست)ی ئەمریكی، بەرپرسانی توركیا و ئۆفیسی سەرۆكایەتی كۆماری توركیا سەركەوتنی ترەمپ وەكوو دەرفەتێك بۆ دروستكردنەوەی پەیوەندییەكانی ئەمریكا و توركیا دەبینن. بۆیە ئیبراهیم كالین، گوتەبێژ و راوێژكاری باڵای رەجەب تەیب ئەردۆغان (سەرۆككۆماری توركیا)، بە رۆژنامە ئەمریكییەكەی راگەیاندووە "توركیا پێیوایە لە ئیدارەی ترەمپدا كەسانێك هەن بایەخ بە نیگەرانییەكانی توركیا دەدەن و بیر لە ئەڵتەرناتیڤ دەكەنەوە".\nبەرپرسێكی باڵای دیكەی كۆشكی سپی بە (جورناڵ)ی راگەیاندووە "رەنگە چەندین هەفتەی بوێت هەتا ترەمپ بڕیاری كۆتایی لەسەر پلانەكە دەدات"، بە گوتەی ئەو بەرپرسە، پلانی گرتنەوەی رەققە "دەبێ لەگەڵ پلانێكی گەورەتردا یەكبخرێتەوە كە پلانی شەڕی دژی داعشە لە عێراق و سووریا. هەر بۆیە بەرپرسانی واشنتن لە هەوڵدان بۆ ئەوەی بزانن چۆن پلانی كۆنترۆڵكردنەوەی رەققە لەگەڵ ستراتیژە گشتییەكەی شەڕی دژی داعشدا هاوئاهەنگ بكەنەوە".\nبەرپرسە ئەمریكییەكە كە نەیویستووە ناوی ئاشكرا بكرێت، نەیشاردووەتەوە "پرسی گرووپە كوردییەكان یەكێك لەو كێشانەیە كە دەبێ یەكلایی بكرێتەوە".\nكۆتایی مانگی پێشوو، جیم ماتیس، وەزیری بەرگریی ئەمریكا، پلانی نوێی شەڕی دژی داعشی رادەستی سەرۆكی ئەمریكا كرد. پێنتاگۆن چاوەڕێی دەكرد ترەمپ وەڵامێكی خێرای ئەو پلانە بداتەوە، بەڵام دۆخی نێوخۆیی كۆشكی سپی شتێكی دیكە دەڵێت.\nبەپێی ئەوەی بەرپرسانی ئەمریكی ئاشكرایان كردووە، پلانەكە زۆر لە پلانەكەی ئیدارەی پێشووی ئەمریكاوە نزیكە كە تێیدا هێزەكانی سووریای دیموكرات هەم رۆڵی سەرەكی دەگێڕن و هەم بڕێكی بەرچاو چەك و تەقەمەنی لە وڵاتانی رۆژئاوا وەردەگرن.\nدیپلۆماتێكی پایەبەرزی ئەوروپیش كە ئەندامی هاوپەیمانێتی وڵاتانی دۆستی سووریایە، ئاماژەی بەوە داوە كە "ئامانج گرتنەوەی خێرای رەققەیە، بەڵام ئێمە چاوەڕێی ئەمریكا دەكەین بۆ ئەوەی بەپێی پلانێك دەست بە كارەكە بكات".\nبەگوێرەی راپۆرتەكەی (جورناڵ)، یەكێك لە لایەنەكان لایەنگری پڕچەككردنی راستەخۆی هێزە كوردییەكانە، لایەنێكی دیكەش پێیوایە دەبێ نیگەرانییەكانی رەجەب تەیب ئەردۆغان، سەرۆككۆماری توركیا، لەبەرچاو بگیرێن. بەشێك لە بەرپرسانیش پێیانوایە دوای تەواوبوونی ئۆپەراسیۆنی رەققە، ئەمریكا دەتوانێ بە پەیوەندییەكانی خۆی لەگەڵ هێزە كوردییەكاندا بچێتەوە.\nبەڵام وەكوو بەرپرسانی پێنتاگۆن گوتوویانە، پچڕاندنی پەیوەندییەكان لەگەڵ یەپەگە كارێكی ئاسان نییە، لەبەر ئەوەی ئەمریكا سەدان هێزی تایبەتی بۆ پێشكەشكردنی مەشق و راوێژ بە هێزە كوردییەكان رەوانەی سووریا كردووە. جگە لەمە دۆزینەوەی هێزێكی پیادەی ئەڵتەرناتیڤ بۆ هێزەكانی یەپەگە و هەسەدە بەردەوام شكستی هێناوە. بەرپرسانی ئەمریكیش بە چاوی گومانەوە لە بەڵێنەكانی توركیا بۆ ناردنی هێزی عەرەبی سوننە بۆ ئۆپەراسیۆنی رەققە دەڕوانن، بە تایبەتیش لە كاتێكدا ئیدارەی ترەمپ دەیەوێ هەرچی زووترە شاری رەققە لە چەكدارانی داعش پاك بكاتەوە.\nدوو سەر لە مەنجەڵێكدا ناكوڵێن\nخراپترین ئەڵتەرناتیڤ كە بۆ كۆنترۆڵكردنەوەی رەققە بیری لێبكرێتەوە. بەشداركردنی هاوبەشی هێزە كوردییەكان و هێزەكانی نزیك لە توركیایە، چونكە دەكرێ دوژمنایەتیی نێوان ئەو دوو هێزە، شكست بە ئۆپەراسیۆنەكە بهێنێ. لەو حاڵەتەدا بۆ رێگری لە پێكدادانی ئەو دوو هێزە، پێویستە ئەمریكا هێزی خۆی رەوانەی ناوچەكە بكات. وەكوو چۆن ژمارەیەك سەربازی رەوانەی منبج كردووە بۆ ئەوەی نەهێڵێ هێزەكانی توركیا و هێزە كوردییەكان تووشی پێكدادان ببن.\nنیشانەکردن : كۆشكی سپی , رەققە


نیـگرۆپـۆنتێ هه‌وڵی به‌ده‌سـتهێنانی پـشتیوانی چین له‌مه‌ڕ سـزادانی ئێران ده‌دات\nدیبلۆماتی باڵای وڵاته یه‌كگرتووه‌كانی ئه‌مریكا داوا له چین ده‌كات كه پـشتیوانی بكات له سـزایه‌كی نوێی دژ به ئێران، له ده‌مێـكدا وتووێـژكه‌ری باڵای ناوه‌كی ئێران گه‌یشته به‌یژین بۆ هه‌وڵی دژ به‌و كرداره.\nله ده‌می قسه‌كانیدا له‌گه‌ڵ په‌یامنێران جێـگری وه‌زیری ده‌ره‌وه‌ی ئه‌مریكا جۆن نیـگرۆپـۆنتێ گوتی له‌ماوه‌ی دوو هه‌فته‌ی ڕابردوودا باس له‌م كێشه‌یه له‌گه‌ڵ جێـگری وه‌زیری ده‌ره‌وه‌ی چین ده‌ی بینگۆ ده‌كرێت.\nنیگرۆپـۆنتێ گوتی هه‌رچه‌نده به‌پـێی دوا ڕاپـۆرتی ده‌زگای موخابه‌راتی ئه‌مریكا ئێران وازی له به‌رنامه‌ی دروستكردنی چه‌كی ناوه‌كی هێناوه، به‌ڵام هێشتا موشه‌ك دروسـتده‌كات و یۆرانیۆم ده‌پـیـتـێـنێت-- پــیتاندنی یۆرانیۆم ئه‌و پـرۆسه‌یه‌یه كه بۆ دروستكردنی بۆمبی ناوه‌كی به‌كاردێت.\nنیگرۆپـۆنتێ گوتیشی هه‌ر هه‌نگاوێـكی به‌و جۆره پـێشـێـلـكردنی بڕیاری ئه‌نجومه‌نی ئاسایشی نه‌ته‌وه یه‌كگرتووه‌كانه. قسه‌كانی نیگرۆپـۆنتێ هاوكات بوو له‌گه‌ڵ سه‌ردانی وتووێـژكه‌ری باڵای ناوه‌كی ئێران سه‌عید جه‌لیلی بۆ به‌یژین و كۆبوونه‌وه‌ی له‌گه‌ڵ كاربه‌ده‌سـتانی چینی.\nده‌مڕاستی وه‌زاره‌تی ده‌ره‌وه‌ی چین ژیانگ یوو له‌و باره‌یه‌وه گوتی كاربه‌ده‌سـتانی چینی له میانه‌ی دوو ڕۆژی داهاتوودا وتووێـژ له‌گه‌ڵ سه‌عید جه‌لیلیدا ده‌كه‌ن، به‌ڵام ئاماده نه‌بوو پـشتیوانی له هه‌ڵوێستی واشـنتن بكات.


تازە كردنەوە و پێدانی مۆڵەت بە كارگەى غاز و ويستگەى سوتەمەنی | حکومەتی هەرێمی کوردستان / سەرۆکایەتی ئەنجومەنی وەزیران\nوەزارەتی سامانە سروشتیەکان›کارگەی گازی هەولێر\nپارێزگای (سلێمانی - دهۆک) :\n١. بۆ کۆمپانیای کەرتی تایبەتی ناوخۆیی.\n٢.هاوڵاتیان (ئەوانەی خوازیاری دانانی وێستگەو سوتەمەنین یان کارگەی غاز ).\nبۆ مۆلەت دانە بە دامەزراندنی کارگەی غاز و وێستگەی سوتەمەنی تایبەت بۆ ئەو وێستگە و کارگەی غاز انەی کە سوتەمەنی بە هاوڵاتیان دەفرۆشن .\n١.پابەند بوون بە ڕێنمایی تایبەت بە مۆڵەتی وێستگەی سوتەمەنی و کارگەی غاز لە پارێزگاکان .\n٢.پابەند بوون بە ڕێنمایی تایبەت بە مۆڵەتی وێستگەی سوتەمەنی و کارگەی غاز لە وەزارەتی سامانە سروشتیەکان.\n٣.تۆمار کرابێت لە بەڕێوەبەرایەتی گشتی تۆماری کۆمپانیاکان .\n٤.ئەستۆپاکی کردبێت لە باڕێوەبەرایەتی باجی دەرامەت.\n٥.جێبە جێ کردنی مەرجی سەلامەتی بەڕێوەبەرایەتی بەرگری شارستانی.\n٦.لایەنگری 12 فەرمانگەی حکومی بە دەست هێنابێت کە لە پارێزگا ئاراستەی دەکەن.\n٧.نەخشەی وێستگە کەو کارگەی پێ بێت .\nسەخبيركرنا ويستەگەها و كارگەها ژلاێێ هونەرى وسەلامەتی وژينگە بو يەك سال.\n١. ناسنامەی ژووری بازرگانی : بۆ دڵنیا بوون لە ناوی بازرگانیەکە .\n٢.هێنانی پشتگیری ئە (12)فەرمانگیە حکومی کە پارێزگا پابەندی کردووین.\n٣. سەندیکای کرێکاران : بۆ هێنانی پشتگیری بۆ تۆماری ناوی کرێکار.\n٤.وەزارەتی کار و باری کۆمەڵایەتی : بۆ هێنانی بیمەی کۆمەڵایەتی و پستگیری.\n١.موولەتا وێستگەهێ يا كەڤن دگەل دا بيت .\n٢.باجا دەرامەتى بوو گەردەن ئازاكرنا خودانێ وێستگەهێ.\n٣.ضمان اجتماعى,بو پاراستنا مافێن كرێكاران.\n٤.سەنديكا كريكاران, بو پاراستنا مافێن كرێكاران.\n٥.پسولا دانا كريا وێستگەهێ ئەگەر وێستگە ب كرێ بيت.\nبەڵێ ، لە ڕێگەی بریکار نامەی یاسایی پەسەند کراو لە فەرمانگەی دادنوسی.\n١. بڕی (50000)بۆ کەشفی سەرەتایی / هاوپێچ // وەزارەتی دارایی و ئابوری - بەڕێوەبەری گشتی دارایی /ژمێریاری /ژمارە (8457)بەروار 11/5/2008 بڕگەی (3)\n٢. بڕی (100000)دینار بۆ پێدانی مۆڵەتی هەمیشەیی هاوپێچ//وەزارەتی دارایی ئابووری/بەڕێوەبەری گشتی دارایی/ژمێریاری /ژمارە (8457)بەروار11/5/2008 بڕگەی (2).\nبۆ کارگەی غاز:\n١. بڕی (50000) دینار بۆ کەشفی سەرەتایی/هاوپێچ // وەزارەتی دارایی و ئابوری - بەڕێوەبەری گشتی دارایی /ژمێریاری /ژمارە (8457)بەروار 11/5/2008 بڕگەی (3)\n٢.بڕی (100000)دینار بۆ پێدانی مۆڵەتی هەمیشەیی هاوپێچ//وەزارەتی دارایی ئابووری/بەڕێوەبەری گشتی دارایی/ژمێریاری/ژمارە (8457)بەروار11/5/2008 بڕگەی (2).\n(7)ڕۆژی پێویستە بۆ بە دەست هێنانی ئەم خزمەتە ئەگەر هیچ کێشەیەکی نەبێت.\nبتنێ يەك ڕۆژ پێدڤى يە پیداچونا ڕێفەبەريا مە بكەت و نڤيسارەك بهێتە بلندكرن بو پاريزگەها دهوكێ.\nهێنانی نوسراوی پارێزگا یان یەکەی ئیداری بۆ بەڕێوەبەرایەتی نەوی و کانزاکان .\n١.نڤيسينا داخازەكێ ژ بو نوێكرنا موولەتا ويستگەهێ.\n٢.ئامادەكرنا نڤێساران ژ (سەنديكا كرێكاران/ ضمان اجتماعي )\n٣.گەردەن ئازاكرن ژ ڕێڤەبەريا باجا دەرامەتێ.\nسێ ژوور سەردانی دەکات:\n١.بەڕێوەبەر ، بۆ ئاراستە کردنی نوسراوەکە بۆ بەشەکان .\n٢.هۆبەی بەرهەمە نەوتیەکان ، بۆ کەشف کردن.\n٣.ژمیریاری ، بۆ پسولە بڕین .\n١.سەرەدانا رێڤەبەريا سووتەمەنيێ بۆ داخازكرنا نوێكرنا مولەتا ويستگەهێ.\n٢.پاریزگەها دهوكێ, ژ بەر وەرگرتنا مولەتا ويستگەهێ يا نوێكری.\n٣.ليژنا تايبەت,ژ بو سەرەدانا ويستگەهێ پێش نويكرنا مولەتا ويستگەهێ.\n(3) واژۆ بريتين لە\n-واژۆی (بەڕێوەبەر - سەرؤكی فەرمانگەيە (بۆ ڕەزامەندى) .\n- لێپرسراوى هۆبەى بەرهەمە نەوتيەكان كە بەرپرسە لە كاروباری بەرهەمەنەوتيەكان .\n- رێكخەری مۆڵەتەكە وەكو ديزاينەرو بەئاگا لە جۆرى چاپى مۆڵەتەكە بۆ حاڵەتى ساختەكارى.\nتەنها دوو جار:\n١. بۆ پێشکەش کردنی داواکاریەکەی .\n٢. بۆ وەرگرتنەوەی ئەنجامەکە .\nماوەی دوو ڕۆژە لە نێوان سەردانی ئەگەر کێشە نەبوو، بە پێچەوانەوە کاتی زیاتر دەخایەنی .\n١.بو ويستگەهێن سووتەمەنى يە (يەك جار سالانە).\n٢.بو كارگەهێن غازى ( هەر دوو سالا جارەكێ).\n(4) فەرمانگەی حکومی تری پێویستە\nپارێزگا نوسراو ئاڕاستەی (5) فەرمانگە دەکات\n١. شارەوانی / بۆ زانیاری دەربارەی ماستەر پلانی پڕۆژەکە .\n٢.بەرگری شارستانی/ بۆ گونجاوی پڕۆژەکە لە ڕووی سەلامەتیەوە.\n٣.خانوبەرەی میری/بۆ زانین دەربارەی قەرزی ساڵانەی پڕۆژەکە لە لایەن خزمەت خوازەوە.\n٤.باجی دەرامەت/بۆ زانین لە بارەی باج لە لە لایەن خاوەن پڕۆژە .\nهیچ لایەنی دی نینە.\nپارێزگاى سلێمانى: هيچ فۆڕمێك نيە لەئێستاداو لەداهاتووشدا فۆڕم نيە. پارێزگای دهۆك: يەك فۆڕم ژ لاێێ لێژنا تايبەت., ئەڤ فۆڕمە وەك داخازكارى دهيتە ثركرن ژ لاێێ خاوەنێ وێستگەهی و تێدا ديار دكەت ماوێ ب سەرڤەچوونا مولەتا وێستگەهێ يا سالانە دگەل ناڤ و نيشانێن ويستگەهی.\nهاوپێچی پڕ کردنەوەی فۆڕم ،وەزارەتی سامانە سروشتیەکان- تازە كردنەوە و پێدانی مۆڵەت بە كارگەى غاز و ويستگەى سوتەمەنی\nنوێ کردنەوەی مۆڵەتی یاسای.pdf 545.76 ک.ب.\nهاوپێچی ڕێنمایی تێچو، تازە كردنەوە و پێدانی مۆڵەت بە كارگەى غاز و ويستگەى سوتەمەنی-وەزارەتی سامانە سروشتیەکان\nڕسومات ژمارە (8457) لە بەرواری11-5-2008.pdf 2.17 MB\nبەڕێوەبەرایەتی نەوت و کانزاکانی /سلێمانی\nژمارە تەلەفۆن :07480650738\nشوێن : کازیوە تەنیشت دیلان سیتی\nبەڕێوەبەرایەتی نەفت و کانزایان / دهۆک\nژمارە تەلەفۆن : 0667620765\nشوێن: جادەی نزارکی نزیک زانکۆیا جیهان\nزانیاری زیاتر دەربارەی ئەدرەسی سەردانی هاوڵاتی سامانە سروستیەکان


کوردیپێدیا - سدیق ساڵح\n👫 سدیق ساڵح | پۆل: کەسایەتییەکان | زمانی بابەت: 🏳 کوردیی ناوەڕاست\nساڵی 18-11-1957 لە گوندی گۆڕەدێ قەزای چوارتاچوارتای سەر بە پارێزگای سلێمانیسلێمانی لە دایکبووە.\nکوری فەقێ ساڵح ئەحمەد و خاتوون گوڵچین حەمە سەعیدە.\nساڵی 1963 لە قوتابخانەی ئیبن موستەوفی لە شاری هەولێر دەست بە خویندن دەکات\nساڵی 1981 بەشی جیۆلۆژی کۆلیژی زانستی زانکۆی سلێمانی تەواوکردووە\n#چوارتا | #سلێمانی |\n1. 👁 بیرەوەری - سەرجەمی بەرهەم - بەرگی 1\n2. 👁 بیرەوەریەکانی محەمەد شاپەسەندی\n3. 👁 بیرەوەریەکانی محەمەد شاپەسندی\n4. 👁 بەسەرهاتووی کاکەڕەشید شەوقی\n5. 👁 بەڵگەنامەکانی ئینگلیز لەبارەی کێشەی کوردی تورکیاوە (1924-1938) شۆڕشەکانی شێخ سەعیدی پیران، ئاگری و دەرسیم\n6. 👁 پێگەی کەمال فەوزی بتلیسی لە رێکخراوەکانی کورددا\n7. 👁 چیم دی: شۆڕشەکانی شێخ مەحمودی مەزن - بەرگی 1-4\n8. 👁 ديوانی سالم بەرگی 2\n9. 👁 دیوانی سالم بەرگی 1\n10. 👁 دیوانی شێخ ئەحمەدی شێخ غەنی؛ فەوزی\n11. 👁 رۆژنامەی تێگەیشتنی راستی 1918-1919: یەکەمین رۆژنامەی کوردی لە عیراق\n12. 👁 رۆژنامەی ژیان، ژمارە (1 - 81) بەرگی 1\n13. 👁 رۆژنامەی ژیان، ژمارە (260-320) بەرگی 3\n14. 👁 رۆژنامەی ژیان، ژمارە (321 - 400) بەرگی 4 - بەشی 1\n15. 👁 رۆژنامەی ژیان، ژمارە (81-259) بەرگی 2\n16. 👁 رۆژنامەی کوردستان - مەهاباد 1324-1325ی هەتاوی (1946)\n17. 👁 رۆژهەڵاتی کوردستان لە سەردەمی دووەم جەنگی جیهانیدا\n18. 👁 سەرجەمی بەرهەمی ئەمین زەکی بەگ - بەرگی 1\n19. 👁 سەرجەمی بەرهەمی عەبدولعەزیز یامولکی - بەرگی 1\n20. 👁 سەرۆک هۆزو جوتیار لە عێراق 1917 - 1958\n21. 👁 گۆڤاری گەلاوێژ - بەرگی 1 - کانوونی یەکەمی 1939 - تشرینی یەکەم و دووەمی 1940\n22. 👁 گۆڤاری گەلاوێژ - بەرگی 10 - کانوونی دووەم 1948 - ئەیلول/ئابی 1949\n23. 👁 گۆڤاری گەلاوێژ - بەرگی 11 - بەشی 1 - ژیاننامە و پێڕست\n24. 👁 گۆڤاری گەلاوێژ - بەرگی 2 - کانوونی یەکەمی 1940 - ئەیلوول - کانوونی یەکەمی 1941\n25. 👁 گۆڤاری گەلاوێژ - بەرگی 3 - کانوونی دووم - شوباتی 1942 - تشرینی دووم - کانوونی یەکەمی 1942\n26. 👁 گۆڤاری گەلاوێژ - بەرگی 4 - بەشی 2 - ئابی 1943 - کانوونی یەکەمی 1943\n27. 👁 گۆڤاری گەلاوێژ - بەرگی 5 - بەشی 1 - کانوونی دووەمی 1944 - حوزەیرانی 1944\n28. 👁 گۆڤاری گەلاوێژ - بەرگی 5 - بەشی 2 - تەمووزی 1944 - کانوونی یەکەمی 1944\n29. 👁 گۆڤاری گەلاوێژ - بەرگی 9 - بەشی 1 - کانوونی دووەم 1948 - حوزەیرانی 194\n30. 👁 گۆڤاری گەلاوێژ - بەرگی 9 - بەشی 2 - تەمووزی 1948 - کانوونی یەکەمی 1948\n31. 👁 لە بەڵگەنامەکانی حکومەتی شێخ مەحمود\n32. 👁 مێژووی میرایەتیی سۆران\n33. 👁 هەتاو\n34. 👁 کوردستان و راپەرینەکانی کورد\n35. 👁 کوردستانی پشت قەفقاس (دۆسیەی تاوانەکانی رژێمی سۆڤێتی بەرامبەر بە کوردی ئەو وڵاتە)\n36. 👁 کوردستانی عیراق لە بەڵگەنامەکانی وەزارەتی دەرەوەی بریتانیادا\n37. 👁 کۆواری دەنگی گێتی تازە - خولی دووەم - بەرگی چوارەم\n38. 👁 کۆواری دەنگی گێتی تازە - خولی دووەم - بەرگی دووەم\n39. 👁 کۆواری دەنگی گێتی تازە - خولی دووەم - بەرگی سێیەم\n40. 👁 کۆواری دەنگی گێتی تازە - خولی دووەم - بەرگی یەکەم\n41. 👁 کۆواری دەنگی گێتی تازە - خولی یەکەم - بەرگی یەکەم\n1. 👁 18-11-1957\n📅 رۆژی لەدایکبوون: 18-11-1957\n➕ ئەم بابەتە لەلایەن: (هاوڕێ باخەوان)ەوە لە: Nov 26 2012 9:39PM تۆمارکراوە\n✍ ئەم بابەتە بۆ دواجار لەلایەن: (م. ب.)ەوە لە: May 7 2017 12:45AM باشترکراوە\n👁 ئەم بابەتە 17,380 جار بینراوە\n📷 فایلی وێنە 1.0.1 12 KB May 7 2017 12:45AM م. ب.


Salah Khezri | سه‌لاح خزری | Kurdish Music & Singers\nSalah Khezri سه‌لاح خزری -\nBaran 7 Min, 39 Sec RAM Listen باران\nBeit Lashkary 10 Min, 44 Sec RAM Listen به‌یت له‌شکه‌ری\nBeyt Seydevan 14 Min, 57 Sec RAM Listen به‌یتی سه‌یده‌وان\nDerom U Maro 7 Min, 59 Sec RAM Listen ده‌ڕۆم و مه‌ڕۆ\nHeyran Karwan 6 Min, 52 Sec RAM Listen حه‌یران کاروانه\nHeyran Serdemiki Rawci Bum 1 4 Min, 54 Sec RAM Listen سه‌رده‌مێکی راوچی بووم\nHeyran Serdemiki Rawci Bum 2 15 Min, 24 Sec RAM Listen حه‌یران_ سه‌رده‌مێکی راوچی بووم 2\nKani Kani To Ji joani 7 Min, 52 Sec RAM Listen کانی کانی تۆ جێ ژوانی\nKchi Joani Mehabadi 6 Min, 44 Sec RAM Listen کچی چوانی مه‌هاباد\nQongroki 10 Min, 26 Sec RAM Listen قۆنگرۆكی\nRole Layelaye Bot Dekem 10 Min, 46 Sec RAM Listen ڕۆڵه لایه لایه‌ت بۆ ده‌که‌م\nSoware kolwane 10 Min, 6 Sec RAM Listen سواره - كۆڵوانه\nTotal: 12 Songs 114 Min, 23 Sec\nسه‌لاح خزری له دایك بووی ساڵی 1974ی مه‌هاباد. هه‌ر له هه‌ره‌تی منداڵی گوێی به ده‌نگی بڵاوێنی شمشاڵی باپیره‌ی\_\_\_"محه‌مه‌د\_\_\_" ئاشنا بوو. له ته‌مه‌نی 14 ساڵی دا به هان دانی ئامۆزاكه‌ی \_\_\_"عه‌ڵی خزری \_\_\_"كه خۆی كارناسی به‌یت و ئه‌ده‌بی كوردیه\nله خزمه‌ت مامۆستایانی به‌یت و باوی ناوچه‌ی موكریان وه‌ك خاڵه سوره،قاله شین،خدری قادری،حه‌مه‌ی خاڵه‌ی و قاله مه‌ڕه،فێری زۆربه‌ی به‌یت و باوان وه‌ك دمدم- خه‌ج و سیامه‌ند- سه‌یده‌وان- شه‌م‌و‌شه‌مزین- ئه‌حمه‌دی شه‌نگ- كاكه‌میر و كاكه‌شێخ- هه‌مزاغا- له‌شكه‌ری- كانه‌بی و خواز- كانه‌بی و نه‌عمان- سواره- ئایشێ گوڵ- گوڵی- گه‌لۆ- پایزه- ئاریزه- ده‌ركان- شه‌و و نیوه‌شه‌و- قۆنگرۆكی- حه‌یران و لاوك و....بوه.\nله زۆربه‌ی فێستیواڵه كوردێكان به‌شداری كردووه له زۆر به‌ی شاره كوردێكان وه‌ك مه‌هاباد،سنه،هه‌ولێر،سلێمانی و دیار‌به‌كر و.....به‌رنامه‌ی ئیجرا كردۆ.\nئێستاش له گه‌ڵ هاوسه‌ری\_\_\_"ئه‌سرین كه‌ریمپوور\_\_\_" كه ئه‌ویش به‌یت بێژه و ئه‌و بابه‌تانه ده‌ڵێ كه له زمان ژنانه‌وه كوتراون خه‌ریكی زیندوكردنه‌وه و بوژانه‌وه‌ی\nیه‌كه‌م به‌رهه‌می به ناوی شه‌م و شه‌مزین له سه‌ر ئه‌ركی ژن له مۆسیقای كوردی 2002\nساز كردنی فیلمی خه‌ج و سیامه‌ند 2003 .\nساز كردنی كلیپی كانی كانی 2004 .\nEmail: info AT salahkhezri.com


ئه‌مه كه‌ی كشانه‌وه‌ی فعلیه؟ | نیقاش\nئه‌مه كه‌ی كشانه‌وه‌ی فعلیه؟\nرۆژانه له‌گه‌ڵ خۆرئاوابوون‌و تاریكبونی شه‌قامه‌كانی به‌غدای پایته‌ختدا، ئۆتۆمبیل‌و رتله ئه‌مه‌ریكییه‌كان له‌شه‌قامه سه‌ره‌كییه‌كاندا ده‌بیندرێن كه سه‌رقاڵی گواستنه‌وه‌ی خۆراك‌و چه‌ك‌و ته‌قه‌مه‌نی‌و…\n12.08.2009 | به‌غدا\nUS soldiers prepare to leave a military base in al-Qurna, 70 kms north of the southern Iraqi port city Basra, as they hand over security in the area to the Iraqi army on August 1, 2009. US troops pulled out of towns and cities in Iraq on June 30 as part of a landmark deal between Baghdad and Washington that calls for all American forces to leave the country by the end of 2011. Iraq's 500,000 police and 250,000 soldiers are now in charge of security in cities, towns and villages, while most of the 128,000 US troops remaining in the country are based outside towns and cities. AFP PHOTO/ESSAM AL-SUDANI (Photo credit should read ESSAM AL-SUDANI/AFP/Getty Images)\nجموجوڵی ئه‌م رتله ئه‌مه‌ریكییانه بونه‌ته مایه‌ی نیگه‌رانی هاوڵاتیان. ئه‌بو ناجی كه خاوه‌ن دوكانێكی سه‌ر رێگای خێرای محه‌ممه‌د قاسمه كه باكور‌و باشوری به‌غدا به‌یه‌ك ده‌به‌ستێته‌وه، ده‌ستی بۆ رتلێك له‌ئۆتۆمبیله‌كانی سه‌ر رێگاكه راكێشا‌و وتی "كشانه‌وه‌كه‌یان ته‌نها روكه‌ش بوو"، رونیشیكرده‌وه كه بونی ئه‌مه‌ریكیه‌كان له‌ناو شاره‌كاندا "به‌رونی دیاره، شه‌وانه ده‌یان تانك به‌م رێگایه‌دا تێده‌په‌ڕن".\nئه‌م بارودۆخه تازه‌یه له‌هه‌مان كاتدا ئه‌مه‌ریكییه‌كانیشی نیگه‌ران كردووه به‌وه‌ی ناتوانن به‌ئاره‌زوی خۆیان به‌شه‌قامه‌كاندا‌و له‌هه‌موو كاتێك كه بیانه‌وێت وه‌ك جاران بجوڵێنه‌وه.\nدیڤد سالم سه‌ربازێكی ئه‌مه‌ریكی-لوبنانیه‌و له‌بنكه‌ی ڤیكتۆری (سه‌ركه‌وتن)ی فرۆكه‌خانه‌ی به‌غدای نێو ده‌وڵه‌تی خزمه‌تده‌كات، به‌نیقاشی راگه‌یاند "سه‌ربازه ئه‌مه‌ریكییه‌كان بێزارن له‌م بارودۆخه نوێیه، چونكه ناتوانن به‌هه‌موو رێگاكاندا بڕۆن‌و ناشتوانن له‌ئۆتۆمبیله‌كانیان بێنه خواره‌وه"، ئه‌مه جگه له‌وه‌ی ده‌بێت "ته‌نها به‌شه‌وان هاتوچۆ بكه‌ن"، له‌كاتێكدا پێشتر به‌ئاره‌زوی خۆیان ده‌جوڵانه‌وه.\nسالم بۆخۆشی بێزاربوه كه ناتوانێت له‌گه‌ڵ سه‌ربازه هاوڕێكانیدا به‌ناو بازاڕه‌كانی به‌غدادا هاتوچۆبكات وه‌ك ئه‌وه‌ی له‌سه‌ری راهاتبوون، ئاماژه به‌وه‌ش ده‌دات كه ئه‌و هێزانه‌ی له‌چوارده‌وری به‌غدادان له‌مان باشترن، چونكه ده‌توانن له‌ناوچه گوند نشینه‌كاندا به‌كاتی رۆژ هاتوچۆبكه‌ن.\nله‌كۆتایی لێدوانه‌كه‌یدا، ئه‌م سه‌ربازه ئه‌مه‌ریكییه وتی "هه‌ست ئه‌كه‌م وه‌كو شه‌مشه‌مه كوێره‌مان لێهاتووه، به‌شه‌و ده‌رده‌كه‌وین‌و به‌ڕۆژ ون ده‌بین".\nبه‌هه‌مان شێوه‌ش، فیلیپ شارلی هاوڕێی دیڤد ده‌ڵێت "له‌پاش كشانه‌وه‌ی هێزه‌كانمان له‌شاره‌كان، بارودۆخه‌كه قورس بوه بۆ ئێمه، جموجوڵمان به‌حیسابه".\nئه‌م بێتاقه‌ت‌و بێزارییه ته‌نها له‌نێو سه‌ربازاندا نییه، به‌ڵكو به‌رپرسه ئه‌مه‌ریكییه گه‌وره‌كانیش هه‌مان كێشه‌یان هه‌یه‌و چه‌ندین جار سكاڵایان له‌قورسبونی شێوه‌ی هاتوچۆیان كردووه له‌كاتی گواستنه‌وه‌ی خۆراك‌و شتی تر بۆ سه‌ربازگه‌كانیان.\nله‌لایه‌كی تره‌وه، به‌رپرسێكی ئه‌منی باڵای عێراقی كه نه‌یویست ناوی ئاشكرا بكرێت، به‌نیقاشی راگه‌یاند "ئێستا جموجوڵی هێزه سه‌ربازیه ئه‌مه‌ریكییه‌كان‌و هاتوچۆی رتڵه‌كانیان به‌ته‌واوه‌تی له‌ژێر سه‌رپه‌رشتی هێزه ئه‌منیه عێراقیه‌كاندان‌و ده‌بێت جه‌نه‌ڕاڵه عێراقییه‌كان ئاگاداری ئه‌و رێگایانه بن كه ئه‌مه‌ریكییه‌كان به‌مه‌به‌ستی گواستنه‌وی خۆراك‌و كه‌ل‌و په‌ل، به‌كاریده‌هێنن"، ئه‌مه‌ش به‌هۆی ئه‌و رێككه‌وتنه‌یه كه له‌نێوان هه‌ردوو حكومه‌تی عێراق‌و ئه‌مه‌ریكا ئیمزا كرا.\nجێی ئاماژه پێدانه ژماره‌یه‌ك بنكه‌ی سه‌ربازی ئه‌مه‌ریكی له‌چواره‌وری به‌غدادا هه‌یه كه گه‌وره‌ترینیان بنكه‌ی به‌له‌ده (40 كم باكوری به‌غدا)، كه بنكه‌ی سه‌ره‌كی فڕۆكه‌وانی چاودێری 330و بنكه‌ی سه‌ره‌كی ناوچه‌ی ئه‌ناكۆندای ئه‌مه‌ریكی بۆ پاڵپشتی لۆجستی له‌خۆده‌گرێت‌و به‌گه‌وره‌ترین بنكه‌ی پڕچه‌ك كردنی سوپای ئه‌مه‌ریكا له‌عێراق ده‌ناسرێت. ئه‌مه جگه له‌وه‌ی چه‌ندین كۆمه‌ڵگای پزیشكی‌و مۆڵی بازرگانی‌و یاریگای وه‌رزشی تێدایه‌و زۆربه‌ی جار سه‌ربازه ئه‌مه‌ریكییه‌كان له‌م بنكه‌یه‌وه ده‌رده‌چن‌و پاش ته‌واوبونی ئه‌ركه‌كانیان، بۆی ده‌گه‌ڕێنه‌وه.\nهه‌ر له‌باره‌ی جموجوڵی هێزه ئه‌مه‌ریكییه‌كانه‌وه، په‌رله‌مانتاری سه‌ر لیستی ده‌عوه‌و ئه‌ندامی لیژنه‌ی ئاسایش‌و به‌رگری حه‌سه‌ن سنید بۆ نیقاشی رونكرده‌وه كه به‌پێی رێككه‌وتننامه‌ی ئه‌منی نێوان هه‌ردوو لا، هێزه ئه‌مه‌ریكیه‌كان به‌ئاگاداری هێزه ئه‌منیه عێراقیه‌كان هاتوچۆ ده‌كه‌ن. ناوبراو ئاشكرایكرد "هێزه عێراقیه‌كان چه‌ند رێگایه‌كیان ده‌ستنیشان كردووه كه ئه‌مه‌ریكیه‌كان به‌شه‌وان هاتوچۆی تێدا ده‌كه‌ن‌و بنكه‌كانیان به‌یه‌ك ده‌به‌ستێته‌وه، به‌ڵام به‌هه‌مو شێوه‌یه‌ك رێگه‌یان لێگیراوه به‌ناو شه‌قام‌و كوڵانه‌كاندا هاتوچۆ بكه‌ن".\nله‌هه‌مان كاتدا سه‌ركرده عێراقییه‌كان رازی بون له‌سه‌ر ئه‌وه‌ی هه‌ندێ له‌بنكه سه‌ربازیه ئه‌مه‌ریكیه‌كان بمێننه‌وه، ئه‌گه‌ر چی نزیكی شاره‌كانن وه‌ك بنكه‌ی سه‌ربازی فیكتۆری كه ته‌نها 15 خوله‌ك به‌ئۆتۆمبیل له‌ناوه‌ندی به‌غداوه دوره، ئه‌مه‌ش به‌بیانوی ئه‌وه‌ی گه‌ڕه‌كی نیشته‌جێبونی نزیكی لێنییه.\nسنید وتیشی "كشانه‌وه‌ی ئه‌مه‌ریكییه‌كان به‌پێی رێككه‌وتننامه‌كه به‌رده‌وامه‌و له‌ناوه‌ڕاستی ساڵی داهاتوودا ته‌نها 50 هه‌زار سه‌ربازیان له‌عێراقدا ده‌مێنێت".\nبه‌پێی رێككه‌وتنی ئه‌منی نێوان عێراق‌و ئه‌مه‌ریكا، له‌كۆتایی مانگی حوزه‌یرانی رابردوه‌وه، هێزه ئه‌مه‌ریكیه‌كان بۆیان نییه له‌ناو شاره عێراقیه‌كاندا بونیان هه‌بێت، به‌ڵكو ته‌نها له‌چه‌ند بنكه‌یه‌كی سه‌ربازی ده‌ره‌وه‌ی شاره‌كاندا ده‌مێننه‌وه‌و ورده ورده هێزه‌كانیان ده‌كشێننه‌وه تاكو له‌كۆتایی ساڵی 2011دا هیچ سه‌ربازێكیان له‌عێراقدا نامێنێت.\nجێی ئاماژه‌پێدانه ئێستا نزیكه‌ی 130 هه‌زار سه‌ربازی ئه‌مه‌ریكی له‌عێراقدا هه‌ن، ئه‌مه جگه له 100 هه‌زاری تر كه سه‌ر به كۆمپانیا ئه‌منییه‌كانن‌و كشانه‌وه‌كه نایانگرێته‌وه.\nزۆر جار هێزه ئه‌مه‌ریكییه‌كان به‌شه‌قامه‌كانی ده‌روروبه‌ری به‌غدای پایته‌خدا هاتوچۆ ده‌كه‌ن، به‌بیانوی ئه‌وه‌ی ئه‌و شه‌قامانه له‌سه‌نته‌ری شاره‌كه‌دا نیه‌و به‌پێی رێككه‌وتننامه‌كه، هێزه ئه‌مه‌ریكیه‌كان بۆیان هه‌یه له‌ده‌روه‌ی شاره‌كان بونیان هه‌بێت، ئه‌مه جگه له‌وه‌ی به‌به‌رده‌وامی‌و له‌كاتی رۆژدا له‌و رێگایانه‌دا ده‌بیندرێن كه به‌غدا به‌شاره‌كانی تردا ده‌به‌ستێته‌وه.\nله‌مباره‌یه‌شه‌وه فه‌رمانده سه‌ربازییه ئه‌مه‌ركیه‌كان سودیان له ده‌قی رێككه‌وتننامه‌كه وه‌رگرتوه كه هیچ سانسۆرێك ناخاته سه‌ر جموجوڵه‌كانیان له‌ده‌روه‌ی شاره‌كان، چونكه رێككه‌وتننامه‌كه ئاماژه به‌وه‌ده‌كات كه نابێت هێزه سه‌ربازیه ئه‌مه‌ركیه‌كان به‌جلوبه‌رگی سه‌ربازیه‌وه له‌ناو شاره‌كان بمێنن.\nهه‌رچی كۆمپانیا ئه‌منیه بیانییه‌كانه كه كاری پاراستنی شوێن‌و كه‌سایه‌تییه‌كان ده‌كه‌ن به‌پاره، ئێستا كه‌وتونه‌ته ژێر ده‌سه‌ڵاتی یاسای عێراقی‌و ئه‌مه‌ش هۆكاری سه‌ره‌كییه كه كه‌متر له‌شه‌قامه‌كانی به‌غدادا ده‌بیندرێن.\nهه‌رچی بنكه هاوبه‌شه‌كانی ناو به‌غداشه، هێشتا كۆمه‌ڵی روێژكاری ئه‌مه‌ریكی تێداماوه كه جل‌وبه‌رگی مه‌ده‌نی ده‌پۆشن بۆ "پێشكه‌شكردنی راویژ به‌هێزه ئه‌منییه عێراقیه‌كان" به‌پێی لێدوانی به‌رپرسانی حكومه‌ت.\nله‌مباره‌یه‌وه وته‌بێژی فه‌رمی هێزه ئه‌مه‌ریكیه‌كان له‌عێراق نادر رامۆ ئاماژه‌ی به‌وه‌دا كه مانه‌وه‌ی ئه‌و راوێژكارانه له‌بنكه هاوبه‌شه‌كاندا به‌پێی ده‌قی رێككه‌وتنامه ئه‌منییه‌كه‌یه‌و دژ به‌كشانه‌وه‌ی هێزه ئه‌مه‌ریكیه‌كان نیه. رامۆ به‌نیقاشی وت "هێزه ئه‌مه‌ریكیه‌كان به‌ته‌واوه‌تی پابه‌ندن به‌رێككه‌وتنه‌كه‌وه".\nئه‌وه‌ی جێی نیگه‌رانیه، سه‌رجه‌م ئه‌م به‌هانانه‌ی له‌لایه‌ن سه‌ركرده ئه‌منیه عێراقیه‌كان، یاخود ئه‌مه‌ریكیه‌كان باسده‌كرێن، نه‌بونه‌ته جێی باوه‌ڕی هاوڵاتیان. هه‌ركاتێك به‌غاییه‌كان رتل‌و زریپۆش‌و تانكه ئه‌مه‌ركیه‌كان له‌سه‌ر شه‌قامه‌كان ده‌بینن، هه‌مان پرسیاری ئه‌بو ناجی ده‌كه‌ن: "ئه‌مه كه‌ی كشانه‌وه‌ی فعلیه؟".


:: KDPMR :: - ڕاپۆرت\nڕەوەندی کورد لە هۆڵەنداوە خۆشحاڵی خۆیان بە ڕزگارکردنی شنگال دەردەبڕن\nعبدولقهار هەولێری – هۆڵەنداهاوکات لەگەڵ خۆشی دەربڕینی تەواوی گەلی کوردوخوشک وبرا ئیزیدیەکانمان بەبۆنەی سەرکەوتنی هێزی بازوی پیشمەرگە قارەمانەکانمان وئازادکردنی شنگال لەژێر سەرپەرشتی ڕاستەوخۆی سەرۆک بارزانی\nئه‌نجامی 100% ی هه‌ڵبژاردنه‌كه‌ی توركیا\nدوای جیاكردنه‌وه‌ی رێژه‌ی 100% ی ده‌نگه‌كانی هه‌ڵبژاردنه په‌رله‌مانییه‌كه‌ی توركیا، به‌پێی ئه‌نجامه نافه‌رمییه‌كان، رێژه‌ی ده‌نگی حزبه‌كان و ژماره‌ی كورسییه‌كانیان به‌مشێوه‌یه‌ی لای خواره‌ویه. پارتی دیموكراتی گه‌لان "هه‌ده‌په" به\nسیاسه‌تکردن کاری هه‌ره‌زه‌کاران نیه، (وه‌کو سیاسیه‌کانی گوران و هه‌ده‌په) !\nسيامند سيلكى ؛ ده‌کرێت هه‌رزه‌کارێک ده‌ست بۆ هه‌موو کارێک ببات ،به‌لام هه‌رگیز نه‌ده‌کرێت و نه‌ره‌واشه هه‌رزه‌کارێک ده‌ست بۆ سیاسه‌ت ببات،چونکه سیاسه‌تکردن کارکردنه له‌پروسه‌یه‌کی گشتیگیرو فراوان که...\nکۆبوونەوەیەکی فراوانی لیژنەی ناوچەی هۆڵەندای پارتیمان لەبەڕ بارودۆخی ئەمڕۆی کوردستان\nڕۆژی شەممە ڕێکەوتی ١٧/١٠/٢٠١٥ کاتژمێر ١ی پاشنیوەڕۆ، لیژنەی ناوچەی هۆڵەندای پارتیمان لە شاری ئەمستردام لە بارەگای تایبەتی خۆی لەسەر ئاستی بەرپرسی ڕێکخراوەکان وکارگێڕانی بەهەمانگی لەگەڵ...\nبەرپرسی مەکتەبی ڕێکخستن پێشوازی لە شاندی پەیمانگای (NIMD)هۆڵەندی کرد\nئەمرۆ رێکەوتی 12ی تشرینی یەکەم 2015 بەریز جعفر ابراهیم ئێمینکی ئەندامی مەکتەبی سیاسی و بەرپرسی مەکتەبی ڕێکخستن لە بارەگای مەکتەبی سیاسی پیشوازی لە شاندی پەیمانگای...\nکۆبوونەوەی بەرپرسی مەکتەبی ڕێکخستن لە گەل لقی پینج\nئەمرۆ رێکەوتی 12ی تشرینی یەکەمى 2015 بەریز جعفر ابراهیم ئێمینکی ئەندامی مەکتەبی سیاسی و بەرپرسی مەکتەبی ڕێکخستن ،وە بە ئامادەبوونی ئەڤین هروری ئەندامی ئەنجومەنی سەرکردایەتی...\nلە هۆڵەندا ڕێزلێنان لە سێ شەهیدی قەڵای خۆڕاگری ڕۆژهەڵات نرا\nڕۆژی یەک شەممە ڕێکەوتی ٤ی ئۆکتۆبەری ساڵی ٢٠١٥ ، نوێنەرایەتی ئەوروپای پارتی ئازادیی کوردستان بەهاوکاری کۆمیتەیی ڕێکخستنی هۆڵەندا ، لە شاری ئارنهێم ، ڕێوڕەسمێکی ڕێزلێنانیان...\nفازڵ بەشارەتی: لێگه‌ڕێن با بزانین بێ پارتی، ده‌ست و تفاقی لایه‌نه‌كان بۆ هه‌ڵه‌بجه چ ده‌بێت!؟\nلەم دیمانەیەدا، فازڵ بەشارەتی، بەرپرسی لقی ١٢ی پارتی دیموكراتی كوردستان لەپارێزگای هەڵەبجەی شەهید، وەڵامی چەند پرسێكی گرنگ دەداتەوە لەبارەی دابەشكردنی پۆستەكانی پارێزگای هەڵەبجە و، پرسی...\nپارتی سۆسیالیستی کوردستانی باکور سەردانی پارتیمانیان کرد\nئەمڕۆ ڕۆژی پێنج شەممە ڕێکەوتی ١ی ئۆکتۆبەری ساڵی ٢٠١٥ لە شاری ئەمستردام ، شاندێکی پارتی سۆسیالیستی کوردستانی باکور کۆمیتەیی هۆلەندا لە بەرێزان سیدار بنگوڵ بەرپرس...\nڕێکخراوی دینهاخی پارتیمان کۆبوونەوەی فراوانی خۆیان سازکرد\nڕێکەوتی یەک شەممە بەرواری ٢٠ی ئەیلولی ٢٠١٥ لە بارەگای ڕێکخراوی شاری دینهاخ ، سنوری چالاکی لیژنەی ناوچەی هۆڵەندای پارتی دیموکراتی کوردستان کۆبوونەوەی ئاسایی فراوانی خۆیان...\nبەرپرسی مەکتەبی ڕێکخستن پێشوازی کرد لە هەڤاڵانی لیژنەی ناوچەی هۆڵەندای پارتیمان\nرۆژی سێ شەممە رێکەوتی 25/8/2015 هەڤاڵ جعفر ابراهیم ئێمینکی بەرپرسی مەکتەبی ڕێکخستن و بە ئامادەبوونی هەڤاڵ کمال مهاجر ئەندامی مەکتەبی ڕێکخستن پێشوازی کرد لە بەرێز...\nبەرپرسی مەکتەبی ڕێکخستن پێشوازی کرد لە میسی یەکەی کەرکوک\nرۆژی سێ شەممە رێکەوتی 25/8/2015 هەڤاڵ جعفر ابراهیم ئێمینکی ئەندامی مەکتەبی سیاسی و بەرپرسی مەکتەبی ڕێکخستن و بە ئامادەبوونی هەڤاڵ ئەڤین هروری ئەندامی ئەنجومەنی...\nکۆبوونەوەی مەکتەبی ڕێکخستن لە گەل نوێنەری لقی٦ ی پارتیمان لە ئۆرۆپا\nئەمرۆ رۆژی سێ شەممە رێکەوتی 31/3/2015 لە بارەگای مەکتەبی رێکخستن هەڤاڵ نازەنین وسۆ جێگری بەرپرسی مەکتەبی رێکخستن و بە ئامادەبوونی هەڤاڵان هیوا گەیلانی، عیسا سعید،...\nمیوانداری کردن و کۆبوونەوە لە گەل کۆمەڵێک لە مامۆستایانی زانکۆ پسپۆر لە بواری مێژووی هاوچەرخ لە زانکۆیەکانی شاری دهۆک و شاری زاخۆ\nرۆژی شەممە رێکەوتی 7/3/2015 لە شاری دهۆک هەڤاڵ جعفر ابراهیم ئێمینکی بەرپرسی مەکتەبی رێکخستن میواندارییەکی رێکخست بۆ خوانی نیوەرۆ بۆ کۆمەڵێک لە مامۆستایانی زانکۆ پسپۆر...\nکۆبوونەوەی تایبەت لە گەڵ کۆمەڵێک مامۆستای زانکۆی زاخۆ بەشی مێژوو\nرۆژی پێنج شەممە رێکەوتی 26/2/2015 لە بارەگای لقی 8 لە زاخۆ وەڤدێکی مەکتەبی رێکخستنی کە پێک هاتبوو لە هەڤاڵ ئەڤین هروری ئەندامی ئەنجومەنی سەرکردایەتی و...\nپێشوازی کردن لە شاندی رێکخراوی(کتاب بلا حدود) لە خۆرهەڵاتی ناوەراست\nرۆژی سێ شەممە بەرواری 9/2/2015 لە بارەگای مەکتەبی رێکخستن هەڤاڵانی ئەندامانی مەکتەب شەوکەت پیرۆ، عبدالله مەلا عوسمان، ئەنوەر مەسیفی، احمد شێخۆ، ئاراس کەمال و حسن...\nبەستنی کۆبوونەوەی ئاسایی مەکتەبی ڕێکخستن بە سەرپەرشتی هەڤاڵ د. جعفر ئیبراهیم بەرپرسی مەکتەب\nرۆژی دووشەممە بەرواری 8/2/2015 بە سەرپەرشتی هەڤاڵ د. جعفر ئیبراهیم بەرپرسی مەکتەبی ڕێکخستن ئامادەبوونی هەڤاڵ ئەڤین هروری یاریدەدەری بەرپرس و هەڤاڵانی ئەندامانی مەکتەب و بەرپرسی...\nبەشداری کردنی نوێنەری مەکتەبی رێکخستن لە کۆنفرانسی ساڵانەی لقی 11ی تێکۆشەر\nرۆژی دووشەممە 19/1/2015 هەڤاڵ هیوا گەیلانی بە نوێنەرایەتی مەکتەبمان بەشداری لە کۆنفرانسی ساڵانەی لقی 11ی کرد لە ڕانیە و وتاری مەکتەبی ڕێکخستنی پێشکەش کرد....\nدووچالاکی جیاوازی پەیوەندیەکانی پارتیمان لە هۆڵەندا\nلەسەر ڕۆشنایی درێژەی کۆبوونەوە فراوانەکانی ڕێکخراوە تێکۆشەرەکانی پارتیمان لە سنوری لیژنەی ناوچەی هۆڵەندا بەئەمجام گەیشت وپلان دانانی کاروچالاکیەکانی ساڵی ٢٠١٥ و هەنگاونانی یەکخستنی زیاتری یەک...\nلە هۆڵەندا کامەران ڕەئووف خەڵات کرا\nساسان دەروێش – هۆڵەندا فۆتۆ- عبدالقهار هەولێری ڕۆژی یەک شەممە ڕێکەوتی ٨ ی شوباتی ٢٠١٥ لیژنەی ناوچەی هۆڵەندای پارتی دیموکراتی کوردستان لە بارەگای خۆیی لە شاری ئەمستردام...\n1 2 3 4 5 6 7 8 ئه‌نجامه‌کان: 151 | سه‌رجه‌م: 121 - 140


ژماره‌یه‌ك خوێندكاری ماسته‌ر و دكتۆرای هه‌رێم خرانه لیستی ره‌شه‌وه – لڤین پرێس\nوه‌زاره‌تی خوێندنی باڵا:\nوه‌زاره‌تی خوێندنی باڵا و توێژینه‌وه‌ی زانستی هه‌رێمی كوردستان ئاشكرای كرد، 24 خوێندكاری ماسته‌رو دكتۆرا بڕوانامه‌ی توانستی زمانی ئینگلیزیان ساخته كردوه و بڕیاریداوه بیانخاته لیستی ڕه‌شه‌وه و مافی خوێندیان لێوه‌ربگرێته‌وه.\nبه‌پێی بڕیارێكی وه‌زاره‌تی خوێندنی باڵا و توێژینه‌وه‌ی زانستی كه‌مێژوه‌كه‌ی بۆ ساڵی 2019 ده‌گه‌ڕێته‌وه باس له‌وه‌كراوه، بۆ ساڵی خوێندنی (2016- 2017) له زانكۆی سه‌لاحه‌دین له هه‌ولێر، 24 خوێندكاری خوێندنی باڵا له ماسته‌رو دكتۆرا، بڕوانامه‌ی توانستی زمانی ئینگلیزیان ساخته كردوه، و به‌و هۆكاره‌ش خراونه‌ته لیستی ره‌شه‌وه‌و مافی خوێندنیان له هه‌مو زانكۆكانی هه‌رێمی كوردستان لێوه‌رگیراوه‌ته‌وه.\nجێگه‌ی باسه به‌شێك له‌و خوێندكارانه كه‌سانی سیاسی و به‌رپرس و په‌رله‌مانتارن، ئه‌مه‌ش له‌كاتێكدایه پێشتر له‌سه‌ر خوێندنی په‌رله‌مانتارانی عێراق و كوردستان و پله تایبه‌ته‌كانی حكومه‌تی هه‌رێم، ئه‌نجومه‌نی شورا رونكردنه‌وه‌ی داوه كه ئه‌و كه‌سانه له‌وكاته‌ی له پۆسته‌كانیاندان، بۆیان نیه داواكاری پێشكه‌شی خوێندنی باڵا بكه‌ن، به‌و پێیه‌ی له‌یه‌ك كاتدا كۆكردنه‌وه‌ی هه‌ردو كاره‌كه به‌یه‌كه‌وه ناكرێت.\nباندێكی ساختەكردنی دراو دەستگیر كران


هواوەی مۆبایلی Mate 20 Proـی بە 3 کامێرای پێشکەوتووەوە ڕاگەیاند – کەی ئای تی ئێن\nگەرمترین 16, تشرینی یه‌كه‌م 2018\nهواوەی مۆبایلی Mate 20 Proـی بە 3 کامێرای پێشکەوتووەوە ڕاگەیاند\nئەو مۆبایلە نایابەی هواوەی کە هەواداران چاوەڕێیان دەکرد و هواوەیش بە گرنگییەوە باسی دەکرد، کەمێک لەمەوبەر لەلایەن کۆمپانیاکەوە ڕاگەیەنرا. ڕکابەرێکی دڕندە بۆ گالەکسی و ئایفۆن بە تایبەتی!\nگرنگترین تایبەتمەندی کە لە Mate 20 Proـدا هەبێت و هواوەی گرنگی زۆرتری پێدابێت کامێراکەیەتی. هەروەک LG V40 خاوەن ٣ هاوێنەی کامێرایە لە پشتەوە، کە کاری سەربەخۆ دەکەن و ٤٠ مێگاپێکسڵ و ٢٠ مێگاپێکسڵ و ٨ مێگاپێکسڵن. نوێکارییەکانی هواوەی بۆ کامێرای ئەم مۆبایلە نوێیە بریتین لە هەبوونی توانایەکی زۆر بۆ زوومکردن بە ڕێژەی ٥ ئەوەندە. هەروەها وێنە دەگرن بە فراوانی زۆر واتا Wide-Angle.\nهواوەی توانای کامێرای مەیت ٢٠ پرۆی بەرامبەر بە گالەکسی نووت ٩ و ئایفۆن XS بۆ وێنەگرتن لە کاتی شەو بەراورد دەکات و جیاوازییەکە ببینن:\nهەروەها هەبوونی تایبەتمەندی Super HDR یارمەتی کامێرای مۆبایلەکە دەدات لە وێنەگرتنێکی نایاب لە کەشە ڕووناکەکان.\nتایبەتمەندییەکی دیکەش لە کامێرای مەیت ٢٠ پرۆ هەبێت تایبەتمەندی مۆنۆکڕۆمە، ئەوەش بۆ تۆمارکردنی تەنە نزیکەکان کە لە ئێستا بۆ زۆربەی مۆبایلەکان کارێکی قورسە:\nیەکێکی دیکەش لە پارچە ئاستبەرزەکانی مۆبایلەکە ڕوونمایەکی ناوازەیە، یەکێکە لە ڕوونما پێشکەوتووەکانی ساڵ چونکە لە جۆری ئۆلێدە بە ڕوونی ١,٤٤٠X٣,١٢٠ پێکسڵە واتا QHD+، قەبارەکەشی هەمان قەبارەی گالەکسی نۆووت ٩ــیە کە ٦,٤ ئینچە. لە ژێریشییەوە هەستەوەرێکی پەنجەمۆر هەیە واتا پەنجەمۆری مۆبایلەکە لە ژێر ڕوونماکەیەتی، هاوشێوەی مۆبایلی ڤیڤۆ نێکس.\nبەڵام تایبەتمەندی کردنەوەی بە ڕووخساریشی هەیە.\nمەیت ٢٠ پرۆ خاوەن توانایەکی زۆریشە بۆ کارپێکردنی یارییەکان و کردنەوەی ئەپەکان. هواوەی ئاماژە دەکات بەوەی مۆبایلە نوێیەکەی بە ڕێژەی ٪٢٢ بەهێزترە لە گالەکسی نۆوت ٩ و بۆ خێرایش بە ڕێژەی ١٨٪ هێزی لە گالەکسییەکە زۆرترە. هەڵگری پڕۆسێسەری نوێی کیرن ٩٨٠ی دروستکراوی هواوەیە، کە لەسەر تەکنەلۆژیای ٧-نانۆمەتری بنیادنراوە. هواوەی دەڵێت هێز و توانای ئەم پڕؤسێسەرە لە هی سناپدراگۆن ٨٤٥ زۆرترە، واتا خێراترە! هەروەها بەهەمان شێوەی ئایفۆن XSیش، ٦,٩ ملیۆن ترانزستەری هەیە و زۆرترین چالاکیە نیوراڵییەکان چارەسەر دەکات.\nبە ڕەنگەکانی سەوز و شین و ڕەش و پەمەیی بە نرخی ١٠٠٠ دۆلار بەردەست دەبن.\nنوێکاری هواوەی بۆ پاتری ئەم مۆبایلە، خێرابارگاویکردنەوەیەتی بە کاتێکی زۆر کەم. بە ٣٠ خولەک ڕێژەی بارگەکەی دەگاتە ٧٠٪، کە دەتوانرێت بۆ ڕۆژێک بەکارهێنان بەرگە بگرێت، لە کاتێکیشدا کە پاترییەکەی بە فراوانی ٤,٢٠٠ میللی ئەمپێرە.\nبیرگەکەی بە فراوانیەکانی ١٢٨-٦٤ گێگابایتە.\nڕامی ٦ گێگابایتە.\nلەسەر وەشانی ئەندرۆید ٩ جێگیرکراوە و ڕووکارەکەشی EMIUI 9ی کۆمپانیاکەیە.\nئەمانەش نموونەن لەسەر دیزاینی مەیت ٢٠ پرۆ لەلایەن ماڵپەڕی TheVerge\nتاگەکان مۆبایل نوێ هەواڵ هواوەی


رۆژی جیهانیی تاوانەکانی داعش،هەنگاوێکی گرنگ و مانادار – knwe.org\nسەرەکی » وتار » ته‌ها سلێمان » رۆژی جیهانیی تاوانەکانی داعش،هەنگاوێکی گرنگ و مانادار\nرۆژی جیهانیی تاوانەکانی داعش،هەنگاوێکی گرنگ و مانادار\nیه‌كێتیی ئه‌وروپا به‌ڕه‌سمی پێشنیاری عیراق بۆ دیاریكردنی رۆژی جیهانیی قوربانیانی ده‌ستی داعش په‌سه‌ند ده‌كات‌و ئەمەش دەبێتە دەریچەیەکی گرنگ‌و ئەرێنی بە ئاڕاستەی ناساندنی تاوانەکانی داعش بەگشتی‌و تاوانی جینۆسایدکردنی ئێزیدییەکان لەسەر دەستی ئەم رێکخراوە تیرۆرستییە بەتایبەتی.\nبەپێی راگەیەنراوێک کە لەلایەن وتەبێژی وەزارەتی دەرەوەی عیراق لەڕۆژی 7/7/2018 بڵاوکراوەتەوە، پەرلەمانی یەکێتیی ئەوروپا لەڕۆژی 5/7/2018 بەبڕیاری ژمارە (0280)، لەبەر رۆشنایی پێشنیاری باڵیۆزخانەی عیراق لە یەکێتیی ئەوروپا، ئەوەی پەسەندکردووە کە رۆژێک وەک هێمای قوربانیانی دەستی داعش لەسەر ئاستی جیهان دیاری بکرێ.\nرێکخراوی تیرۆریستی دوڵەتی ئیسلامی داعش، یەکێکە لە مەترسیدارترین رێکخراوە تیرۆرستییە ئیسلامییەکان‌و لەساڵی 2014 دا گەورەترین تاوانی جینۆسایدی ئێزیدییەکانی ئەنجامداو تائێستاو بۆ چەندین دەیەی تر کاریگەریی ئەو تاوانە گەورەیە دەمێنێ.\nروونتر، ئەم بڕیارەی پەرلەمانی یەکێتیی ئەوروپا، کۆمەڵێ رەهەندی گرنگی هەیەو ناکرێ نادیدە بکرێن، بەڵکو پێویستە هەڵوەستەیان لەبارەوە بکرێت‌و شرۆڤەو خۆێندنەوەو لێکدانەوەیان بۆ بکرێ، ئەکرێ ئەو رەهەندە گرنگانە ئاوا پۆلێن بکەین، بەنموونە:\nرەهەندی یەکەم: ئەم بڕیارە دەبێتە بەشێکی گرنگ لە هەنگاوەکانی ناساندنی تاوانەکانی داعش، لەناو دۆکیۆمێنتە فەرمییەکانی یەکێتیی ئەوروپادا، چونکە بەرزترین دەزگای ئەم یەکێتییە بڕیارەکەی دەرکردووە.\nرەهەندی دووەم: بڕیارەکە دەرگا دەخاتە سەر پشت بۆ وڵاتانی ئەندام لە یەکێتییەکە، بۆ ئەوەی تاوانەکانی داعش وەک تاوانی سەردەم یان جینۆسایدو تاوانی جەنگ‌و تاوانی دژی مرۆیی بناسێنن، کە ئەمەش چەندین دۆسێی تاوانەکانی داعش دەخاتە ناو دیالۆگێکی شێلگێرانەو دەرچوون لە سیاسەتی بێدەنگی‌و متبوون.\nرەهەندی سێیەم: هەروەک لەڕاگەیەنراوەکەی وەزارەتی دەرەوەی عیراقیشدا هاتووە، ئەگەر زیرەکانەو هۆشمەندانە کار لەسەر ناوەرۆکی ئەم بڕیارە بکرێ، عیراق‌و کوردستان‌و ئەوروپا دەبنە سیانەی پەیوەندییەکی تۆکمەو کاریگەر، بە ئامانجی جوڵاندنی دۆسێی تاوانەکانی دەوڵەتی ئیسلامی داعش لەسەر ئاستی دنیا.\nرەهەندی چوارەم: لەناو دۆسێی تاوانەکانی داعشدا، پێویستە کار لەسەر ئەوە بکرێ، دۆسێی تاوانی جینۆسایدی ئێزیدییەکان، پانتاییەکی پێویست لە بەرجەستەکردنی ناوەرۆکی ئەم بڕیارەدا بگرێ.\nرەهەندی پێنجەم: وەک دەزانرێ‌و بۆ ئەوروپاو رۆژئاواو وڵاتانی دنیاش مەعلومە، کە 3/8/2014 دەستپێکی پەلامارو شاڵاوی دڕندانەی جینۆسایدی ئێزیدی‌و پێکهاتەکانی شنگال‌و دەوروبەری‌و دەشتی موسڵ بوو، بۆیە زۆر گرنگە کار لەسەر ئەوە بکرێ، ئەم رۆژە وەک رۆژی جیهانیی تاوانەکانی داعش، لە دۆکیۆمێنت‌و بڕیارەکەی پەرلەمانی یەکێتیی ئەوروپا بسەلمێنرێ‌و دیاری بکرێ.\nرەهەندی شەشەم‌و سەرنجی کۆتایی: لەڕابردوودا، زۆر مکوڕیمان لەسەر ئەوە کردووە، کە پێویستە حکومەتی ئێستای عیراق، وەک میراتگرەوەی حکومەتی پێشووی عیراق (بەعس)، بە فەرمی ناوەرۆکی بڕیارەکانی دادگای باڵای تاوانەکانی عیراق لەبارەی دۆسێی جینۆسایدی (ئەنفال، هەڵەبجە، فەیلییەکان، بارزانییەکان، قەڵادزێ، سەیدسادق) جێبەجێ بکات، کە یەکێک لە خاڵە هەرە گرنگەکانی جێبەجێکردنی ئەو بڕیارانە ئەوەیە بە فەرمی‌و لەسەر ئاستی دنیا دان بە جینۆسایدی گەلانی عیراق بەگشتی‌و گەلی کورد لە باشووری کوردستاندا بنێ‌و لەبری حکومەتی پێشوو داوای لێبووردنی لێبکات‌و تائێستا نەیکردووە؟\nداواکەی ئێستا بۆ دیاریکردنی رۆژی جیهانیی تاوانەکانی داعش، سەرەڕای ئەوەی بەتەواوی مانا لە جێگای خۆیدایە، هاوکات ئەوەمان بیردەخاتەوە، کە چەند گرنگ‌و کاریگەرە ئەگەر بۆ دۆسێی ئەو تاوانانەی ئاماژەمان بۆ کرد، کە داوایەکی هاوشێوە لە نەتەوە یەکگرتووەکان‌و پەرلەمانی ئەوروپاو وڵاتانی رۆژئاوا بکات، تاکو تاوانەکانی بەعس وەک تاوانی جینۆسایدو جەنگ‌و دژەمرۆیی بناسێنن.\nئایا دروست نییە، لە ئێستاداو لە سەروبەندی ئەم بڕیارە گرنگەی پەرلەمانی یەکێتیی ئەوروپادا، کە عیراق لە کێشمەکێش‌و ململانێی پێکهێنانی کابینەی نوێی حکومەتدایەو بۆ ئەمەش کورد یەکێکە لە کارت‌و رووکنە بەهێزەکانی گفتوگۆ، بیکاتە خاڵێکی سەرەکی‌و مەرجی بەشداریکردنی لە حکومەت، کە پێویستە ناوەرۆکی بڕیارەکانی دادگای باڵای تاوانەکان جێبەجێ بکرێ، بەناساندنی دۆسێی تاوانەکانیشەوە لەسەر ئاستی دنیا؟\n69 ئه‌ها له‌زۆر شوێن و جێگای تر باسی ئه‌وه‌م كرد ...


توند ڕەوی گۆڕان و غروری پارتی و گلەییەكی برایانە\n*پارتی دیموكراتی كوردستان.\nپارتی دیموكراتی كوردستان وەك حیزبێكی رەسەنی كوردستان سەردەمانێك كە لەچڵپۆپەدابوو، وەك تاكە حیزبی كوردستان و چونكە بارزانی رەحمەتی سەرۆكی ئەو حیزبە بوو كوردستانیش بەدەر لەو حیزبە وەك حیزبی قائید هیچ حیزبی تری لێدروست نەبوو بوو، هەموو خەڵكی كوردستانیش ئەو حیزبەو سەركردایەتیەكەی بە هی خۆی ئەزانی و كوردایەتی بیری نەتەوەییش لە چڵە پۆپەدا بوو، چونكە بارزانی وەك تاكە سەركردەو وەك باوكێك بە یەك چاو سەیری كوردستان و گەلەكەی ئەكردوو ئەمەش هێندەی تر ئەو حیزبەو ئەو سەركردەی خۆشەویست كردبوو، بەڵام دوای مردنی ئەو سەركردەیە ئەو حیزبە ووردە ووردە بە ئاراستەی بچوكبوونەوە ئەچێت و دەنگی ناڕەزایی لەناو خۆی و دەرەوەیدا بەرز ئەبێتەوە ئێستا وەك زلهێزێك تاكە حیزب لە كوردستان حیسابی بۆ ناكرێت و ئەگەر هەڵبژاردنێكی پاك و بێلایەنانە بكرێت رەنگبێت ئەو حیزبە لە سەدا سی دەنگی هەرێمی كوردستان بهێنێت، بەهەموو ئەو هەموو ئەو قۆناغانەی پێیدا تێپەڕیوە تا ئەگاتە ئەمڕۆ كە حەقی خۆیەتی پارتی دیموكراتی كوردستان بیر لە رابردووی زێڕینی خۆی و ئێستاو داهاتووی بچووكیوونەوەی زیاتری خۆی بكاتەوە و ئێستا بەسەردەمی جاران بیر نەكاتەوە وەك ئەوەی تاكە حیزبەو ئەوەی ئەو بڵێت دەبێت بۆی بچێتە سەر چونكە پارتی دیموكراتی كوردستان لە دوای كۆچكردنی بارزانیەوە هەندێ هەڵەی كردووە كە ناتوانێت جارێكی تر بگەڕێتەوە قۆناغە زێڕینیەكەی ئیتر هەربەرپاساوێك بێت پارتی ئێستا پارتی سەردەمی بارزانی سەركردەی خۆنەویست نیە، ئێستا پارتی حیزبێكە وەك هەموو حیزبەكانی تری كوردستان گیرۆدەی پۆست و پارەو بازرگانی كۆمپانیا بووە،گەرچی سەركردەی ئێستاشی بەئەزموون و كوڕی بارزانی بێت ناتوانێت باڵانس تازە رابگرێت وەك ئەوەی ئەو حیزبە هی هەموو كورد بێت جا باشتر وایە وەك گلەییەكی كوردانەو برایانە پێویستە ئەو حیزبە بەبیری پانخوازی تاك دەستەڵاتی و تاكە حیزبی بیر نەكاتەوەو بڵێت ئەوەی من ئەیكەم دەتوانم بیكەم بەهێز و هەموو شتێكم بۆ ئەچێتە سەر بە پێچەوانەوە دەبێت ئەو بیرە و خۆ بەزڵ زانین و غروری لە بەرنامەی خۆی لابدات و كوردایەتی و بیری نەتەوەیی و رێبازی بارزانی رەحمەتی زیندوو بكاتەوە، نەوەكو وەك ئێستا بە هێزی چەك سەرۆكی پەرلەمانێكی بێچەك و هاوڵاتیەكی مەدەنی بە مەنتیقی هێز لەبازگەیەكی ئەم كوردستانە بگێڕێتەوە، چونكە ئەو جۆرە كارانە پارتی زۆر بچووك ئەكەنەوەو بەرەو دواوەی ئەگێڕنەوە، جا لەم نموونەیەدا پارتی هەڵەیەكی گەورەی مێژوویی كردو حەقە كوردانەو خۆنەویستانە تا زووە چارەسەری بكات نەك خەڵكانی وەك (سلیم جبووری توركی ئێرانی و .......هتد) بێن چارەسەری ئەو كارە خراپە بەنێوبژی بكەن ئەی سەركردەكانی خۆمان لەكوێن؟.\n* بزوتنەوەی گۆڕان.\nبرادەرانی بزوتنەوەی گۆڕان هەر لەسەرەتای دروستبوونیانەوە كە تەنها بۆ رەشكردنەوەو ناشیرینكردنی یەكێتی نیشتیمانی كوردستان دروستبوون ئەوەی پێیانكرا دەرحەقی ئەو حیزبە كردیان و ئەوەی پێیان كرا دەرحەق بەو حیزبە ئەنجامیاندا و ئەو حیزبەیان كردە تەیرێكی مەعقول لەبەردەمی كۆمەڵانی خەڵكی كوردستان، ئەگەر یەكێتی نەبوایە كە خاوەنی ئەزموونی هەستانەوەیە هەر حیزبێكی تر بوایە بەتەمەنی ژیانیدا جارێكی تر هەڵنەئەستایەوە، بەڵام ئەوە یەكێتی بوو ،كە خۆی گرتەوەو جارێكی تر هەستایەوە بەهەر رێگایەك بێت.\nجا هەڵەی بزوتنەوەی گۆڕان لێرەدا دەستپێدەكات و هیچ دەلاقەیەك بۆ ئاشتی لەگەڵ هیچ حیزبێك ناهێڵێتەوەو بەتوندڕەوی لە دایك ئەبێت ئەیەوێت لەماوە چەند ساڵێك هەموو حیزبەكانی كوردستان راماڵێ و خۆی جڵەوی ئەو هەرێمە بگرێتە دەست، بەبێ هیچ بەرنامەیەكی گرنگ و ستراتیج و جوان تەنها بەتوندڕەوەی بەو بیرەی كەخۆی دایڕشتووە كە هەموو حیزبەكانی كوردستان دزن و گەندەڵن و شڕەخۆرن و جەماوەریان نیەو دەبێت شاربەدەربكرێن كەسەرەتا سەری یەكێتی گرت و سەركەوتوو نەبوو، دواتر سەری هەردوو هاوڕێیانی سەردەمی موعارەزەیی (كۆمەڵ، یەكگرتو) هاوڕێیانی سەردەمی حەڤدەی شوباتی گرت و ئەوانیان بە جێهشت و تا سەر لەگەڵیان نەبوون، دوا جاریش سەری پارتی گرت، بزوتنەوەی گۆڕان ویستی چی بەیەكێتی كرد بەهەمان شێوەش ئەوها بەسەر پارتی بهێنێت، بەڵام پارتی رێگای نەداو پارتیش بە گیانی تۆڵەسەندنەوە ئەو رێگایەكی چەوتەی هەڵبژاردو سەری سەرۆكی پەرلەمان و وەزیرەكانی گۆڕانی گرتەوەو دەستی خۆی پێش خست و بزوتنەوەی گۆڕانیان لە هەولێر شاربەدەركرد.\nلەم دوو بۆ چوونە هەڵەی پارتی و گۆڕان (پارتی بەعەقڵێكی غرورو خۆ بە حاكم زانینی هەموو كوردستان كەنابێت كەس رەخنەی لێبگرێت كە بەراستی بەهەڵەدا چووە) وە (بزوتنەوەی گۆڕانی توندڕەوو سیاسەتی ناكامڵ كە هەموو حیزبەكانی كوردستان بە گەندەڵ دز وجەردەو نەزان ئەزانێت و دەیەوێت هەموو حیزبەكان لەكوردستان شار بەدەر بكات كە بەڕاستی ئەویش هەڵەیە ) ئەزانێ كێ باجی ئەوو دوو بۆچوونە هەڵەیە ئەدا؟ با ئەو وەڵامە خەڵكی رۆشەنبیر كوردپەروەرو خاوەن ویژدان بە جێبهێڵین و وەڵامی بدەنەوە.\n 2976 جار بینراوه


فڕۆکە جەنگیەکانی تورکیا دۆڵی باڵەیانیان بۆردومان کرد و 4 کەس گیانیان لەدەستدا\nبەرە بەیانی پێنجشەممە فڕۆکە جەنگیەکانی تورکیا گوندەکانی سەرکان و ماونان و وەسانیان بۆردومان کرد لە دۆڵی باڵەیانی سنووری قەسرێی سەر بە قەزای چۆمان، بەهۆی ئەو بۆردومانانەوە 4 کەس کە بۆ گەشتی نەورۆز سەردانی ئەو ناوچانەیان دەکرد بەر بۆردومانی فڕۆکەکانی تورکیا کەوتن و گیانیان لەدەستدا.\nئەحمەد قادر قایمقامی قەزای چومان بە دەنگی ئەمەریکا دەڵێت لە گوندی سەرکان سەر بە ناحیەی قەسرێی قەزای چۆمان 4 گەنج بە مەبەستی گەشت چوونەتە ئەو شوێنە بەر بۆدومانی فڕۆکە جەنگیەکانی تورکیا کەوتوون ، هەروەها سەبارەت بە بوونی بنکە و بارەگاکانی پارتی کرێکارانی کوردستان پەکەکە لەو ناوچانە، ناوبراو دەڵێت "پەکەکە لەو ناوچەیە تەواجودی هەیە بە پێی ئەو تەواجودانەی کە هەیانە ئەوە وا دەکات ئەو شوێنانەی کە نیشتەجێنە دووچاری ئەو بۆمبارانە ببێتەوە."\nهەرێم مەحمود برای شەرۆ کە یەکێکە لە قوربانییەکان، بە دەنگی ئەمەریکا دەڵێت" براکەم بۆ ئاهەنگی نەورۆز چوو بووە قەندیل دواتر لە گەڕانەوەیان لە دۆڵی باڵەیان لە لایەن فڕۆکە جەنگیەکانی تورکیاوە دەکرێنە ئامانج و بۆردومان دەکرێن و گیانیان لەدەستدا هەروەها باسی ئەوەش دەکات کە چەکدارانی پەکەکە لە دەوروبەری ئەو گوندانە هەن.\nلوقمان ئەحمەد خەڵکی گوندی سەرکانە ئەو گوندەی کە فڕۆکەکانی تورکیا بۆردومانی کردووە بە دەنگی ئەمەریکا دەڵێت زیانی بۆردومانەکان 4 کەس گیانی لەدەستدا و تەواوی ئەو خانووانەی نزیک و ئەوانەشی کە لێدراون تێکچوون و خراپ بوون و هەر ئاسەواری خانووەکانیش نەماوە .\nجێی ئاماژەیە ئەو چوار کەسەی کە گیانیان لە دەستداوە بەناوەکانی مستەفا وەرتی و سمایل وەرتی و شەرۆ مەحمود و دەرباز سماقوڵی بوون ، دوو لەوانە پێشمەرگە بوون و دووی تریش خویندکار لە کاتی گەڕانەوەیان لە قەندیل ویستیان لە گوندی سەرکان پشویەک بدەن لە ماڵی یەکێک لەو چوار کەسەی کە گیانی لەدەستداوە، بەڵام بەر بۆردومانی فڕۆکە جەنگیەکانی تورکیا کەوتن.


Friday, 03.29.2019, 22:00\nماوەى ساڵیک زیاترە کابرایەکی سوک و سەلیم بە ناوی (کەیفى عبدللە) کە کراوە بە بەرپرسى سۆشیال میدیاى نیچیرڤان بارزانى، خەریکى چالاکییەکی بێهاوتایە و بۆ پفتێکردن و چەواشەکاری کەوتۆتە پروپاگەندە کردن، کە گوایە بۆ رێزلێنان لە نیچیرڤان بارزانى، دەیەوێت مافی تەواو بەو کەسایەتییەی نێو بنەماڵەی بارزانی بدات، هەڵبەت ئەمە لە خۆڕا نییە، ئیستا دوو باڵە جیاوازەکەی نێو پارتیی کە بە باڵی نێچیر و مەسرور ناسراوە، هەر یەکە کەوتونەتە پرۆپاگەندە کرد، ئەمیش لە رێگای صۆڕانییە سووک و پیاوە بچوک و ماستاوچییەکانی خۆیان ئەم کارانەیان بۆ دەکەن، لە ئیستادا هەوڵێک هەیە بۆ گەورە کردنى نیچیرڤان بارزانى کە بۆ خۆى لە نێچیر بە گەورەترین خائینی کورد دادەنرێت لە مێژووی کوردا، چ لە رووی بەهەدەردانی ماڵ و موڵک و سامانی کوردستان، چ لە رووی ئیداریی، کە بە ئارەزووی خۆی هەرچی هەیکەل و سیستەمی بەڕیوەبردنی حکومەتی هەرێمە تێکی داوە، لێرەدا ئێمە باس لەوە ناکەین کە چۆن بۆتە قوڕمیشی دەستی میت و ئۆردوغان. نێچیرڤان ئەو کەسەی کە بە هەیکەل و بە سیما دەیبینن کەسێک چوارشانە و درێژباڵایە، بەڵام کەسیکى بچوک و بودەلەیە لە ئیستاش نەک هاولاتیانى کوردستان بەڵکو بگرە لە نێو حیزبەکەى خۆشى، بەتایبەت لە ئاستی کادیرانى بەرزیش نیچیرڤان بارزانى نەفرەت لێکراوە، ئەم چەند دێڕە بۆ ئەوە نییە کە باڵەکەی مەسروری پێ بەرز رابگرین کە لە هەردووکیان لەناو لەشی دوو خائینزادەی وەک ئیدریس و مەسعود هاتوونەتە خوارێ، پەروەردی دەستی باوکی خۆیانن بۆیە ئەمانیش خائین و بەچکەزادەن و کەوتوونە لاکی کورد و نیشتیمانەکەی،لێ ئەمانیش هێندەی مەسعود بارزانییان کەمتر بە کورد نەکردووە، تەمەنیان لەبەر دەمدایە کە خراپتر و زۆرتریش بکەن. دەمەوێت ئەوەش بڵێم رۆژى نیچیرڤان بارزانى لە دواى کۆنگرەى 13 کۆتایى هاتبوو، بەڵام بەهۆى پارە پلە و پۆستەوە کە بە ئارەزووی خۆی دەیبەخشێتەوە، وا کۆمەڵە کەسێکى لە دەور و بەر ماوە، وەکو ئاگادارکراومەتەوە و لە سەرچاوەیەکی زۆر نهێنی نێو دەزگای پاراستن، ئەو نهێنییەم هێناوەتە دەرێ و دەستم کەوتووە، کە لە رۆژانى داهاتوو کۆتایى مەرگى نیچیرڤان بارزانى و داراو دەستەى رادەگەیەنریت، ئەمەش بەهۆى لابردنى لە سەرۆکى حکومەت و لیوەرگرتنەوەى دەسەڵاتەکانى و تیکشکاندنى کوتلەکانى لە نێو حکومەت، کە مافیائاسا ماوەى زیاتر لە 20 ساڵە خەریکى خوینمژینى هاوڵاتیانى بەشمەینتى کوردستانە.\nهەواڵەکە: (پەیوەست بە وێنەکەی سەرەوە)\nئەم هەواڵەی خوارەوە بۆ یەکەمجار کە تا ئیستا راگەیاندنە کوردییەکان بڵاویاننەکراوەتەوە.\nرۆژی 8 / 3 / 2019 له قاهێره‌ی پایته‌ختی میسر و له هۆلی نجیب محفوز له ده‌زگای رۆشنبیری و ڕاگه‌یاندنی (الاهرام ) لایه‌ن (الموسسە العربیە للعلاقات الدبلوماسیە و حقوق الانسان ) رێکخراوه و تێدا نێچرفان بارزانی سه‌رۆکی شکستخواردووى حکومه‌تی هه‌رێمی کوردستان رێزلێنان و ته‌قدیری باشترین و به‌هێزترین که‌سایه‌تی سیاسی پێبه‌خشرا ، بە بڕی تیچووى سەرجەم پرۆسەکە 25 دەفتەر دۆلار بوو، واتا بەو بڕە پارەیە ئەوەیان پێبەخشی، شایانی باسە (عەلى غدیر) سه‌رۆکی لێژنه‌ی ئاماده‌کاری کۆنفڕانسی قاهێره بە بڕی پینج دەفتەر دۆلار ئامادەکارى تەواویى کرد بۆ ئەو پڕۆسەیە، چونکە پیشتر (کیفى عبدللە) لە مەکتەبى عیلاقات بووە و لەگەل ناوبراو پەیوەندیی گەرم و کۆنتاکتى هەبووە، تا کارى لە دیسکى ولاتانى عربى کردووە .\nوەک هەموان ئەزانین لە ولاتانى دنیا هەرکەس لە پۆست و پلە نەما هیچ بایەخ و حسابیکى بۆ ناکریت بۆنموونە (محمد ئه‌لعورابی) وه‌زیری پێشووتریی میسر ئامادەبوو کە لە ئیستا هیچ سیفاتیکى فرمى نییە لە حکومەتى میسر ئەمەش کۆنفرانسەکە بە مردوویى کۆتایى و هات کۆمەیلک ئامادەبووى پارەخۆر و مشەخۆر ئامادە بوون، کە بە پەنجەى دەست حساب دەکران.\nلۆگۆى ریزلینانەکە لە هەولیر دروست کرابوو لە پیشانگاى سەردەم لەلایەن (کیفى عبدللە) . ئەوەى جێگای گالتەجارى و مایەى پێکەنین بوو (عه لى غدیر) سه‌رۆکی لێژنه‌ی ئاماده‌کاری کۆنفڕانسی قاهێره له ووتارەکەیدا وتى ده‌قیقیه‌یه‌ک بۆ روحی شه‌هیدانی هێزه چه‌کداره‌کانی میسر و سوپای عێراق بوەستن بەهیچ شێوەیەک باسى پیشمەرگەى نەکرد دواتر (کیفى عبدللە) هەستایەوە پێی گوت ناوى پێشمەرگە ئیزافه بکات .\nشیاوى باسە تیچووى سەرجەم پرۆسەکە 25 دەفتەر دۆلار بووە لە لایەن ئەنجومەنى وەزیران تەمویل کرابوو.\nتێبینی: ئەم هەواڵە بۆ یەکەمجارە کە من وەرمگرتووە و بۆ کوردستانپۆستی دەنێرم.\nکێشەکانی نێوان نێچیر و مەسرور تا دێت قوڵتر دەبێتەوە\nشەڕی نێوان باڵی مەسرور و نێچیر گەرم بووە\nشەرەفەکەی پشتیوان سادق لەنێو پارتی لەکوێدا وەستاوە ؟


دالیا فەرھاد: لە رۆژانی داھاتوودا بڕێکی زۆری ھاوکاریی پزیشکی لە چینەوە دەگەنە عێراق لەگەڵ گەیشتنیشدا پشکی ھەرێمی کوردستان رەوانە دەکرێت\n2020-03-25 [04:31 AM]\nئەندامێکی لێژنەی تەندروستی لە ئەنجومەنی نوێنەرانە عێراق رایگەیاند، لە چەند رۆژی داھاتوودا بڕێکی زۆری ھاوکاریی پزیشکی لە چینەوە دەگەنە عێراق و لەگەڵ گەیشتنیشدا پشکی ھەرێمی کوردستان رەوانە دەکرێت، ھەروەھا حکوومەتی فیدڕاڵ عێراق ٤٤ ملیار دیناری کۆکردۆتەوە بۆ بەرەنگاربوونەوەی ڤایرۆسی کۆرۆنا و پشکی ھەرێمی کوردستانیش بۆ خەرجییەکانی ڤایرۆسی کۆرۆنا رەوانە دەکات.\nدکتۆرە دالیا فەرھاد، ئەندامی لێژنەی تەندروستی لە ئەنجومەنی نوێنەرانە عێراق، بە ئاژانسی ھەواڵی زاگرۆسی راگەیاند: لێژنەیەکی پێکھێنراوە لە ئەنجومەنی نوێنەرانە عێراق بۆ بەرەنگار بوونەوەی ڤایرۆسی کۆرۆنا لە ٢٤ کەس پێک دێت کە محەمەد حەلبوسی و حەسەن کەعبی سەرۆکایەتی دەکەن، لە رێگەی ئەم لێژنەیەوە فشار لە حکومەت دەکەن کەوا پێداویستیە تەندروستیەکان بە زووترین کات دابین بکرێن، سەرەرای ھەبوونی کێشەی بوودجە ئێمە داوامانکردووە کە بە زووترین کات پێداویستیەکان بۆ رووبەروو بوونەوەی ڤایرۆسی کۆرۆنا دابین بکرێن و پشکی ھەرێمی کوردستانیش دابین بکرێت.\nئەو ئەندامەی لێژنەی تەندروستی لە ئەنجومەنی نوێنەرانە عێراق گووتی: عێراق ھەر ھاوکاریەکی نێودەولەتی پێبگات لەلایەن رێکخراوی تەندروستیی جیھانییەوە بۆ بەرەنگاربوونەوەی ڤایرۆسی کۆرۆنا، بەشی ھەرێمی کوردستانیشی تێدایە، لە چوارچێوەی پلانی بەرەنگاربوونەوەی ڤایرۆسی کۆرۆنادا، حکوومەتی فیدڕاڵ عێراق ٤٤ ملیار دیناری کۆکردۆتەوە بۆ بەرەنگاربوونەوەی ڤایرۆسی کۆرۆنا، ھەروەھا پشکی ھەرێمی کوردستانیش بۆ خەرجییەکانی ڤایرۆسی کۆرۆنا رەوانە دەکات و ھاوکارییەکانیش بەردەوام دەبن.\nدکتۆرە دالیا فەرھاد، ئەندامی لێژنەی تەندروستی لە ئەنجومەنی نوێنەرانە عێراق ئەوەشی روونکردەوە، کە لێژنەیەک لە ولاتی چینەوە سەردانی عێراقیانکردوبوو ، دوای رێکەووتنی نێوان حکومەتی عێراق و چین بۆ ھاوکاری کردنی عێراق لە لایەن چینەوە، لە چەند رۆژی داھاتوودا بڕێکی زۆری ھاوکاریی پزیشکی لە چینەوە دەگەنە عێراق و لەگەڵ گەیشتنیشدا پشکی ھەرێمی کوردستان رەوانە دەکرێت، ئەمە جگە لەوەی دوێنێ چین ھەندێک ھاوکاریی گەیاندە ھەولێر.


سه‌رۆكی هه‌رێم Archives - هيوای کۆرد\nئۆپزسیۆنی تورکیا داوای دەستنیشانکردنی وەزیرێکی تورکمانی لە کازمی کردووە 14 خوله‌ك ago\nگرنگترین خاڵە ناکۆکەکانی هەولێر و بەغدا ئاشکراکرا 1كاتژمێر ago\nبڕیارێکی پارێزگاری هەولێر، بۆ ساغکردنەوەی بەرهەمی تەماتە 2كاتژمێر ago\nئۆپزسیۆنی تورکیا داوای دەستنیشانکردنی وەزیرێکی تورکمانی لە کازمی کردووە\nنەتەوە یەکگرتوەکان: کوشتنی قاسم سولەیمانی لسەرپێچی بوە لە یاسا نێودەوڵەتییەکان\nHome سه‌رۆكی هه‌رێم\nدیدار و كۆبوونه‌وه‌كانی سه‌رۆكی هه‌رێم له كۆڕبه‌ندی داڤۆس به‌رده‌وامی هەیە\nدیدار و كۆبوونه‌وه‌كانی نێچیرڤان بارزانی سه‌رۆكی هه‌رێمی كوردستان له كۆڕبه‌ندی ئابووریی جیهانی داڤۆس به‌رده‌وامه و دوای نیوه‌ڕۆی ئه‌مڕۆ چه‌ند كۆبوونه‌وه‌یه‌كی له‌گه‌ڵ به‌رپرسانی...\tRead more\nژماره‌یه‌ك له چالاكوانانی مه‌ده‌نی داوایەک ئاراستەی سه‌رۆكی هه‌رێم دەکەن\nئه‌مڕۆ ژماره‌یه‌ك له چالاكوانانی مه‌ده‌نی داوا له سه‌رۆكی هه‌رێمی کوردستان دەکەن واژۆ لەسەر پڕۆژە یاسای چاكسازی نه‌كات، کە هەفتەی رابردو لە پەرلەمانی کوردستان پەسەندکرا. 16ی ئەم مانگە، یاس...\tRead more\nسه‌رۆكی هه‌رێم لەگەڵ ده‌سته‌ی سەرۆکایەتى پەرلەمان کۆبووەوە\non: ئه‌یلول 15, 2019 In: کوردستانی, هەواڵ\nسه‌رۆكی هه‌رێمی كوردستان و ده‌سته‌ی سه‌رۆكایه‌تی په‌رله‌مانی كوردستان، کارى پەرلەمانى و گرنگیدان بەو یاسایانەى پێگەى دەستووریى هەرێمى کوردستان بەهێز دەکەن و چه‌ند پرسێكی دیكه‌یان تاوتوێ كرد....\tRead more\nیاسایه‌كی تایبه‌ت به ئێزییه‌كان واژۆی له‌سه‌رکرا\non: ئه‌یلول 15, 2019 In: کوردستانی, کۆمەڵایەتی, هەواڵ\nسه‌رۆكی هه‌رێمی كوردستان واژۆی له‌سه‌ر یاسای تایبه‌ت به ئێزییه‌كان و دیاریكردنی ڕۆژێك بۆ كۆمه‌ڵكوژییه‌كه‌یان كرد. نێچیرڤان بارزانی، سه‌رۆكی هه‌رێمی كوردستان ئه‌مڕۆ یه‌كشه‌ممه واژۆی له‌سه‌ر...\tRead more\nجه‌عفه‌ر شێخ مسته‌فا: ده‌سه‌ڵاته‌كانی سه‌رۆكی هه‌رێم دابه‌شده‌كرێت\non: ئاب 19, 2019 In: کوردستانی, هەواڵ\nدوای زیاتر له 70 ڕۆژ له‌سوێندخواردن و ده‌ستبه‌كاربوونی نێچیرڤان بارزانی وه‌ك سه‌رۆكی هه‌رێم، تائێستا جێگره‌كانی دیارینه‌كراون و كاندیدی یه‌كێتیش بۆ جێگری سه‌رۆكی هه‌رێم ڕه‌تیده‌كاته‌وه واد...\tRead more\nسه‌رۆكی هه‌رێم سەردانی میری نوێی ئێزدییەکان دەکات\nسه‌رۆكی هه‌رێمی كوردستان سەردانی حازم ته‌حسین به‌گ، میری نوێێ ئێزدییانی کوردستان و جیهانی کرد له قه‌زای شێخان. سەرۆکایەتیی هەرێمی کوردستان رایگەیاندوە “دوێنێ شەممە نێچیرڤان بارزانی سە...\tRead more\nهەڵوێستی سۆران عومه‌ر لەسەر به‌شداریكردنی كۆمه‌ڵ له‌مه‌راسیمی سوێندخواردنی سه‌رۆكی هه‌رێم\nبه‌شداریكردنی فراكسیۆنی كۆمه‌ڵ له‌مه‌راسیمی سوێندخواردنی سه‌رۆكی هه‌رێم كاردانه‌وه‌ی توندی لێده‌كه‌وێته‌وه، په‌رله‌مانتارێكی ئه‌و حزبه‌ش داوای وه‌ڵامده‌كات و ڕاشیده‌گه‌یه‌نێت، “پارتی...\tRead more\nئاڵا تاڵه‌بانی: پێویسته دوای سوێندخواردنی سه‌رۆكی هه‌رێم یه‌كێتی ده‌ست بكاته‌وه به گفتوگۆ له‌گه‌ڵ پارتی بۆ چاره‌سه‌ركردنی كێشه‌ی كه‌ركوك و به‌غدا\non: حوزه‌یران 10, 2019 In: کوردستانی, هەواڵ\nئاڵا تاڵه‌بانی، ئه‌ندامی سه‌ركردایه‌تی یه‌كێتی رایگەیاند، دوای سوێندخواردنی سه‌رۆكی هه‌رێم پێویسته یه‌كێتی ده‌ست بكاته‌وه به گفتوگۆ له‌گه‌ڵ پارتی بۆ چاره‌سه‌ركردنی كێشه‌ی كه‌ركوك و به‌غدا...\tRead more\nفراكسیۆنی نه‌وه‌ی نوێ له په‌رله‌مانی كوردستان رایگه‌یاند كه به‌شداری له دانیشتنی ئه‌مڕۆی په‌رله‌مان كه تایبه‌ته به هه‌ڵبژاردنی سه‌رۆكی هه‌رێم نه‌كه‌ن. كه‌مێك له‌مه‌وبه‌ر فراكسی...\tRead more\n“تا ئێستا واده‌ی كۆبوونه‌وه‌ی په‌رله‌مان بۆ هه‌ڵبژاردنی سه‌رۆكی هه‌رێم دیاری نه‌كراوه”\nتا ئێستا واده‌ی كۆبوونه‌وه‌ی په‌رله‌مانی كوردستان بۆ هه‌ڵبژاردنی سه‌رۆكی هه‌رێم له په‌رله‌مانه‌وه دیاری نه‌كراوه و په‌رله‌مانتارێكی پارتیش پێشبینی ده‌كات هه‌فته‌ی داهاتوو كۆبوونه‌وه‌كه ئ...\tRead more


NRT TV | عێراق | عێراق دەست بە بەرهەمهێنانی وزەی ئەتۆمی دەکات\n6652 جار خوێندراوەتەوە\nدەستەی عێراق بۆ کۆنتڕۆڵکردنی سەرچاوە تیشکدەرەکان رایگەیاند، بە فەرمانی دیوانی سەرۆکایەتی ئەنجومەنی وەزیران، لیژنەیەک بۆ دەستپێکردن بە نۆژەنکردنەوەی دامەزراوە ئەتۆمییەکانی وڵات بە مەبەستی بەرهەمهێنانی وزەی کارەبا پێکهێنراوە.\nکەمال حسێن لەتیف، سەرۆکی دەستەی عێراق بۆ کۆنتڕۆڵکردنی سەرچاوە تیشکدەرەکان لە لێدوانێکیدا بۆ میدیاکان رایگەیاند، "مستەفا کازمی سەرۆکوەزیرانی عێراق لە کۆبوونەوەی لەگەڵ ئیمانوێل ماکرۆنی سەرۆکی فەڕەنسا گرنگی دۆسیەی وزەی ئەتۆمی باسکردووە و پێشنیازی ئەم دۆسییەی بۆ کردووە".\nراشیگەیاند، بەو مەبەستە و بە فەرمانێکی دیوانی سەرۆکایەتی ئەنجومەنی وەزیران، دەستکراوە بە پێکهێنانی لیژنەیەک بۆ دەستپێکردنەوەی بەرهەمهێنانی وزەی ئەتۆمی.\nباسی لەوەشکرد، "عێراق هەنگاودەنێت بۆ دووبارە بەدەستهێنانەوەی توانا زانستییەکانی لەبواری ئەتۆمدا کە لە حەفتاکان و هەشتاکانی سەدەی رابردوودا هەیبووە".\nدەشڵێت، کە ئاژانسی نێودەوڵەتی وزەی ئەتۆم ئارەزووی ئەم هەنگاوەی هەیە، ئەنجومەنی ئاسایشی نێودەوڵەتی بڕیاری دەرکردووە بۆ پرۆژەی دووبارە و سەرلەنوێ هەستانەوەی عێراق لە بواری وزەی ئەتۆمدا بۆ مەبەستی ئاشتی و سود وەرگرتن لێی".\nباسی لەوەشکردووە، کە عێراق پێویستی بە دامەزراوە ئەتۆمییەکانی هەیە بە مەبەستی بەرهەمهێنانی وزەی کارەبا و ئەو پرۆژەیەش رەنگە پێنج ساڵ بخایەنێت.


رۆژی دەستپێکردنی دەوامی پۆلی یەکەم و دوەمی بنەڕەتی دیاریکرا - پرس میدیا\nHome كوردستان ناوخۆیی هه‌واڵ رۆژی دەستپێکردنی دەوامی پۆلی یەکەم و دوەمی بنەڕەتی دیاریکرا\nرۆژی دەستپێکردنی دەوامی پۆلی یەکەم و دوەمی بنەڕەتی دیاریکرا\nپرس میدیا 9/10/2020 02:13:00 pm كوردستان, ناوخۆیی, هه‌واڵ,\nوەزارەتی پەروەردەی حکومەتی هەرێمی کوردستان رایگەیاند پۆلی یەکەم و دوەمی بنەڕەتی لە 10/10/2020 لەناو پۆلدا دەست بەخوێندنی ساڵی نوێ دەکەن.\nد. ئالان حەمەسەعید، وەزیری پەروەردەی حکومەتی هەرێمی کوردستان ئەمڕۆ لە كۆنفرانسێكی رۆژنامەوانیدا رایگەیاند، پۆلی یەکەم و دوەمی بنەڕەتی لە 10/10/2020 لەناو پۆلدا و بەشێوەیەكی راستەوخۆ دەست بەخوێندنی ساڵی نوێ دەکەن.\nسەبارەت بە خوێندنی پۆلەكانی دیكەش وتی، بۆ قۆناغی 3ی بنەڕەتی تاوەکو 11ی ئامادەیی، بەشێوەی ئەلكترۆنی خوێندنیان دەستپێدەكات، هەروەها پۆلی 12ش لە 27ی ئەیلول بەشێوەی راستەوخۆ لەناو پۆلدا خوێندنیان دەستپێدەكات و دەبێت مەتر و نیوێک لەنێوانیان بێت.\nتاگەکان # كوردستان # ناوخۆیی # هه‌واڵ\nBy پرس میدیا at 9/10/2020 02:13:00 pm\nLabels: كوردستان, ناوخۆیی, هه‌واڵ\nكوردستان ناوخۆیی هه‌واڵ


له سلێمانی پێشانگای گیا دەرمانی شیفا داخرا - تۆڕی میدیایی خەڵک\nسەرۆكی لیژنەی هاوبەشی تەندروستی قائیمقامیەتی سلێمانی ڕایدەگەیەنێت ، بەهۆی پابەندنەبوون بە مەرج و رێنماییەكانی كاركردن و هەبوونی گیا دەرمانی ماوە بەسەرچوو قائیمقامیەتی سلێمانی پێشانگای شیفا دادەخات .\nهاوڕێ حمە شوان، پزیشكی دەرمانساز و سەرۆكی لیژنەی هاوبەشی تەندروستی قائیمقامیەتی سلێمانی رایگەیاندووە، پێشانگای گیا دەرمانی شیفا بەهۆی پابەند نەبوون بەمەرج و رێنماییەكانی كاركردن و هەبوونی دەرمانی گیایی ماوە بەسەرچوو و ساغكردنەوەی بەسەر هاووڵاتیاندا داخرا .\nڕاشیگەیاندووە، یەكێكی دیكە لە سەرپێچییەكانی پێشانگاكە هەبوونی دەرمانی رێگە پێنەدراو و نەبوونی مۆڵەتی كوالێتی كۆنترۆڵی جۆریی دەرمانەكانە، كە بەپێی رێنماییەكانی پێویستە لەلایەن فەرمانگەی كوالێتی كۆنترۆڵەوە پشكنینان بۆ بكرێت و رێگە پێدانیان بۆ فرۆشتنی بەهاوڵاتیان هەبێت.\nئاماژەی بۆ ئەوەشكردووە، بەفەرمانی قائیمقامی سلێمانی پێشانگای گیادەرمانی شیفا لەشەقامی گۆران (ئۆرزدی) شاری سلێمانی دادەخرێت و لەلایەن لیژنەی تایبەتمەندەوە تەواوی ئەو دەرمانانەی دەستی بەسەردا گیراوە لەناودەبرێت و خاوەنەكەشی روبەڕوی رێكاری یاسایی دەكرێتەوە.\nخەڵك- قائیمقامیەتی سلێمانی ئاماری كار و چالاكی مانگی ڕابردوی لیژنە هاوبەشەكانی قائیمقامییەتی سلێمانی بڵاودەكاتەوە و بە پێی یاسا و ڕیێنماییەكانیش…\n30 کانونی یەکەم 2020 1.36 pm\nبەهۆی بەسەرچوونی ماوەكەی و نەشیاوی بۆ بەكارهێنان، لیژنەكانی قائیمقامیەتی سلێمانی دەستیان بەسەر بڕێكی زۆر بۆنی…


دوا بەڵگەنامەی مایەپووچیی ساب گەشتە دادگا - Radio Sweden Kurdish - ڕادیۆی سوید - Radyoya Swêdê | Sveriges Radio\nدوا بەڵگەنامەی مایەپووچیی ساب گەشتە دادگا\nبڵاو کرایه‌وه tisdag 10 april 2012 kl 10.06\nئەمڕۆ بەڵگەنامەی لێکۆڵینەوە لە داهات و قەرزی گەورە کۆمپانیای ساب (Saab Automobile) و لقەکەی (Powertrain) گەشتە دادگای سەرەتایی بەپێی بەڵگەنامەکە قەرزەکانی ساب سیانزە ملیارد کرۆنە و داهاتەکەشی نزیکەی تەنها سێ ملیارد ونیوە. ئەمە دوایەمین قۆناغە لە پرۆسەی مایەپوچی ئەو کۆمپانیایە و دوایەمین بواریشە بۆ ئەو کەسانەی کە ئارەزوویان لە کڕینەوەی کۆمپیانیاکەیە. پرسیار ئەوەیە کۆمپانیایەک کە هیچ کارمەندی نەماوە و بەو حاڵەیەوە ئاخۆ کێ بیکڕێت و چی لێبکرێت.\n- ئەوە پرسیارێکی زۆر بەجێیە، هەموو ئەو ئەندازیارانەی لە ساب کاریان دەکرد یان لە کۆمپانیایی دیکەدا کار دەکەن یان ئەوەتا خۆیان پرۆژەی نوێیان دەست پێ کردووە، هەرچی کارمەندەکانیشە لەکار دەرکراون ستێفان لێۆفگرێن دەڵێت هەرچی بینای کۆمپانیاکەشە نیوەی لەلایەن کەسانی ترەوە کڕدراوەتەوە. جا ئەوە پرسیارێکی زۆر بەجێیە کە جا چی ماوە بۆ ئەو کەسەی ئەیکرێتەوە و ئەوەشی ئەیکڕێتەوە ئاخۆ چی لێ بکات.\nئەمڕۆ بەڵگەنامەی لێکۆڵینەوە لە داهات و قەرزی گەورە کۆمپانیای ساب\n(Saab Automobile) و لقەکەی (Powertrain) گەشتە دادگای سەرەتایی بەپێی بەڵگەنامەکە قەرزەکانی ساب سیانزە ملیارد کرۆنە و داهاتەکەشی نزیکەی تەنها سێ ملیارد ونیوە، واتا قەرزەکانی ساب زیاتر بوو لەوەی چاوەڕوان دەکرا. ئەمە دوایەمین قۆناغە لە پرۆسەی مایەپوچی ئەو کۆمپانیایە و دوایەمین بواریشە بۆ ئەو کەسانەی کە ئارەزوویان لە کڕینەوەی کۆمپیانیاکەیە.\nبەهەرحاڵ تا ئێستا کۆمپانیایایەکەی هیندی بەناوی (Mahindra) ئارەزووی خۆی بۆ کڕینی سابی ئاشکرا کردووە، هەرچی (Youngman)ی چینیشە لە زووەوە حەزی لە کڕینی سابە بەڵام بەهۆی کێبەرکاری لەگەڵ خاوەنداریی ئەمەریکی ساب جێنرالموتورس پێ ناچێت بیباتەوە. بەڵام کۆمپانیایەکی تورکیش بەناوی (Brightwell Holding) پێی خۆشە ساب بکڕێتەوە بەڵام ئەویش دەبێت جێنرالموتورسی ئەمەریکی پەسەندی بکات ئینجا دەتوانێت ساب بکرێت.\nجێی باسە هەفتەی داهاتووش لە دادگای سەرەتایی (Vänersborg) کۆبوونەوەی ناسراو بە (Edgångssammanträdet) بەڕێوە دەچێت کە تێیدا لە ڕاست و دروستی ئەو قەرز و داهاتەن دەکۆڵرێتەوە کە گەشتۆتە دادگا.\nجا ئەوەی کە گەورە کۆمپانیای بەرهەمهێنانی ئوتومبێلی ساب مایوپووچ بووە مانای ئەوەیە کە کەسانێکی زۆر بێکار دەبن، ئەمە لە ناوچەیەکدایە کە ژمارەی بێکاری بەرزە تێیدا لە ترۆلهێتتان (Trollhättan). داهاتووی ئەو کارمەندانەی سابیش کەوتۆتە سەر ئەوە بە چ پسپۆرییەک و لە چ بوارێکدا لە ساب، کاریان کردووە بۆ نموونە ئەندازیارەکان هەر زوو کاریان لە شوێنی دیکە دەست کەوتووە بەڵام ئاسنگەرەکان کە ئوتومبیلیان دروست دەکرد گرانتر کاریان دەست دەکەوێت. بەڕای ئێڤا لیند پێرنهێیم بەڕێوەبری بازاڕیکار لە کاردۆزگەی هەرێمی یۆتەلاند.\n- لەحاڵی حازرا نزیکەی لەسەدا پەنجای ئەندازیارەکانی ساب کاری نویێان دۆزیوەتەوە بەڵام تەکنیکارانی ئاسنگەر لەسەدا دەیان کاریان چنگ کەوتۆتەوە. ئەوەش بلێم ئێڤا لیند دەڵێت کە بارودۆخەکە بەگشتی باشە و لە گۆڕاندایە بۆ نموونە لە هەرسێ شارەکەکەدا ئودێڤاللا، ترۆللهێتتان و ڤێنەربۆری ڕۆژانە بیست لە بێکارکەوتوانی ساب کەوتوونەتەوە سەر کار.\nجێی ئاماژەیە نزیکەی هەزاروچوارسەد تەکنیکار، ئاسنگەر لە کارگەی ساب کاریان دەکرد، بە مەزەنەی لەیف هۆکانسۆن نوێنەری کرێکاران لە سەندیکای (IF Metall) نزیکەی دووسەد لەو کرێکارانە و زۆربەیان لە کارگەی ڤۆلڤۆ لە یۆتۆبۆری کاریان وەرگرتووە.\nجا بۆ پشتگیری ئەو کرێکار و کارمەندانەی لە دەرئەنجامی مایەپووچی کارگەی ساب بێکار بوون کاردۆزگەی ترۆللهێتتان هەوڵێكی زۆری داوە تا خۆ بگرنەوە بۆ نموونە زانیاریدان سەبارەت بە خوێدنندی پێشەیی و ڕاهێنان و چالاکی تر، ئێڤا لیند پێرنهێیم بەڕێوەبەر لە کاردۆزگە دەڵێت ئەو کەسانە تازە بێکار کەوتوون و کارامەیی و ئەزموونی زۆریان پێیە کە دەبێت بخرێنەوە کار هەربۆیە هەوڵێکی زۆریان بۆ دەدەین لە رێی پەیوەندی بە خاوەنکرانەوە بەڵام هەڵبەتە گرنگی بە بێکارانی تریش دەدەین چونکە ئەم ناوچەیە پێش مایەپووچبوونی سابیش ژمارەی بێکاری زۆر هەبووە.\nلەیف هۆکانسۆن نوێنەری سەندیکای (IF Metall) دەڵێت هەرچەندە ژمارەیەکی زۆری کرێکار و کارمەندی ساب بێکار کەوتوون کەچی هێشتا کۆڵنەدراوە و هەموو بەو هیوایەن کە ساب لەسەر پێ خۆبگرێتەوە و بکەوێتەوە بەرهەمهێنان.


گەر لە هەر کاتێک لە لینوکس سود دەبینن ،بە خێرایی فێردەبن کە ڕێگای فرەمان هەس بۆ ئەنجامدانی ئیشەکان.ئەمە بریتییە لە دامەزراندنی نەرمەکالاکان لە رێگای هێڵێ فەرمان.من[ Patrick H. Mullins] نزیک ۲۵ ساڵ بەکارهێنەری لینوکس بووم بەڵام زۆرجار بۆ دامەزراندنی نەرمەکالاکان سەردانی هێڵێ فەرمانم کردووە و گەڕاومەتەوە سەری. باوترین شێواز بۆ دامەزراندنی نەرمەکالا سود وەرگرتن لە کانگاکانی نەرمەکالایە(ئەو شوێنە کە نەرمەکالا پاسکەوت دەبێت).تەواو نەرمەکالاکان لینوکس بە شیوەی پاکەتەکان بڵاو دەکرێنەوە کە شتێک لە پەڕگەکانی بەڕێوەبەری سیستەم نین.هەر دابەسکراوەیێکی لینوکس خاوەنی سیستەمی بەڕێوەبردنی پاکەتەکانە،بەڵام زۆربەیان یەکسان نین.\nبوخچەی ئەپێک یان نەرمەکالایێک بە فۆرماتیrpm.بەم شێوازە دادەمەزرێ :


ڕێوڕەسمێکی تایبەت بۆ یادی شەهیدانی٥ی خەزەڵوەر بەڕێوەچوو\n11:48 - 6 خەزەڵوەر 2719\nکوردستان میدیا: لەلایەن کۆمەڵەی کوردی ئاڵمان کۆڕێک بۆ یادی شەهید دوکتور ''سەعید چرۆکایا '' و شەهید'' ڕەسووڵ محەممەدزادە" کادری لێوەشاوە و بەرپرسی فێرگەی حیزبی دێموکراتی کوردستانی ئێران بەڕێوەچوو.\nڕۆژی یەکشەممە، ٥ی خەزەڵوەری ١٣٩٨ی هەتاوی، لە شاری هامبورگی ئاڵمان، کۆڕێکی تایبەت بۆ یادی شەهید دوکتور''سەعید چرۆکایا'' لە لایەن کۆمەڵەی کوردی ئاڵمان" کوردیشێ گێمایندێ" بە بەشداری بنەماڵەی شەهید دوکتور "سەعید چرۆکایا" و ژمارەیەکی زۆر لە پسپۆڕ و کەسایەتیی سیاسی ناوسراو، چەند ئەندام پەرلەمانتارێکی حکوومەتی ئاڵمان و نوێنەرانی حیزب و ڕێکخراوە سیاسییەکان بەڕێوەچوو.\nشاندێکی کۆمیتەی ئاڵمان بە سەرپەرستی ''ڕەشید ڕەحمانی'' بەرپرسی گشتی کۆمیتەی ئاڵمانی حیزبی دێموکراتی کوردستانی ئێران لەم ڕێوەڕەسمەدا بەشداری کرد و پەیامی کۆمیتەی ڕادەستی بەڕێوەبەرانی کۆڕەکە کرد.\nلە کۆڕەدا پرۆفسۆر ''ئیسماعیل بێشکچی'' وەک هەمیشە داکۆکیی لە مافە ڕەواکانی گەلی کورد کرد و لە بەشێک لە قسەکانیشیدا ڕەخنەی لە بزاڤی کورد گرت کە بەگوێرەی پێویست نەیتوانیوە لەسەر داخوازییەکانی پێداگر بێت.\nناوبراو لەمبارەوە وتی:" لە ساڵی ١٩٢٠ی زاینییەوە زۆر وڵاتی بە کۆلۆنیکراوی خەلافەتی عوسمانی، وەک عەرەبەکان و ئەلبانییەکان توانیان واز لە عوسمانییەکان بێنن و دەوڵەتی خۆیان دروست بکەن، بەڵام کوردەکان پشتیوانیان لە خەلافەتی عوسمانی کرد، ئێستاش پاش سەد ساڵ هەروا دەڵێن کە دەوڵەتمان ناوێ، بەلانی کەمەوە ئێستا پارچەیەکی کوردستان بە ئاشکرا دەڵێ کە دەوڵەتی کوردی ناوێ، ئەم جۆرە قسانە قبووڵکردنی پارچەبوونی کوردە. کورد کە لە دونیادا هیچ دۆستێکی نییە، واتای وایە کە زۆرترین دوژمنی هەیە، کەواتە کورد دەبێ ئەم هاوکێشەیە بخاتە بەرچاوی خۆی و بزانێت کە بۆ پڕکردنەوەی ئەم بۆشایییە، دەبێ زیاتر لە چل ملیۆن کورد، بۆ خۆیان یەک بگرن و ببن بەدۆستی یەکتری".\nشایانی وەبیرهێنانەوەیە کە لەسەر داوای فەرمی حکوومەتی هەرێمی کوردستان لە پاییزی ساڵی ١٣٩٥ی هەتاویدا، دەستەیەک لە پێشمەرگە قارەمانەکانی حیزبی دێموکراتی کوردستانی ئێران شارەزا لە هەڵگرتنەوەی مین، وێڕای دوکتور''سەعید چرۆکایا'' بە مەبەستی پاککردنەوەی مەیدانەکانی بە مین چێنراو لە شەڕی دژی داعشدا، ڕەوانەی بەرەکانی پێشەوەی شەڕ لە نزیک مووسڵ کران کە بەداخەوە لە ڕێکەوتی ٥ی خەزەڵوەری هەمان ساڵدا و بەهۆی تەقینەوەی مینێک، کاک ''ڕەسووڵ محەممەدزادە" کادری لێوەشاوە و بەرپرسی فێرگەی حیزبی دێموکراتی کوردستانی ئێران" شەهید بوو و د. سەعید چرۆکایاش بەسەختی بریندار بوو کە پاش دوو ڕۆژ ناوبراویش گیانی لە دەست دا.


هێڵی ئینتەرنێت بۆ چه‌ند ناوچه‌یه‌كى عێراق گه‌ڕێندرایه‌وه\n:: PM:08:22:07/10/2019 \nدوابەدوای دووباره‌چوونه‌وه سه‌ر شه‌قامى خۆپێشانده‌ران و ڕێگرتن له پەرەسەندنی خۆپێشاندانەكان لە بەغدا و شارەكانی تر، حكوومەتی عێراق بڕیاریدا له چه‌ند ڕۆژى ڕابردوو به‌فه‌رمى خزمەتگوزاری ئینتەرنێتی ڕابگرێت له %75ى شاره‌كان.\nبه‌پێى چه‌ند سه‌رچاوه‌یه‌كى میدیایى عێراقى، كه‌مێك پێش ئێسته حه‌وتى ئۆكتۆبه‌ر خزمەتگوزاریی ئینتەرنێت بۆ به‌شێكى ناوچه‌كانى عێراق به‌كارخرایه‌وه ئه‌مه‌یش دواى ئه‌وه‌ى بۆماوه‌ى شه‌ش ڕۆژ زیاتره به‌فه‌رمى خزمەتگوزاری ئینتەرنێت ڕاگریرا له %75ى شاره‌كانى عێراق.\nراگرتنی هێڵی ئینتەرنێت هاوكات بوو لەگەڵ بەردەوامی ناڕەزایەتی خۆپێشاندەران كە لە بەغدا و شارەكانی تر لە ڕۆژی سێشەمەوە ڕژاونەتە سەر شەقامەكان و داوای باشتركردنی خزمەتگوزارییەكان و ڕەخساندنی هەلی كار دەكەن.\nرِاگرتنی هێڵی ئینتەرنێت لە شارەكانی عێراق هەرێمی كوردستانی نەگرتووەتەوە\nراگرتنی هێڵی ئینتەرنێت لە شارەكانی عێراق، هەرێمی كوردستانی نەگرتووەتەوە و تا ئێستە ئەو خزمەتگوزارییە لە كوردستان بۆ بەكارهێنەران بەردەستە، ئەمەش بۆ سەربەخۆی ژێرخانی هێڵی ئینتەرنێت لە كوردستان دەگەڕێتەوە.\nسێشەمی ڕابردوو هەزاران كەس لە گۆڕەپانی تەحریری بەغدا و ژمارەیەك شار و شارۆكەكانی ناوەڕاست و خوارووی عێراق ڕژانە سەر شەقامەكان بۆ دەربڕینی ناڕەزایی لە بەرانبەر دۆخی خراپی بژێوی و بێكاری و خراپی خزمەتگوزارییەكان كە تا ئێستە حكوومەتی عادل عەبدولمەهدی نەیتوانیوە سێیەكی بەرنامەی حكوومەتەكەی جێبەجێ بكات، تاكو ئێسته به‌و هۆیه‌وه ژمارەیەکى زۆر کوژراو و برینداری لێکەوتووه‌ته‌وه.


بۆچی بارزانی واز لەکورسی سەرۆکایەتی هەرێم ناهێنێت؟ … تاهیر حاجی حەسەن – Dengekan\nbyTahir Haji Hassan\tFebruary 21, 2017\tGeneral\nپێدەچێت پرسیارێکی وا بەهەزاران شێواز کرابێت لەلایەن دانیشتوانی هەرێمەوە،ئەوەی هەرکەسێکیش چۆن وەڵامی بەخۆی دابێتەوە،دیسان دواجار وەڵامەکە چەند جێی خۆی گرتبێت لەوەی مایەی ڕەزامەندی خودی کەسی خاوەن پرسیار بێت،نازانرێت.\nکورسی سەرۆکایەتی لەوڵاتانێکدا هێشتا ئاستی هۆشیاری سیاسی کۆمەڵگا لەئاستێکی کەمدایەو ئاستی ئابوری بەئەندازەیەک لەشێوازە پاش کەوتوەکاندا مابێتەوە،کارێکی وادەکەن،هەمیشە ئەو پارتەی لەنێو دەسەڵاتدایەو دەستی گرتوە بەسەر جومگەکانی دەوڵەتدا،خودی سەرۆکێک بەرهەم دەهێنێت،بەئازادانەی خۆی واز لەکورسی سەرۆکایەتی کردن نەهێنێت. دانیشتوانی باشوری کوردستانیش لەنێو گەمەیەکی وادان و تەواوی پێگە دواکەتوییەکان زاڵ کراون لەنێو هزری کۆمەڵگەداو ئاستی ململانێی نێو ئەحزابێک لەنێو پایەی دەسەڵاتدان،هەلومەرجێکی وایان بەرهەم هێناوە کە تەواو گونجاوە بۆ مانەوەی بارزانی لەسەر کورسی سەرۆکایەتیەکەدا.\nلەنێو خودی هەیکەلەی پارتی دیموکراتی کوردستاندا،جۆرە دیکتاتۆریەتێک زاڵ کراوە،کەهیچ کەسی ناو ئەو پارتە بەهای ناگاتە بەهای مناڵێکی نێو خانەوادەی بارزانی،بۆیە لەوێدا،بارزانی بەکۆی خانەوادەکەی لەکۆی پایەکانی نێو حزبدا لەپێش کۆی هەیکەلەی حزبدایەو تائاستی پیرۆزی جێگای گرتوە.خاڵێکی وایش دەبێتە ئەو دەرئەنجامەی کەهیچ کەسێک لەدەرەوەی ماڵباتی بارزانیەوە بەخەونیش نەتوانێت بیر لەوە بکاتەوە ڕۆژێک لەڕۆژان ببێتە کەسی یەکەمی حزب،لەکاتێکی وایشدا،مانەوەی بارزانی وەک سەرۆکی هەمیشەیی حزب و سەرۆکی هەمیشەیی باشوری کوردستان،گرەنتی کراوە.ئیتر ئەو شتەی ناوی دیموکراتیە لەنێو حزبدا،تەنها دیموکراتیەکی دیکتاتۆریانەی نێو بنەماڵە پاشایەتیەکانی وڵاتانی ڕۆژهەڵات دەگەیەنێت،یان بنەماڵە دەسەڵاتدارە دیکتاتۆرەکان لەوڵاتانی ڕۆژ هەڵاتدا.\nئەو حزب و هێزو لایەنانەی لەهەرێمدا لەبەرانبەر پارتی دیموکراتی کوردستاندا بونیان هەیە،ئەمانە کۆمەڵە پارتێکن،سەرومڕ،کاریان بەناڕاستەوخۆ بوبێت یان بەڕاستەوخۆ،بوە بەپاراستنی بارزانی لەمانەوەیدا وەک سەرۆکی هەرێم. چونکە تائێستایشی لەگەڵدا بێت هەر لەیەکێتی و گۆڕان و ئیسلامیەکانەوە بیگرین تادەگات بەحزبی شیوعی کوردستان،هیچیان،ئەو بەرانبەرە بەهێزە نەبوون کە بخوازن کورسیەکە لەبارزانی وەرگرنەوەو کەسایەتیەکی جیاوازتر لەبارزانی لەسەر کورسیەکە بەرپرسیارێتی هەڵبگرێت.(دیارە بەرپرسیاریەتەکە،ئەو بەرپرسیاریەتە خاوەن مێژووییە نیە کەکاری سەرۆک ئاڵوگۆڕ بەخش بێت بۆ پێگەی وەرچەرخان لەنێو هزرو پەروەردەی دواکەوتوانەی کۆمەڵگەو هێنانە پێشی هەلومەرجێک کەتەکانێکی پێشکەوتوخوازانە بداتە کۆی بوارە سەرەکیەکانی ژیانی کۆمەڵگە،بەپێچەوانەوە،ئەرکی بەرپرسیاریەتی سەرۆکی هەرێم و سەرۆک لەوڵاتانی ڕۆژهەڵاتدا بەگشتی،پاراستنی پێگە دیکتاتۆری و هێشتنەوەی پێگە دواکەوتوە زاڵەکانی نێو کۆمەڵگە بوە.) هەروەک کارێکی گاڵتەجاڕانە بێت،بارزانی هەریەک دوو ساڵ جارێک لەکۆبونەوە تایبەتیەکاندا،دەڵێت من واز دێنم و باکەسێک لەئێوە خۆی ئامادە بکات تامنیش دەوروتەسلیمی کورسیەکەی پێ بدەم،کەچی نەک هەرکەسێک نایەتە وەڵام لەنێو پارتەکاندا بڵێت ئەوا من خۆم کاندید دەکەم بۆ هەڵگرتنی ئەو بەرپرسیاریەتیە،بەکۆ دیارە بەناڕاستەوخۆ،دەڵێن:قوربان کێ حەدی هەیە بچێتە سەرئەو کورسیە تائێوەو مناڵێک لەماڵباتەکەی ئێوە مابێت. لەو دیویشەوە،سەری زمان و بنی زمانیان،باس باسی ناهەقی و غەدرو بۆڵە بۆڵیانە لەبەرانبەر پەک کەوتنی پەرلەمان و مانەوەی بارزانی لەسەرکورسیەکەی کەلەڕوی یاساییەوە کاتی دەمێکە بەسەر چوە.\nلەنێو پێگەی دەوڵەتانی دیکتاتۆردا،یاساو دادگاکان هەمیشە ئامرازی دەستی سەرۆکن بەتایبەتی و گەمەی بەناو دیموکراسی و چەمکی ئازادیش،هیچ نین بێجگەلەوەی هەڵخەڵەتێنەرێکی ڕای گشتی نەبێت.دیارە لەنێو خودی سیستەمی چەوسێنەری سەرمایەداریدا،کۆی پێگەی دامودەزگا ئیداریەکان بەشێوەیەک دادەڕێژرێن کەبەردەوام لەخزمەتی هەیکەلەی دەوڵەتی چینایەتیدا بن و مارکس واتەنی سەرمایە،دەخوازێت کۆمەڵگەیەک دروست بکات هەرلەخۆی بچێت.لەوشوێنەیشدا گەر بڕێک بەها هەبێت بۆمرۆڤ و جۆرێک لەژیانێک بونی هەبێت،دەبێت لەوێدا بزانین کەچینێکی بەرهەمهێنەری چالاک و خاوەن هۆشیاری سیاسی بونی هەیە. لەم سەردەمەدا،کاتێک بەزۆری زۆرداری دەخوازن پێگەی ناسیۆنالیزم و پێگەی ئاین و مەزهەبە جۆراو جۆرەکانی نێوئاینەکان برەو پێ بدەن،وەلەلایەکیتر دەخوازن پێگەی ڕاسیزم و باڵی ڕاست برەو پێ بدەن،دەرئەنجامی شکستی خودی سیستەمی حاکم دەگەیەنێت لەشاردنەوەی چونە سەری ئاستی هەژاری و بێکاریەکی زۆر زیاد لەچاو چونە سەری کۆی بوارەکانی زانست و گەشەی پیشەسازی و بەرهەمهێنانەوە.\nگەر بگەڕێینەوە بۆلای پرسیارەکەو ئەو وەڵامەی پێویستە پێی بدرێتەوە،ئەوا لای من بەم شێوازە وەڵام دەدرێتەوە،بارزانی نەک ڕکابەری نیە لەدەرەوەی پارتەکەی،بەپێچەوانەوە کۆی پارتەکانی دەرەوەی پارتەکەی بارزانی،کاریان پاراستنی پێگەی بارزانیە وەبێجگە لەبارزانیش کەس ناچێتە سەرکورسیەکە.چونکە ئەو کورسیە بۆ هەمیشە پێی دراوە لەلایەن ئەو پارتانەو،لەلایەکیتر،بۆ پارتەکانی هەرێم،گەر ڕۆژێک لەڕۆژان کەسایەتیەکیان زاتی ئەوەی کردو بڵێت من دەمەوێت سەرۆکی هەرێم بم،بەمەرجێک بارزانی زیندو بێت،کارێکی وادەکەن،بارزانی پۆستەکەی لەسەروی پۆستی سەرۆکی هەرێمەوە بێت،یانی دەیکەن بەمەرجەع.\nداماوی و بەدبەختی خەڵکی باشور لەوێدایە،کەهەلومەرجەکانی سەر ژیانی بەئەندازەیەک پڕ لەکون کراوە،کەتادەست بۆ پینەکردنی دڕانێکی دەبات لەسەد لای ترەوە دڕاوی بۆ دەکرێت. ئەو گەمە قێزەونەی ئەحزابی بەرەی دەرەبەگـ ـ بۆرژوازی کورد کاری تێدا دەکات،بێجگە لەقازانج و بەرژەوەندیەکانی چینایەتی چینەکەی خۆیان،باشترین جۆری پارت گەلێکن کەزۆر بەباشی و زۆر بەئەمەکەوە پرۆژەو بەرژەوەندی و ئامانجەکانی ئەو دەوڵەتانە دەبەنە پێشەوە کەئێستا وەک دوژمنی گەلی کورد لەمیدیاکانیانەوە شەرمنانە جاربەجارێک باسی لێوە دەکەن. بارزانی کاتێک وەک کەسایەتی بەرپرس مامەڵەی لەگەڵدا دەکرێت لەلایەن وڵاتانی دەرەوەی هەرێمەوە،تەنها لەبەرخاتری پاراستنی هەیمەنەی پێگەی سیستەمی سەرمایەداری حاکمەوەیەو لەلایەکیتریش هەرێم خاوەنی ژێر زەمینێکی دەوڵەمەندە بەنەوتی خاو وە غازی سروشتی،ئەم دوو مادەیەیش تائێستا هیچ ئەڵتەرناتیڤێکیان نیەو باشترین وزەن بۆ هەڵسوڕاندنی جوڵەو بەرهەم هێنان. بەڵام ئەو سامانە سروشتیە قازانجەکەی بۆ چینە کرێ وەرگرو خەڵکە زەحمەتکێشەکە نیە،بەپێچەوانەوە،هەرچی دەرهاویشتە پیسەکەیەتی بۆ خەڵکی هەرێمەو بەرهەم هێنانی ژینگەیەکی پیس بوەتە هۆکارێک سەدان جۆری نەخۆشی لەگەڵ خۆیدا هێناوە،لەوێیشدا دیسان قازانجەکەی دەگەڕێتەوە بۆ کارخانەکانی سەر بەسیستەمی دەوڵەمەندەکان و هەرچی دەرمانی خراپ هەیە بەرهەمی دەهێنن و بەقازانجێکی باش دەفرۆشرێتەوە بەخەڵکی هەژار کراوی هەرێم و عێراق.\nئەو هەلومەرجە خوێناویەی لەعێراق و هەرێمدا بونی هەیە،دیارە کۆی وڵاتانی جەنگ گرتویشی لەگەڵدا بێت،تەواو لەبەرژەوەندی چینە چەوسێنەرەکان شکاوەتەوەو پەرش و بڵاویەکی بێ هودەی زۆریشی لەنێو چینوتوێژەکانی خوارەوەدا دروست کردوە،کەدەرفەتەکان بۆ خۆڕێکخستن و هاتنە مەیدانی سیاسیانەی جەماوەر بۆ بەدەست کۆتا کردنی ئەو پارتە جۆراوجۆرە دیکتاتۆرانە لاواز بێت. بۆیە هەلومەرجەکانی ئێستا لەهەرێمدا،هێشتا بەجۆرێکە کە لەبەرژەوەندی بارزانی و دەستودایەرە جۆراوجۆرەکاندا بێت کەخەریکی پاراستنی بارزانین تابەردەوام سەرۆکی هەرێم بێت!!!!!\nڕێگە دیموکراتیەکان لەوڵاتانی ڕۆژهەڵاتدا تائێستا بێجگە لەبێماناکردنی ماناکانی دیموکراتیەت شتێکیتر نەبوە. دیموکراتیەت کاتێک گەشە دەکات کەکۆتای هێنرابێت بەهەیمەنەو هێزو دەسەڵاتی چینە چەوسێنەرە حاکمەکان.\nPrevious غەریبی ڕاوم دەنێ … جەلال عەبوڵا ساڵح\nNext خۆجوانكردن و خۆناساندنی ڕۆشنبیریمان … ئاری زیندینی


منداڵه‌كه‌ت له ڕۆیشتن دواكه‌وتووه.. چۆن فێری ده‌كه‌یت؟ – Takalami | تكلمي\nیه‌كه‌م هه‌نگاوه‌كانی ڕۆیشتنی منداڵ هه‌میشه خۆشترین هه‌ست به دایك و باوك ده‌به‌خشن، به‌ڵام هه‌ندێك منداڵ ئه‌م هه‌نگاوه‌یان دره‌نگ فێر ده‌بن، هه‌ر له‌به‌ر ئه‌وه‌یه دایك و باوكیان تووشی ترس ده‌كه‌ن.\nبه پێی زانیارییه‌كانی پزیشكانی به‌ریتانیا بڵاویان كردووه‌ته‌وه، منداڵ له ته‌مه‌نی نۆ بۆ 12 مانگیدا یه‌كه‌م هه‌نگاوه‌كانی ده‌نێت، دواتر له ته‌مه‌نی 14 بۆ 15 مانگیدا به ته‌واوی پێ ده‌گرێت.\nبه‌ڵام لای هه‌ندێك منداڵ به‌م شێوه‌یه نییه، منداڵ زووتر ده‌ڕوات، یان دره‌نگتر فێر ده‌بێت، جا ئه‌گه‌ر منداڵه‌كه‌ت ته‌مه‌نی هێشتا نه‌گه‌یشتبووه 18 مانگ، پێویست به سه‌ردانی پزیشك ناكات، بابه‌ته‌كه‌ش له خۆت گه‌وره مه‌كه، ته‌نیا ئه‌م هه‌وڵانه‌ی له‌گه‌ڵ تاقی بكه‌وه و فێری ڕۆشتنی بكه:\n_ ده‌ستی منداڵه‌كه‌ت بگره، به دوای خۆتدا بیهێنه و بیبه، تا قاچه‌كانی بۆ ڕۆیشتن ڕادێن.\n_ منداڵه‌كه‌ت ببه ناوچه‌یه‌كی پارێزراو و گه‌وره، بۆ ئه‌وه‌ی گه‌وره‌یی شوێنه‌كه حه‌زی گه‌ڕان و سووڕانه‌وه‌ی تێدا دروست بكات.\n_ به ده‌ستی خۆت منداڵه‌كه‌ت به پێوه بگره، بزانه تا چه‌ند ده‌توانێت به‌رگه بگرێت و هه‌وڵی ڕۆیشتن بدات، كه‌ی ویستی با دانیشێت و فێری هه‌ستان و دانیشتن ببێت.\n_ به ده‌م یاری كردنه‌وه بیجووڵێنه با بڕوات، هه‌ر كاتێكیش هه‌نگاوی زیاتر یان هه‌وڵی زیاتری دا، پشتگیری بكه و چه‌پڵه‌ی بۆ لێ بده، تا بزانێت ئیشێكی گرنگی كردووه.\nمنداڵ دوای ئه‌م ڕاهێنانه فێری ڕۆیشتن ده‌بێت، به‌ڵام تۆش ده‌بێت به‌رگه بگریت و له‌گه‌ڵیدا ماندوو بیت، ئه‌گه‌ریش زانیت سوودی نییه، باشتره سه‌ردانی پزیشكی پێ بكه‌یت.\n#دواكه‌وتن #مناڵ #منداڵ


کێ قسە لەگەڵ ئەمریکادا دەکات ؟\nپەیوەندی ئەمریکا وەکو دەوڵەت و وەکو گەل بە هەرێمی کوردستانەوە وەکو حکومەت و وەکو خەڵک ، پەیوەندیەکی پەنهان و ناڕوونە . هەموو پەیوەندیەک لەقسەوە دەست پێدەکات بۆ کردەوە . ئێمەی خەڵکی کوردستان نازانین چۆن قسە لەگەڵ ئەمریکادا دەکرێت و ئەمریکا چۆن قسەمان لەگەڵدا دەکات !!\nئەمریکا دەڵێت : غەزەب لەو وڵات و کۆمپانیایانە دەگرم لە پێنجی نۆفەمبەری ئەمساڵ بەدواوە بەردەوام دەبن لە پەیوەندی ئابووری بە ئێرانەوە . لەو هەڕەشەیەوە ئەمریکا ڕووی قسەی لە دۆستەکانیەتی بەر لە نەیارەکانی .\nگوایە کورد ( دۆست) ی ئەمریکایە لەهەرێمی کوردستاندا دەبێت پابەندبێت بەو داوا(هەڕەشە) یەی مام سامەوە . بەڵام لەناو هیچ یەک لەو قسانەی نێوان کورد و ئەمریکای دۆستدا نەمان بیستووە ئەی کێ قەرەبووی ئەو زیانەی کورد دەکاتەوە کە لەئەنجامی ئابڵۆقەی سەر ئێرانەوە بەری دەکەوێت .\nهێشتا پێنجی نۆڤەمبەر نەهاتووە نرخی شتومەک و خۆراک لەبازاڕەکانی هەرێمدا لەبەرزبوونەوەدان . نرخی لیتری بانزین خەریکە دەبێت بەدووقات زیاتر لەچاو ساڵێک پێشدا . ئایا حکومەتی هەرێم و ئەوانەی قسە لەگەڵ ئەمریکادا دەکەن ئەم باسەیان لەگەڵ ئەمریکاییەکاندا کردۆتەوە ؟ ئەمریکا بەنیازە قەرەبووی هاوڵاتیانی هەرێم بکاتەوە ؟ ئەگەر بەڵێ یە چۆن ؟ بۆ ئەوەی بازاڕ لەوە زیاتر نرخەکانی بەرزنەبێتەوە . ئەگەر نەخێرە ( دۆستایەتی ) نێوان ئەمریکا و کورد مانای چی ؟ ئەمریکا زۆر زیاتر لەکورد لە بایەخی بازاڕ و بەرزبوونەوەی نرخ تێدەگات کە ڕاستەوخۆ پەیوەندی بە ئەمنی قەومی وڵاتانەوە هەیە . ناهاوسەنگی لەبازاڕدا لەنێوان نرخ و توانای کڕیندا ناهەوسەنگیە لە ئاسایشی کۆمەڵایەتی و ئابووری گەلاندا . کورد لەپێناو چی ئەمریکادا ئەو باجە گەورەیە بدات کە ئەوسەری دیارنیە ؟!! ئایا ترامپ لە ئەمریکاوە تەماتە و بانزین بۆ کورد دەنێرێت ؟ یان کورد قسەی نیە لەگەڵ ئەمریکادا تەنیا گوێ لە قسە دەگرێت !!


کەسایەتییەکانی تەکنەلۆژیا – بیڵ گەیتس – – کەی ئای تی ئێن\nجۆراوجۆر 22, تشرینی یه‌كه‌م 2012\nکەسایەتییەکانی تەکنەلۆژیا – بیڵ گەیتس –\n(بیڵ گه‌یتس)ی پیاوه خێرخواز و دامه‌زرێنه‌ره‌كه‌ی كۆمپانیای مایكرۆسۆفته، كه له‌ماوه‌ی ژیانیدا و هه‌تا ئێستاش به‌رده‌وامه له خزمه‌ته‌كه‌ی به بواری ته‌كنه‌لۆژیا. بیڵ گه‌یتس له‌ڕێگه‌ی كاره‌كه‌یه‌وه بوو به ملیۆنێر كه له‌سه‌ره‌تادا وه‌كو خاوه‌ن و به‌ڕێوه‌به‌ر له كۆمپانیای مایكرۆ سۆفت ده‌ست به‌كاربوو و توانی سه‌ركه‌وتنێكی باش به‌ده‌ست بهێنێت به شێوه‌یه‌ك هه‌ركه‌سێك كۆمپیوته‌ری كه‌سی به‌كارهێنابێت ئه‌وا ویندۆزه‌كه‌ی مایكرۆسۆفتی به‌كارهێناوه.\nئه‌م كه‌سایه‌تیه له 28ی11ی 1955 له شاری سێیاتڵ،واشینگتۆن له ویلایه‌ته یه‌كگرتووه‌كانی ئه‌مریكا چاوی به دنیا هه‌ڵێناوه. باوكی پارێزه‌ره بووه و دایكیشی مامۆستا. ئه‌و دووخوشكی هه‌یه یه‌كیان له‌خۆی گه‌و‌ره‌تره و ئه‌وی تریان له‌خۆی بچووك تره. گه‌یتس له خوێندنگایه‌كی تایبه‌ت خوێندوویه‌تی و دوای ته‌واو كردنی بنه‌ڕه‌تی و ئاماده‌یی بۆ خوێندن ڕوو له زانكۆی هارڤردی ئه‌مریكی ده‌كات.به‌ڵام له ته‌مه‌نی 19ساڵێدا ئه‌و وازی له كۆلێژ هێنا به‌هۆی ئه‌وه‌ی ئه‌و له‌گه‌ڵ هاوڕێكه‌ی پاوڵ ئه‌ڵێن بڕیاریاندا ئیش و خوێندن به‌جێبهێلن وكۆمپانیایه‌ك دروست بكه‌ن و به‌ڕێوه‌ی ببه‌ن.\nژیری گه‌یتس بۆ ئه‌و تێروانینه ڕوونه‌ی له جیهانی كۆمپیوته‌ری كه‌سی وایلێكرد ئه‌و سه‌ركه‌وتنه به‌ده‌ست بهێنێت له كۆمپانیاكه‌دا، كه كۆمپانیاكه‌یان ته‌نها به دوو كه‌س ده‌ستی پێكرد كه بریتیبوون له‌خۆی و هاوڕێكه‌ی (پاوڵ). مایكرۆسۆفت به‌خێرای گه‌شه‌ی كردو له ساڵێ 1979 ژماره‌ی كرێكاره‌كانیان بوون به 12 كه‌س و پاشان بڕیاریاندا كه كۆمپانیاكه له ئه‌لبوكوێركی بگوازنه‌وه بۆ سێیاتڵ. له ماوه‌ی یه‌ك ساڵدا ژماره‌ی كرێكاره‌كانیان بوو به 35 كرێكار. له دوایدا گه‌یتس و پاوڵ بریاریاندا بانگهێشتی به‌ڕێوه‌به‌ری پڕۆفیشناڵ (ستیف باڵمه‌ر) بكه‌ن بۆ گه‌شه‌دان به مایكرۆسۆفت بۆ ئه‌م مه‌به‌ست و هاندانی باڵمه‌ڕ ئه‌وان 5%ی سه‌رمایه‌ی مایكرۆسۆفتیان دا به باڵمه‌ر. له ئێستادا مایكرۆسۆفت زیاتر له 20000هه‌زار كرێكاری هه‌یه له 48 ولاتدا.\nله‌دوای كاركردنێكی زۆر به‌یه‌كه‌وه له ساڵی 1993 پاوڵ ئه‌ڵێن به‌هۆی نه‌خۆشییه‌وه كۆمپانیای به‌جێ هێشت. به‌ڵام بیڵ به‌رده‌وام بوو له گه‌شه‌دان به كۆمپانیا. دواتر له هاوای له مانگی 1ی 1994 پرۆسه‌ی هاوسه‌رگیری له‌گه‌ڵ (مێله‌ندا) به‌ڕێوه‌به‌ری به‌رهه‌مه‌كان له مایكرۆسۆفت ئه‌نجامدا له‌دوای 2 ساڵی هاوسه‌رگیریان كچێكیان په‌یدا بوو. به‌ڵێ بیڵ وه‌كو هه‌موو پیاوێكی ده‌وڵه‌مه‌ند ساڵانه پاره‌یه‌كی زۆری ده‌ست ده‌كه‌وت كه له زۆرێك له ده‌وڵه‌مه‌نده‌كانی ئه‌وكات زیارتبوو تادوایی وایڵێهات به ده‌وڵه‌مه‌ندترین ناسرا. بێل یه‌كێكه له زۆر خوێنه‌ره‌كان و به خوێنه‌ر په‌رۆشه‌كه ناسراوه و ئه‌مه جگه له‌وه‌ی زۆر خولیای یاری گوڵفه و ئه‌مانه و چه‌ندین خولیای تر له ده‌ورووبه‌ری ئه‌م پیاوه سه‌رسوڕھێنه‌ر و داهێنه‌ره ده‌سوڕێنه‌وه.\nبیڵ گەیتس لە ساڵی ١٩٩٥ پەرتووکێکی نوسی بەناوی The Road Ahead کە هەر لە ساڵی 1995 چاپكراوه وپاشان دووباره له ساڵی 1996دا چاپێكی تازه‌ی لێكرایه‌وه . ئه‌و پەرتووکە سه‌باره‌ت به چه‌مكه‌كانی ژیان ده‌دوێت كه په‌یوه‌سته به ژیانی هه‌ر یه‌كێكمان. بیل گه‌یتس ئه‌و كه‌سه به‌ناوبانه‌گه‌ی توانی له كاروباری كۆمپیوته‌ردا سه‌ركه‌وتنێكی گه‌وره به‌ده‌ست بێنێت له‌م په‌رتوكه‌دا باس له كۆمپیوته‌ری كه‌سی ده‌كات كه چۆن دووباره ده‌بنه هۆی گۆڕینی ژیانی هه‌ر تاكێكمان و هه‌روه‌ها سه‌باره‌ت به‌داهاتووی ئیننته‌رنێتیش ده‌دوێت كه چۆن گه‌شاده‌كات و به‌رده‌وام بوونی گه‌شه‌كه‌شی. بیڵ له‌م په‌رتووكه‌یدا خوێنه‌ران ده‌گه‌ێنه‌ێت به‌و داهاتووه نزیكه‌ی كه له‌په‌رتووكه‌كه‌یدا باسی كردووه – ئه‌و جیهانه‌ی كه وه‌ره‌قه و كاغه‌ز كه‌متره تیایدا و مامۆستاكان شێری بیرۆكه و ئایدیاكانیان ده‌كه‌ن و ده‌یگه‌یه‌نن به زۆرترین ڕێژه‌ی خوێندكار له سه‌رتاسه‌ری جیهاندا، ئه‌و جیهانه‌ی كه كۆمپانیاكان ده‌توانن کۆنگرە ببەستن به بەبێ به‌جێ هێشتنی ئۆفیسه‌كانیان…..هتد\nلە پەرتووکی ڕێگاکەی بەردەم وەرگیراوە.


٣٨: سورة ص\nص وَالْقُرْآنِ ذِي الذِّكْرِ ﴿۱﴾\n(ص) سه‌رنجی سه‌ره‌تای سوره‌تی (البقره) بده، سوێند به‌م قورئانه که خاوه‌نی ئامۆژگاری و شکۆمه‌ندی و قه‌در و ڕێزه.\nبَلِ الَّذِينَ كَفَرُوا فِي عِزَّةٍ وَشِقَاقٍ﴿٢﴾\nکه‌چی ئه‌وانه‌ی بێ باوه‌ڕ بوون (بڕوا به‌م قورئانه پیرۆزه ناهێنن، ئه‌وه له‌به‌ر ئه‌وه نیه که‌م و کووری و ناته‌واوی له‌م قورئانه‌دا هه‌بیت) به‌ڵکو له‌به‌ر ئه‌وه‌یه که خۆیان به‌زل ده‌زانن و بڕیاریانداوه لووت به‌رز بن له ئاستیدا و دژایه‌تی بکه‌ن.\nكَمْ أَهْلَكْنَا مِن قَبْلِهِم مِّن قَرْنٍ فَنَادَوْا وَلاتَ حِينَ مَنَاصٍ ﴿٣﴾\nچه‌نده‌ها گه‌ل و نه‌وه‌مان پێش نه‌مان له‌ناو بردووه (له‌کاتی ده‌سپێکردنی سزای ئێمه‌دا)هاواریان ده‌کرد، شیوه‌ن و زاریان بوو، به‌ڵام تازه کار له‌کار ترازابوو، وه‌ختی ڕزگاربوون به‌سه‌رچوو.\nوَعَجِبُوا أَن جَاءَهُم مُّنذِرٌ مِّنْهُمْ وَقَالَ الْكَافِرُونَ هَذَا سَاحِرٌ كَذَّابٌ ﴿٤﴾\nبێ باوه‌ڕه‌کان سه‌رانسوڕما له‌وه‌ی که بیدارکه‌ره‌وه‌یه‌ک له خۆیان هاتووه بۆیان و وتیان: ئائه‌مه جادوگه‌رێکی زۆر درۆزنه.\nأَجَعَلَ الآلِهَةَ إِلَهًا وَاحِدًا إِنَّ هَذَا لَشَيْءٌ عُجَابٌ ﴿٥﴾\n(هه‌روه‌ها ده‌یانوت: ئایا پێتان سه‌یر نیه) هه‌موو خواکانی کردووه به یه‌ک خوا، به‌ڕاستی ئه‌مه شتێکی زۆر سه‌یرو سه‌مه‌ره‌یه!!\nوَانطَلَقَ الْمَلَأُ مِنْهُمْ أَنِ امْشُوا وَاصْبِرُوا عَلَى آلِهَتِكُمْ إِنَّ هَذَا لَشَيْءٌ يُرَادُ ﴿٦﴾\nده‌سه‌ڵاتدار و گه‌وره‌کانیان ڕۆیشتن بۆ لای یه‌کتر، داوای پابه‌ندی و خۆگریان ده‌کرد، له پێناو بته‌کانیاندا و ده‌رباره‌ی بانگه‌وازی یه‌کخواناسی ده‌یانوت: به‌ڕاستی ئه‌مه شتێکه مه‌به‌ستێکی تیادایه (که ببێته گه‌وره)…!!\nمَا سَمِعْنَا بِهَذَا فِي الْمِلَّةِ الآخِرَةِ إِنْ هَذَا إِلاَّ اخْتِلاقٌ ﴿٧﴾\nئێمه ئه‌م ده‌نگوباسه‌مان له کۆتا ئایندا (که ئاینی مه‌سیحیه و سێ خوا ده‌په‌رستن) نه‌بیستووه ! ئه‌مه هه‌ر ته‌نها شتێکی ده‌ست هه‌ڵبه‌ست و دروستکراوه!!\nأَأُنزِلَ عَلَيْهِ الذِّكْرُ مِن بَيْنِنَا بَلْ هُمْ فِي شَكٍّ مِّن ذِكْرِي بَلْ لَمَّا يَذُوقُوا عَذَابِ ﴿٨﴾\nهه‌روه‌ها ده‌یانوت: ئایا ڕه‌وایه له نێوان ئێمه‌ماناندا قورئان بۆ محمد صلی الله علیه وسلم دابه‌زێت؟! خوا ده‌فه‌رموێت: نه‌خێر، ئه‌وانه هه‌ر له گوماندان به‌رامبه‌ر قورئانه‌که‌ی من، جا ئه‌گه‌ر سزاو ئازاری من بچێژن (ئه‌وسا باوه‌ڕی پێ ده‌هێنن)؟!!\nأَمْ عِندَهُمْ خَزَائِنُ رَحْمَةِ رَبِّكَ الْعَزِيزِ الْوَهَّابِ ﴿٩﴾\nمه‌گه‌ر ئه‌مانه گه‌نجینه‌ی ڕه‌حمه‌ت و به‌خشنده‌یی په‌روه‌ردگاری تۆیان به‌ده‌سته که زاتێکی باڵاده‌ست و به‌خشنده‌یه (تا دیاریکردنی پێغه‌مبه‌ریش به‌ویستی ئه‌وان بێت)؟!\nأَمْ لَهُم مُّلْكُ السَّمَاوَاتِ وَالأَرْضِ وَمَا بَيْنَهُمَا فَلْيَرْتَقُوا فِي الأَسْبَابِ ﴿۱٠﴾\nئایا مه‌گه‌ر ئه‌وانه خاوه‌نی ئاسمانه‌کان و زه‌وی و نێوانیانن، تا خێرو بێرو به‌خشینه‌وه‌ش به‌ئاره‌زووی ئه‌وان بێت؟ ئه‌گه‌ر وایه با به‌هۆکارێک به‌رزبنه‌وه بۆ ئاسمان و ده‌ست بخه‌نه کاروباری خوا…!!\nجُندٌ مَّا هُنَالِكَ مَهْزُومٌ مِّنَ الأَحْزَابِ ﴿١۱﴾\nسه‌ربازانێکی زۆر وا له‌وێن، له ده‌سته‌و گرۆ جۆر به جۆره‌کان، هه‌میشه تێکده‌شکێن.\nكَذَّبَتْ قَبْلَهُمْ قَوْمُ نُوحٍ وَعَادٌ وَفِرْعَوْنُ ذُو الأَوْتَادِ ﴿۱٢﴾\nوَثَمُودُ وَقَوْمُ لُوطٍ وَأَصْحَابُ الأَيْكَةِ أُوْلَئِكَ الأَحْزَابُ ﴿۱٣﴾\nهه‌روه‌ها ثمود، قه‌ومی صالح و قه‌ومی لوط و خاوه‌ن باخه چڕو پڕه‌کان، ئائه‌و ده‌سته و گرۆیانه (هه‌ر هه‌موویان دژایه‌تی ئاین و به‌رنامه‌ی خوایان کرد، خوای گه‌وره‌ش دوای ماوه‌یه‌کی دیاریکراو هه‌موویانی ڕیشه‌که‌ن کرد).\nإِن كُلٌّ إِلاَّ كَذَّبَ الرُّسُلَ فَحَقَّ عِقَابِ ﴿۱٤﴾\nهه‌ریه‌ک له‌وانه به‌رنامه‌ی هه‌موو پێغه‌مبه‌رانیان به‌درۆزانی و به‌و کاره‌یان، خۆیان شایسته‌ی تۆڵه‌ی ئیمه کرد.\nوَمَا يَنظُرُ هَـٰؤُلاَءِ إِلاَّ صَيْحَةً وَاحِدَةً مَّا لَهَا مِن فَوَاقٍ ﴿۱٥﴾\nئه‌وانه چاوه‌ڕانی هیچ شتێک ناکه‌ن، ته‌نها یه‌کده‌نگی سامناکی گه‌وره نه‌بێت، که کتوپڕ ڕووده‌دات و پێویستی به دووباره بوونه‌وه نیه .\nوَقَالُوا رَبَّنَا عَجِّل لَّنَا قِطَّنَا قَبْلَ يَوْمِ الْحِسَابِ ﴿۱٦﴾\nاصْبِرْ عَلَى مَا يَقُولُونَ وَاذْكُرْ عَبْدَنَا دَاوُودَ ذَا الأَيْدِ إِنَّهُ أَوَّابٌ ﴿۱٧﴾\nئه‌ی پێغه‌مبه‌ر صلی الله علیه وسلم تۆ خۆگربه له به‌رامبه‌ر هه‌موو ئه‌و گوفتاره نادروست و هه‌ڵانه‌وه که ده‌یڵێن، به‌ڵکو یادی به‌نده‌مان داود بکه که توانایی و ده‌سه‌ڵاتمان پێ به‌خشیبوو، به‌ڕاستی ئه‌و هه‌میشه دڵی لای ئێمه بوو، به‌ته‌نگ ڕه‌زامه‌ندی ئێمه‌وه بوو.\nإِنَّا سَخَّرْنَا الْجِبَالَ مَعَهُ يُسَبِّحْنَ بِالْعَشِيِّ وَالإِشْرَاقِ ﴿۱٨﴾\nبه‌ڕاستی ئێمه‌ش که‌ژ و کێوه‌کانمان بۆ ڕام هێنابوو، ئه‌وانیس یاد و ته‌سبیحاتی خوایان ده‌کرد و پێکه‌وه ده‌یانوته‌وه له ده‌مه و ئێواران و به‌ره‌به‌یانه‌کاندا.\nوَالطَّيْرَ مَحْشُورَةً كُلٌّ لَّهُ أَوَّابٌ ﴿۱٩﴾\nهه‌روه‌ها به‌ڵنده‌کانیشمان بۆ ڕام هێنابوو به ده‌وریشیدا کۆ کرابوونه‌وه، هه‌موویان پێکه‌وه ته‌سبیحاتیان ده‌کرد، هه‌موویان گوێڕایه‌ڵ و فه‌رمانبه‌رداری خوا بوون.\nئێمه پاشایه‌تیه‌که‌مان به‌هێزکردو حیکمه‌ت و دانایی وقسه و فه‌رمانی به‌جێمان پێبه‌خشی.\nوَهَلْ أَتَاكَ نَبَأُ الْخَصْمِ إِذْ تَسَوَّرُوا الْمِحْرَابَ ﴿٢۱﴾\nئه‌ی پێغه‌مبه‌ر صلی الله علیه وسلم ئایا هه‌واڵی ئه‌وانه‌ت پێنه‌گهیشتووه که کێشه‌یه‌کیان هه‌بوو، به دیوارا سه‌رکه‌وتن و خۆیان گه‌یانده میحرابه‌که‌ی!\nإِذْ دَخَلُوا عَلَى دَاوُودَ فَفَزِعَ مِنْهُمْ قَالُوا لا تَخَفْ خَصْمَانِ بَغَى بَعْضُنَا عَلَى بَعْضٍ فَاحْكُم بَيْنَنَا بِالْحَقِّ وَلا تُشْطِطْ وَاهْدِنَا إِلَى سَوَاءِ الصِّرَاطِ ﴿٢٢﴾\nکاتێک خۆیانکرد به ژوورداو چوونه لای داود، ئه‌ویش لێیان ترسا، به‌ڵام ئه‌وان وتیان: مه‌ترسه،هه‌ردووکمان ناکۆکیه‌کمان هه‌یه و لایه‌کمان سته‌می له‌لایه‌کمان کردووه، داواکارین که به دادپه‌روه‌ریی له نێوانماندا بڕیار بده‌یت و لایه‌نی هیچ که‌سێکمان نه‌گریت، ڕێنموویشمان بکه بۆ ڕێگه‌ی ڕاست و دروست.\nإِنَّ هَذَا أَخِي لَهُ تِسْعٌ وَتِسْعُونَ نَعْجَةً وَلِيَ نَعْجَةٌ وَاحِدَةٌ فَقَالَ أَكْفِلْنِيهَا وَعَزَّنِي فِي الْخِطَابِ ﴿٢٣﴾\nیه‌کێکیان وتی: به‌ڕاستی ئه‌م برایه‌م نه‌وه‌د و نۆ مه‌ڕی هه‌یه به‌ڵام من ته‌نها یه‌ک مه‌ڕم هه‌یه، که‌چی پێم ده‌ڵێت: ئه‌و مه‌ڕه‌شم بده‌رێ، به‌قسه‌ی زل و زۆرزانیی ده‌یه‌وێت لێم زه‌وت بکات.\nقَالَ لَقَدْ ظَلَمَكَ بِسُؤَالِ نَعْجَتِكَ إِلَى نِعَاجِهِ وَإِنَّ كَثِيرًا مِّنْ الْخُلَطَاء لَيَبْغِي بَعْضُهُمْ عَلَى بَعْضٍ إِلاَّ الَّذِينَ آمَنُوا وَعَمِلُوا الصَّالِحَاتِ وَقَلِيلٌ مَّا هُمْ وَظَنَّ دَاوُودُ أَنَّمَا فَتَنَّاهُ فَاسْتَغْفَرَ رَبَّهُ وَخَرَّ رَاكِعًا وَأَنَابَ ﴿٢٤﴾\nداود وتی: سوێند به خوا بێگومان ئه‌و برایه‌ت سته‌می لێ کردوویت به‌وه‌ی ده‌یه‌وێت تاکه مه‌ڕه‌که‌ی تۆ بخاته سه‌ر مه‌ڕه‌کانی خۆی، له‌ڕاستیدا زۆربه‌ی ئه‌وانه‌ی شه‌ریک و هاوکارن سته‌م له یه‌کتری ده‌که‌ن، جگه له‌وانه‌ی که ئیمان و باوه‌ڕیان هه‌یه و کاروکرده‌وه‌ی چاک ئه‌نجام ده‌ده‌ن، ئه‌وانیش زۆر که‌من، (ئینجا دووکه‌سه‌که دیارنه‌ما) ئه‌وسا ئیتر داود زانی که ئێمه ته‌نها تاقیمان کردۆته‌وه، (له‌به‌ر دوو هۆی سه‌ره‌کی، یه‌که‌م: فێر ببێت به‌په‌له حوکم ده‌رنه‌کات…دووه‌هه‌م: له‌به‌ر ئه‌وه‌ی سوێندی خوارد له‌سه‌ر شتێک که لێکۆڵینه‌وه‌ی ده‌رباره‌ی نه‌کردبوو) ئیتر داوای لێخۆشبوونی له په‌روه‌ردگاری کردو به‌کڕنووش و سوژده‌دا چوو، داوای لێبووردنی کرد…\nفَغَفَرْنَا لَهُ ذَلِكَ وَإِنَّ لَهُ عِندَنَا لَزُلْفَى وَحُسْنَ مَآبٍ ﴿٢٥﴾\nئێمه‌ش له‌و هه‌ڵه‌یه‌ی خۆش بووین، بێگومان ئه‌و له نزیکان و خۆشه‌ویستانی ئێمه‌یه و خۆشترین جێگه و ڕێگه‌مان بۆ ئاماده کردووه.\nيَا دَاوُودُ إِنَّا جَعَلْنَاكَ خَلِيفَةً فِي الأَرْضِ فَاحْكُم بَيْنَ النَّاسِ بِالْحَقِّ وَلا تَتَّبِعِ الْهَوَى فَيُضِلَّكَ عَن سَبِيلِ اللَّهِ إِنَّ الَّذِينَ يَضِلُّونَ عَن سَبِيلِ اللَّهِ لَهُمْ عَذَابٌ شَدِيدٌ بِمَا نَسُوا يَوْمَ الْحِسَابِ ﴿٢٦﴾\nئه‌ی داود: به‌ڕاستی ئێمه تۆمان کردۆته جێنشین له‌م وڵاته‌دا، فه‌رمانڕه‌وایی له نێوان خه‌ڵکدا له‌سه‌ر بنچینه‌ی حه‌ق و ڕاستی ئه‌نجام بده، هه‌رگیز شوێنی ئاره‌زوو مه‌که‌وه، تا نه‌بێته هۆی گومڕاکردن و لادانت له ڕێبازی خوا، چونکه بێگومان ئه‌وانه‌ی له ڕێبازی خوا لاده‌ده‌ن، سزای به ئێش و پڕ ئازار بۆیان ئاماده‌یه، به‌هۆی فه‌رامۆشکردنی ڕۆژی لێپرسینه‌وه.\nوَمَا خَلَقْنَا السَّمَاءَ وَالأَرْضَ وَمَا بَيْنَهُمَا بَاطِلاً ذَلِكَ ظَنُّ الَّذِينَ كَفَرُوا فَوَيْلٌ لِّلَّذِينَ كَفَرُوا مِنَ النَّارِ ﴿٢٧﴾\nئێمه ئاسمان و زه‌وی دروستکراوانی نێوانمان بێ هوده و هه‌ڕه‌مه‌که‌ی دروست نه‌کردووه، ئه‌وه بیرو باوه‌ڕی ئه‌وانه‌یه که بێ باوه‌ڕبوون، هاوار و ناهوناڵه بۆ ئه‌وانه‌ی که کافر و بێ بڕوان له سزای ئاگری دۆزه‌خ.\nأَمْ نَجْعَلُ الَّذِينَ آمَنُوا وَعَمِلُوا الصَّالِحَاتِ كَالْمُفْسِدِينَ فِي الأَرْضِ أَمْ نَجْعَلُ الْمُتَّقِينَ كَالْفُجَّارِ ﴿٢٨﴾\nنه‌خێر، ئه‌و باوه‌ڕه‌یان هه‌ڵه‌یه، به‌ڵکو ئایا ڕه‌وایه پاداشتی ئه‌وانه‌ی ئیمان و باوه‌ڕیان هێناوه و کاروکرده‌وه چاکه‌کانیان ئه‌نجام داوه، وه‌ک ئه‌وانه لێ بکه‌ین که تۆوی خراپه‌یان چاندووه له زه‌ویدا، یاخود ئایا ئه‌وانه‌ی پارێزگار و له‌خواترسن وه‌ک خراپه‌کاران سه‌یریان بکه‌ین؟!\nكِتَابٌ أَنزَلْنَاهُ إِلَيْكَ مُبَارَكٌ لِّيَدَّبَّرُوا آيَاتِهِ وَلِيَتَذَكَّرَ أُوْلُوا الأَلْبَابِ ﴿٢٩﴾\nئه‌م قورئانه کتێبێکی پیرۆزه دامانبه‌زاندووه بۆ لای تۆ، بۆ ئه‌وه‌ی ئایه‌ته‌کانی لێک بده‌نه‌وه و بیری لێ بکه‌نه‌وه و بۆ ئه‌وه‌ی خاوه‌ن بیرو هۆشه‌کان په‌ند و ئامۆژگاری وه‌ربگرن و تێفکرن.\nوَوَهَبْنَا لِدَاوُودَ سُلَيْمَانَ نِعْمَ الْعَبْدُ إِنَّهُ أَوَّابٌ ﴿٣٠﴾\nئێمه سوله‌یمانمان به‌خشی به داود، ئای چ به‌نده‌یه‌کی چاک بوو، چونکه بێگومان سوله‌یمان هه‌میشه به‌سۆزه‌وه داوای لێ خۆشبوونی له خوا ده‌کرد.\nإِذْ عُرِضَ عَلَيْهِ بِالْعَشِيِّ الصَّافِنَاتُ الْجِيَادُ ﴿٣۱﴾\nکاتێک ده‌مه‌و ئێواره ئه‌و ئه‌سپه چاکانه‌ی که ئاماده کرابوو بۆ غه‌زا هێنایان و نمایش کران له پێش چاویدا.\nفَقَالَ إِنِّي أَحْبَبْتُ حُبَّ الْخَيْرِ عَن ذِكْرِ رَبِّي حَتَّى تَوَارَتْ بِالْحِجَابِ ﴿٣٢﴾\nئینجا وتی: من هه‌میسه حه‌ز له‌م جۆره کارانه ده‌که‌م و گرنگی به‌م ئه‌سپانه به‌خێر ده‌زانم، له‌گه‌ڵ ئه‌وه‌شدا نابێت ببنه هۆی ئه‌وه‌ی که له‌یادی په‌روه‌ردگارم غه‌فڵم بکه‌ن و یادی فه‌رامۆش بکه‌م، ئه‌سپه‌کان غاریان کرد تا له چاو ون بوون.\nرُدُّوهَا عَلَيَّ فَطَفِقَ مَسْحًا بِالسُّوقِ وَالأَعْنَاقِ ﴿٣٣﴾\nله‌وه‌ودوا سلێمان فه‌رمانیدا که بیانگێڕێته‌وه و که گه‌ڕانه‌وه بۆ لای ده‌ستی ده‌هێنا به ڕان و ملیاندا (به‌و شێوه‌یه خۆشه‌ویستی خۆی ده‌رده‌بڕی بۆیان، چونکه ئه‌وانه هۆکارێکن بۆ غه‌زاو گه‌یاندنی ئایینی خوا).\nوَلَقَدْ فَتَنَّا سُلَيْمَانَ وَأَلْقَيْنَا عَلَى كُرْسِيِّهِ جَسَدًا ثُمَّ أَنَابَ ﴿٣٤﴾\nسوێن به خوا ئێمه سوله‌یمانمان تاقیکرده‌وه و ساوایه‌کی ناته‌واومان فڕێدایه سه‌ر ته‌ختی فه‌رمانڕه‌وایه‌تیه‌که‌ی، پاشان گه‌ڕایه‌وه بۆ لای خوا و په‌نای بۆ ئێمه هێنا… (چونکه به‌بێ وتنی – ان شاء الله – به ئومێدی چه‌ند کوڕێک بوو).\nقَالَ رَبِّ اغْفِرْ لِي وَهَبْ لِي مُلْكًا لّا يَنبَغِي لِأَحَدٍ مِّنْ بَعْدِي إِنَّكَ أَنتَ الْوَهَّابُ ﴿٣٥﴾\nوتی: په‌روه‌ردگارا لێم خۆش ببه و ده‌سه‌ڵاتێکم پێببه‌خشه که ده‌ست نه‌دات بۆ که‌سی تر له دوای خۆم، چونکه به‌ڕاستی ته‌نها تۆ به‌خشێنه‌ری هه‌موو ناز و نیعمه‌تێکیت.\nئێمه نزامان گیراکرد و – با – مان بۆ ڕام هێنا، که فه‌رمانی ئه‌و به‌نه‌رمی هاتووچۆ بکات، بۆهه‌رشوێنێک ویستی.\nهه‌روه‌ها شه‌یتانه‌کانیشمان کرده خزمه‌تگوزاری، له هه‌موو جۆره بیناسازێک و مه‌له‌وانێکی ژێر ده‌ریا.\nوَآخَرِينَ مُقَرَّنِينَ فِي الأَصْفَادِ ﴿٣٨﴾\nهه‌ندێکی تریش به‌کۆت و زنجیر به‌سترابوونه‌وه (تا نه‌توانن خراپه‌کاری ئه‌نجام بده‌ن).\nئه‌مه به‌خششی ئێمه‌یه بۆ تۆ ئه‌ی سوله‌یمان تۆش ده‌به‌خشیت، یان نابه‌خشیت لێپرسینه‌وه‌ت نییه و خۆت سه‌ربه‌ستیت.\nوَإِنَّ لَهُ عِندَنَا لَزُلْفَى وَحُسْنَ مَآبٍ ﴿٤٠﴾\nبێگومان سوله‌یمان له لای ئێمه پله‌ی زۆر نزیکی هه‌یه و پاشه‌ڕۆژ و ئاینده‌یه‌کی جوانی هه‌یه لای ئێمه.\nوَاذْكُرْ عَبْدَنَا أَيُّوبَ إِذْ نَادَى رَبَّهُ أَنِّي مَسَّنِيَ الشَّيْطَانُ بِنُصْبٍ وَعَذَابٍ ﴿٤۱﴾\nئه‌ی پێغه‌مبه‌ر صلی الله علیه وسلم سه‌ر گوزه‌شته‌ی به‌نده‌ی ئێمه – ئه‌یوب- یان بۆ باس بکه، کاتێك بانگی له په‌روه‌ردگاری کردو وتی: بێگومان شه‌یتان توشی نه‌خۆشی و ئازاری کرووم.\nئێمه‌ش دوعا و نزامان گیرا کرد و وتمان: هه‌سته، به‌پێی خۆت ڕابکه، ئه‌وه ئاوێکی سارده بۆ خۆشتن و خواردنه‌وه.\nوَوَهَبْنَا لَهُ أَهْلَهُ وَمِثْلَهُم مَّعَهُمْ رَحْمَةً مِّنَّا وَذِكْرَى لِأُولِي الأَلْبَابِ ﴿٤٣﴾\nئه‌وسا هه‌موو که‌س و کاریمان پێبه‌خشی و ئه‌وه‌نده‌ی تریش، ئه‌وه ڕه‌حمه‌ت و میهره‌بانی تایبه‌تی بوو له‌لایه‌ن ئێمه‌وه، یاداوه‌ریش بۆ هه‌موو خاوه‌ن بیرو هۆشه‌کان.\nوَخُذْ بِيَدِكَ ضِغْثًا فَاضْرِب بِّهِ وَلا تَحْنَثْ إِنَّا وَجَدْنَاهُ صَابِرًا نِعْمَ الْعَبْدُ إِنَّهُ أَوَّابٌ ﴿٤٤﴾\n(ئه‌یوب صلی الله علیه وسلم جارێک له خێزانه‌که‌ی دڵی ئێشا، سوێندی خوارد که ئه‌گه‌ر چاك بۆوه چه‌ند دارێکی لێبدات، خوای میهره‌بانیش وه‌ك ڕێزێك بۆ ئه‌و ئافره‌ته وه‌فاداره فه‌رمانی پێدا): چه‌پکێ لاسکی ناسك بگرێت به‌ده‌سته‌وه (به‌قه‌ده‌ر ئه‌و ژماره‌یه‌ی که بڕیاری دابوو و بیماڵێت به هاوسه‌ره‌که‌یداو فه‌رمووی) سوێنده‌که‌شت مه‌شکێنه، ئێمه بینیمان به‌ڕاستی خۆگر و به‌ئارامگر بوو، به‌نده‌یه‌کی چاك و ڕێك و پێك بوو، بێگومان ئه‌و ته‌وبه‌کاره و هه‌میشه دڵی لای په‌روه‌ردگاره.\nوَاذْكُرْ عِبَادَنَا إِبْرَاهِيمَ وَإِسْحَاقَ وَيَعْقُوبَ أُولِي الأَيْدِي وَالأَبْصَارِ ﴿٤٥﴾\nئه‌ی پێغه‌مبه‌ر صلی الله علیه وسلم باس و یادی به‌نده به‌ڕێزه‌کانمان ئیبراهیم و ئیسحاق و یه‌عقوب بکه، هه‌مویان ده‌ستێکی باڵایان هه‌بوو له گه‌یاندنی ئایینی خوادا، ده‌ستێکی باڵایان هه‌بوو له چاکه و چاکه‌کاریدا، هه‌روه‌ها به‌رچاو ڕوونی و شاره‌زایی ته‌واویان هه‌بوو له هه‌موو ڕوویه‌که‌وه.\nئێمه به‌ڕاستی کردمانن به‌به‌نده‌یه‌کی تایبه‌تی خۆمان به‌هۆی سیفه‌تی دنیانه‌ویستی که ئه‌ویش یاده‌وه‌ری ڕۆژی قیامه‌ته.\nوَإِنَّهُمْ عِندَنَا لَمِنَ الْمُصْطَفَيْنَ الأَخْيَارِ ﴿٤٧﴾\nبه‌ڕاستی ئه‌وانه لای ئێمه له‌و که‌سانه‌ن که هه‌ڵمان بژاردوون و په‌سه‌ندمان کردوون.\nوَاذْكُرْ إِسْمَاعِيلَ وَالْيَسَعَ وَذَا الْكِفْلِ وَكُلٌّ مِّنْ الأَخْيَارِ ﴿٤٨﴾\nهه‌روه‌ها باس و یادی -اسماعیل و الیسع و ذوالکفل- یشیان بۆ بکه که هه‌ریه‌کێك له‌وانه له هه‌ڵبژارده و په‌سه‌ندکراوه‌کانن.\nهَذَا ذِكْرٌ وَإِنَّ لِلْمُتَّقِينَ لَحُسْنَ مَآبٍ ﴿٤٩﴾\nئه‌مانه هه‌مووی ناوبانگی ئه‌و پێغه‌مبه‌ره به‌ڕێزانه‌یه و بێگومان بۆ پارێزکار و خواناسیش چاکترین جێگه و ڕێگه و شوێنمان ئاماده کردووه.\nجَنَّاتِ عَدْنٍ مُّفَتَّحَةً لَّهُمُ الأَبْوَابُ ﴿٥٠﴾\nباخه‌کانی به‌هه‌شتی عه‌دنه، که هه‌ر هه‌مووی ده‌روازه‌کانی له‌سه‌ر پشته بۆیان.\nمُتَّكِئِينَ فِيهَا يَدْعُونَ فِيهَا بِفَاكِهَةٍ كَثِيرَةٍ وَشَرَابٍ﴿٥۱﴾\nتیایدا به ئاسووده‌یی شانیان داداوه، به‌رده‌وام داوای میوه‌ی زۆر و خواردنه‌وه‌ی هه‌مه‌جۆر ده‌که‌ن.\nوَعِندَهُمْ قَاصِرَاتُ الطَّرْفِ أَتْرَابٌ ﴿٥٢﴾\nهه‌روه‌ها حۆری هاوته‌مه‌نی به حه‌یاو شه‌رم لایانه، که ته‌نها عاشقی هاوسه‌ره‌کانیانن و چاو بۆ که‌سی تر هه‌ڵنابڕن.\nجا ئا ئه‌م به‌ڵێنی نازو نیعمه‌ته‌ی پێتان دراوه له ڕۆژی پاداشتدا بۆتان ئاماده‌یه.\nإِنَّ هَذَا لَرِزْقُنَا مَا لَهُ مِن نَّفَادٍ ﴿٥٤﴾\nبه‌ڕاستی ئه‌مه ڕزق و ڕۆزیمانه بۆ به‌خته‌وه‌ران، هه‌رگیز ته‌واو نابێت و کۆتایی نایه‌ت.\nهَذَا وَإِنَّ لِلطَّاغِينَ لَشَرَّ مَآبٍ ﴿٥٥﴾\nئه‌مه‌ی باسکرا بۆ ئیماندارانه، به‌ڵام بۆ سته‌مکار و یاخی بووه‌کان، به‌ڕاستی ناخۆشترین جێگه و ڕێگه ئاماده‌یه.\nدۆزه‌خه، که ده‌گه‌یه‌نرێنه ناوی، که‌واته ئای چ شوێنێکی ناساز و سه‌خت و ناسۆره.\nهَذَا فَلْيَذُوقُوهُ حَمِيمٌ وَغَسَّاقٌ ﴿٥٧﴾\nئه‌مه و، ده‌با هه‌ر بچێژن و بخۆن له ئاو و خۆراکی زۆر گه‌رم و کێم و زووخاوی داچۆڕاو.\nشتی تریس له‌و بابه‌تانه هه‌مه‌جۆر ده‌رخواردیان ده‌درێت.\nهَذَا فَوْجٌ مُّقْتَحِمٌ مَّعَكُمْ لا مَرْحَبًا بِهِمْ إِنَّهُمْ صَالُوا النَّارِ ﴿٥٩﴾\n(کاتێك سته‌مکاران به‌ره‌و دۆزه‌خ ڕاپێچ ده‌کرێن هه‌ندێ فریشته پێیان ده‌ڵێن:) ئه‌وه تاقمێکه له‌گه‌ڵ ئێوه‌دا پاڵه‌په‌ستۆیانه، ئه‌وانیش ده‌ڵێن: ده‌ك به‌خێر نه‌یه‌ن، ئه‌وانیش ده‌بێت بگه‌یه‌نرێنه دۆزه‌خ و بچنه ناو ئاگره‌وه.\nقَالُوا بَلْ أَنتُمْ لا مَرْحَبًا بِكُمْ أَنتُمْ قَدَّمْتُمُوهُ لَنَا فَبِئْسَ الْقَرَارُ ﴿٦٠﴾\nله وه‌ڵامیاندا ده‌ڵێن: نه‌خێر ئێوه به‌خێر نه‌یه‌نه‌وه، ئێوه ئه‌م شوێنه‌تان بۆ ئێمه مسۆگه‌ر کرد ئای که جێگه‌یه‌کی ناساز و ناخۆشه.\nقَالُوا رَبَّنَا مَن قَدَّمَ لَنَا هَذَا فَزِدْهُ عَذَابًا ضِعْفًا فِي النَّارِ ﴿٦۱﴾\nدوایی به‌ده‌م ئاهو ناڵه‌وه ده‌ڵێن: په‌روه‌ردگارا ئه‌وه‌ی بوو به‌هۆی ئه‌وه‌ی که ئا ئه‌م شوێنه به‌نسیبی ئێمه ببێت، سزای چه‌ند به‌رامبه‌ری له‌ناو دۆزه‌خدا بۆ پێش بهێنه.\nوَقَالُوا مَا لَنَا لا نَرَى رِجَالاً كُنَّا نَعُدُّهُم مِّنَ الأَشْرَارِ ﴿٦٢﴾\nهه‌ره‌وه‌ها ده‌ڵێن: ئه‌وه چیمانه بۆچی ئێمه که‌سانێك نابینین که کاتی خۆی به خراپ و دواکه‌وتوو کۆنه‌په‌رست ده‌ماندانه قه‌ڵه‌م.\nأَتَّخَذْنَاهُمْ سِخْرِيًّا أَمْ زَاغَتْ عَنْهُمُ الأَبْصَارُ ﴿٦٣﴾\nکاتی خۆی گاڵته‌مان پێ ده‌کردن، توانجمان تێده‌گرتن که‌چی ئه‌مڕۆ یان لێره نین، یان به‌رچاومان لێڵ و تاریکه و نایانبینن!!\nإِنَّ ذَلِكَ لَحَقٌّ تَخَاصُمُ أَهْلِ النَّارِ ﴿٦٤﴾\nبه‌ڕاستی ئه‌وه به‌سه‌رهات و کێشمه‌کێش و ده‌مه ده‌مێی دۆزه‌خیه‌کان و حه‌قیقه‌ت و ڕاسته‌قینه‌یه و بۆیان پێش دێت.\nقُلْ إِنَّمَا أَنَا مُنذِرٌ وَمَا مِنْ إِلَهٍ إِلاَّ اللَّهُ الْوَاحِدُ الْقَهَّارُ ﴿٦٥﴾\nئه‌ی پێغه‌مبه‌ر صلی الله علیه وسلم پێیان بڵێ به‌ڕاستی من ته‌نها بێدارکه‌ره‌وه‌م، که جگه‌له خوای تاکو تاکو ته‌نها و به‌ده‌سه‌ڵات و خه‌شمگیر له تاوانباران هیچ خوایه‌کی تر نیه.\nرَبُّ السَّمَاوَاتِ وَالأَرْضِ وَمَا بَيْنَهُمَا الْعَزِيزُ الْغَفَّارُ ﴿٦٦﴾\nئه‌و خوایه په‌روه‌ردگاری ئاسمانه‌کان و زه‌وی و هه‌موو دروستکراوانی نێوانیانه، به‌ڵاده‌سته به‌سه‌ر کافراندا، لێخۆشبووه و چاوپۆشی ده‌کات له ئیمانداران.\nپێیان بڵێ: ئه‌م هه‌واڵ و ده‌نگ و باسێکی زۆر گه‌وره و گرنگن.\nبه‌ڵام ئێوه پشتی تێده‌که‌ن و گوێی بۆ ناگرن.\nمَا كَانَ لِي مِنْ عِلْمٍ بِالْمَلَإِ الأَعْلَى إِذْ يَخْتَصِمُونَ ﴿٦٩﴾\nخۆ من (مه‌به‌ست پێغه‌مبه‌ره) هیچ ئاگاداری ئه‌وه نه‌بووم که‌چی گوزاره‌وه له شوێنه بڵنده‌کاندا کاتێك که فریشته‌کان کێشه‌یان هه‌بوو له جێنشینی ئاده‌مدا.\nإِن يُوحَى إِلَيَّ إِلاَّ أَنَّمَا أَنَا نَذِيرٌ مُّبِينٌ ﴿٧٠﴾\nوه‌حی و نیگام بۆ نایه‌ت ته‌نها له‌به‌ر ئه‌وه نه‌بێت که من بێدارکه‌ره‌وه‌یه‌کی ئاشکرام.\nإِذْ قَالَ رَبُّكَ لِلْمَلائِكَةِ إِنِّي خَالِقٌ بَشَرًا مِن طِينٍ ﴿٧۱﴾\nکێشه‌ی فریشته‌کان کاتێك بوو که په‌روه‌ردگارت پێی وتن: من ده‌مه‌وێت به‌شه‌رێک، له قوڕ دروست بکه‌م.\nجا کاتێك دروستم کرد و له‌و گیان و ڕۆحه‌ی که من خاوه‌نی ئه‌وم، فووم پێداکردو گیان و ژیانم پێبه‌خشی ئێوه‌ی فریشته هه‌مووتان سووژده‌ی (رێزو ته‌قدیری به‌فه‌رمانی من) بۆ به‌رن.\nفَسَجَدَ الْمَلائِكَةُ كُلُّهُمْ أَجْمَعُونَ ﴿٧٣﴾\nإِلاَّ إِبْلِيسَ اسْتَكْبَرَ وَكَانَ مِنْ الْكَافِرِينَ ﴿٧٤﴾\nجگه له ئیبلیس نه‌بێت که له‌و کاته‌دا له‌ناو فریشته‌کاندا بوو فووی کرده خۆی و خۆی به‌گه‌وره زانی و خۆی خسته ڕیزی کافرانه‌وه.\nقَالَ يَا إِبْلِيسُ مَا مَنَعَكَ أَن تَسْجُدَ لِمَا خَلَقْتُ بِيَدَيَّ أَسْتَكْبَرْتَ أَمْ كُنتَ مِنَ الْعَالِينَ ﴿٧٥﴾\nخوا فه‌رمووی: ئه‌ی ئیبلیس ئه‌وه چی نه‌یهێشت و نایه‌ڵێت سووژده به‌ریت بۆ ئه‌و که‌سه‌ی که به دوو ده‌ستی قودره‌تی خۆم دروستم کردووه؟! ئایا خۆتت به‌گه‌وره زانی یان هه‌ر له زووه‌وه خۆت لا به‌رزو گه‌وره‌یه.\nقَالَ أَنَا خَيْرٌ مِّنْهُ خَلَقْتَنِي مِن نَّارٍ وَخَلَقْتَهُ مِن طِينٍ ﴿٧٦﴾\nشه‌یتان وتی: من له‌و چاکترو به‌نرختر و پیرۆزترم، چونکه تۆ منت له ئاگر دروست کردووه و ئه‌وت له قوڕ به‌دیهێناوه.\nخوا فه‌رمووی: ماده‌م وایه ده‌رچۆ له به‌هه‌شت و به‌جێی بهێڵه چونکه تۆ ئیتر ڕه‌جم کراوو دوور خراوه‌ته‌وه له ڕه‌حمه‌تی من.\nوَإِنَّ عَلَيْكَ لَعْنَتِي إِلَى يَوْمِ الدِّينِ ﴿٧٨﴾\nبه‌ڕاستی له‌عنه‌ت و نه‌فرینی منت له‌سه‌ره تا ڕۆژی قیامه‌ت (چونکه تۆ فه‌رمانی منت جێبه‌جێ نه‌کرد).\nقَالَ رَبِّ فَأَنظِرْنِي إِلَى يَوْمِ يُبْعَثُونَ ﴿٧٩﴾\nشه‌یتان وتی: په‌روه‌ردگارا ده‌ی که‌واته مۆڵه‌تم بده تا ئه‌و ڕۆژه‌ی که نه‌وه‌کانی ئاده‌م زیندوو ده‌کرێنه‌وه.\nقَالَ فَإِنَّكَ مِنَ الْمُنظَرِينَ ﴿٨٠﴾\nخوا فه‌رمووی: باشه تۆ له مۆڵه‌ت دراوانیت…\nإِلَى يَوْمِ الْوَقْتِ الْمَعْلُومِ ﴿٨۱﴾\nإِلاَّ عِبَادَكَ مِنْهُمُ الْمُخْلَصِينَ ﴿٨٣﴾\nجگه له به‌نده و عه‌بده دڵسۆزه‌کانت که هه‌ڵبژاره‌ده‌ی خۆتن (ده‌سه‌ڵاتی ئه‌وانم نیه).\nلَأَمْلَأَنَّ جَهَنَّمَ مِنكَ وَمِمَّن تَبِعَكَ مِنْهُمْ أَجْمَعِينَ ﴿٨٥﴾\nسوێند به‌زاتی خۆم ده‌بێت دۆزه‌خ پڕ بکه‌م له تۆو له هه‌موو ئه‌وانه‌ی که شوێنی تۆ ده‌که‌ون.\nجا تۆش ئه‌ی پێغه‌مبه‌ر صلی الله علیه وسلم به‌و خه‌ڵکه بڵێ: من هیچ پاداشت و خه‌ڵاتێکم له ئێوه ناوێت، من له‌و که‌سانه‌ش نیم که شت هه‌ڵبه‌ستم و زۆر له خۆم بکه‌م.\nإِنْ هُوَ إِلاَّ ذِكْرٌ لِّلْعَالَمِينَ ﴿٨٧﴾\nئه‌م قورئانه ته‌نها ئامۆژگاریه بۆ هه‌موو خه‌ڵکی جیهان له هه‌موو کات و شوێنێکدا.\nبه‌ڕاستی له داهاتوویه‌کی نزیکدا، هه‌ر له دنیادا هه‌واڵی ڕاستی و دروستی ئه‌م ئایینه ده‌زانن، له قیامه‌تیشدا هه‌موو شتێك به ته‌واوی ئاشکراو ڕوون ده‌بێت.


"شۆڕشی ئەیلوول ئامانجەكەی بەدەست هێنا"\nسۆران-KDP.info- بە بڕوای پێشمەرگەكانی شۆڕشی ئەیلوول، شۆڕشی ئەیلوول ئامانجەكەی بەدەست هێنا، كە ئۆتۆنۆمی بوو بۆ كورد، بۆیە ئەمە شۆڕشێك بوو بێئومێدی و خۆڕادەستكردن و شكانی بێمانا كرد و خەونی دوژمنانی لە گۆڕ نا، كە بۆ یەكەمجار بوو شۆڕشێك سنوورەكانی ناوچەگەری تێپەڕ بكات و هەموو ناوچەكانی كوردستان بگرێتەوە.\nچەتۆ سابیر، پێشمەرگەی شۆڕشی ئەیلوول بۆ ماڵپەڕی فەرمیی پارتی دیموكراتی كوردستانی دیار كرد: "شۆڕشی ئەیلوول بەهێزترین و فراوانترین هەوڵی كورد بوو لە سەدە تاریكەكەی بیستەم بۆ بەرگریكردن لە بوون و ناسنامەی خۆی، جەماوەر، پێشمەرگە، ڕۆشنبیر، تەنزیم و حزب و ستراتیژی و تاكتیك هەر هەمووی حزووریان هەبوو، ئامانجی هەڵگیرسانی شۆڕشی ئەیلوولیش ڕزگاركردنی نیشتمان و سەربەخۆییی كوردستان بوو."\nسابیر، ڕوونیشی كردەوە: "شۆڕ‌شی ئەیلوول توانی لە ڕووی سیاسی و هزر و كۆمەڵایەتییەوە مرۆڤێكی وا پەروەردە بكات كە ڕاپەڕێت و داوای مافی خۆی بكات، كۆمەڵگایەكیشی دروست كرد كە داوای ماف و ئازادی و یەكسانی و دادپەروەری و دیموكراسی بكات، شۆڕشی ئەیلوول ئەو لایەنانەی شكاند، ئەمە یەكەم شۆڕشە كە ئامانجێكی بۆ خۆی دیاری كرد، ئامانجەكەیشی بەدەست هێنا كە ئۆتۆنۆمی بوو بۆ كورد، بۆیە ئەمە شۆڕشێك بوو بێئومێدی و خۆڕادەستكردن و شكانی بێمانا كرد و خەونی دوژمنی لە گۆڕ نا."\nساڵح شاكر، پێشمەرگەیەكی دیكەی هەردوو شۆڕشی ئەیلوول و گوڵانە، بۆ ماڵپەڕی فەرمیی پارتی دیموكراتی كوردستانی ئاشكرا كرد: "بۆ یەكەمجار بوو شۆڕشێك سنوورەكانی ناوچەگەری تێپەڕ بكات و هەموو ناوچەكانی كوردستان بگرێتەوە، هەروەها یەكەمجار بوو هەموو چینوتوێژەكانی كوردستان لە شۆڕشێكدا كۆ ببنەوە و بۆ یەك ئارمانج تێ بكۆشن و خەبات بكەن، بۆیە ئەو دەستكەوتانەی ئەمڕۆ بەدەست هاتوونە بەئاسانی بەدەست نەهاتوون، بەڵكو بە هەڵگیرسانی شۆڕشی ئەیلوول و شۆڕشەكانی دیكە بەدەست هاتوون".\nشاكر، جەختی لەوە كردەوە: "گەلی كورد، گەلێكی بندەست بوو، دەیویست لەژێر دەستی و زۆرداری ڕزگار بێت و، وڵاتی خۆی لە داگیركەران و ناحەزان ڕزگار بكات، كاتێك شۆڕشی مەزنی ئەیلوول بە ڕابەرایەتیی بارزانی نەمر و بە پاڵپشتیی گەلی كورد بەردەوام لە بەهێزبووندا بوو، بەتایبەتی دوای ڕێككەوتنامەی 11ی ئازاری ساڵی 1970 كە كورد توانی نێوماڵی خۆی تا ڕادەیەكی زۆر ڕێك بخاتەوە، دوژمنەكانی گەلی كورد دڵنیابوون كە ناتوانن كورد لەناو ببەن، بۆیە پەنایان بۆ ئەنجامدانی ڕێككەوتنی جەزائیر برد، زیاتر لە 65 ساڵە پێشمەرگەمە و هەتا دەمرم خۆم هەر بە پێشمەرگەی پارتی و بارزانی دەزانم".


سیاسەتی کۆچی سوید و قەیرانی پارتی ژینگە 3 december 2015 kl 14:02 - Radyoya Swêdê - ڕادیۆی سوید | Sveriges Radio\nسیاسەتی کۆچی سوید و قەیرانی پارتی ژینگە\nTor 03 dec 2015 kl 14:02\nدوای ئەوەی حکومەت ڕایگەیاند کە پێشنیار دەکات بۆ ماوەی کاتیی یاسای کۆچ بگۆڕدرێت و هاوکات پارتی ژینگە گوتی لەمەجبوری دا پشتیوانی ئەمە دەکات، ئەم حیزبە کاوتۆتە ڕەوشێکی نالەباری سیاسی.\nهاوسەرۆکی پارتی ژینگە، ئۆسا ڕۆمسۆن و ئەندامپەرلەمانی پارتی ژینگە، جەبار ئەمین - wêne: Hewa Abdelzadeh/Sveriges radio, Janerik Henriksson/TT\nدوای ئەوەی حکومەت ڕایگەیاند کە پێشنیار دەکات بۆ ماوەی کاتیی یاسای کۆچ بگۆڕدرێت و هاوکات پارتی ژینگە گوتی لەمەجبوری دا پشتیوانی ئەمە دەکات، ئەم حیزبە کاوتۆتە ڕەوشێکی نالەباری سیاسی. وەکی وێدەچێت پارتی ژینگە تووشی قەیرانێکی نێوخۆ بووە، بەهۆی ئەوەی کە ئەم پرسە بۆتە ةێوبڕێک لەناو حیزبەکادا، لەنێوان ئەوانەی کە پشتیوانی ئەم هەڵوێستە دەکەن و ئەوانەی کە پشتیوانی ناکەن.\nپارتی ژینگە سیاسەتێک بەڕێوەدەبەن کە بڕوایان پێنییە